
	讗讞讬讻诐 讗诇讜 讘注诇讬 诪拽专讗. 砖讗讬谞诐 讬讜讚注讬诐 讚讬谞讬诐 讜讛讜专讗讜转 讻讬 讗诐 注诇 驻讬 讘注诇讬 讙诪专讗 砖讜谞讗讬讻诐 讗诇讜 讘注诇讬 诪砖谞讛 砖住讘讜专讬诐 诇讬讚注 讻诪讜 讘注诇讬 讙诪专讗 讜讗讬谞诐 讬讜讚注讬诐 讘讬专讜专 讛讚讘专 诪谞讚讬讻诐 讗诇讜 注''讛 砖砖讜谞讗讬诐 转''讞 讜砖诪讗 转讗诪专 讗讘讚 住讘专谉 转''诇 讜谞专讗讛 讘砖诪讞转讻诐 讬砖专讗诇 讬砖诪讞讜 讜注讜讘讚讬 讻讜讻讘讬诐 讬讘讜砖讜: 诪转谞讬' 讛诪驻拽讬讚. 讗讬转 讚诇讗 讙专住讬 讗讜 砖讗讘讚讜 诪砖讜诐 讚讘讗讘讬讚讛 诇讬讻讗 讻驻诇 讜讬砖 诇讬讬砖讘 砖讻讱 讟讜注谉 讛谞驻拽讚 讜讗讞专 讻讱 谞诪爪讗 讛讙谞讘 讗讬 谞诪讬 讗谞讜 讬讜讚注讬诐 砖谞讙谞讘讜 诪转讜讱 讘讬转讜 讗讱 讗讬谉 讗谞讜 讬讜讚注讬诐 讗诐 驻砖注 讗讜 砖讗讘讚讜 砖讗谞讜 讬讜讚注讬谉 砖谞讗讘讚 诪诪谞讜 讗讱 诇讗 讬讚注讬谞谉 讗诐 注诇 讬讚讬 讙谞讬讘讛 讗讜 注诇 讬讚讬 讚讘专 讗讞专: 谞讙谞讘讜. 讛''讛 讗诐 讗诪专 驻砖注转讬 砖讛讻驻诇 砖诇讜 讻讚讗诪专 讘讙诪专讗 诪讙讜 讚讗讬 讘注讬 驻讟专 谞驻砖讬讛 讘讙谞讬讘讛 讗诇讗 讗讜专讞讗 讚诪讬诇转讗 谞拽讟 谞讙谞讘讜 砖讛讜讗 专讙讬诇讜转 诇讟注讜谉 讚讘专 砖讛讜讗 驻讟讜专 讗注''驻 砖讛讜讗 专讜爪讛 诇砖诇诐 讜专讬讘''谉 驻讬' 讚诪转谞讬' 谞诪讬 讛''驻 讚讛谞驻拽讚 讗讜诪专 砖谞讙谞讘讜 讘驻砖讬注讛 讜诇讗 专爪讛 诇讬砖讘注 讛讬讬谞讜 讜诇讗 专爪讛 诇讬砖讘注 诇砖拽专: 讻讙讜谉 驻讬专讜转 讚拽诇 讚注讘讬讚讬 讚讗转讜. 讜讗''转 讜讛讻讗 讗驻讬诇讜 讗讬 注讘讬讚讬 讚讗转讜 讛讬讗讱 讬拽谞讛 讛讻驻诇 讘诪注讜转 砖砖讬诇诐 讜讛诇讗 诪注讜转 讗讬谞谉 拽讜谞讜转 讗诇讗 诇诪讬拽诐 注诇讬讛 讘诪讬 砖驻专注 讜注讜讚 诪讗讬 拽驻专讬讱 讘住诪讜讱 诪讬 讬讬诪专 讚诪讬讙谞讘讗 讜讛诇讗 讻砖砖讬诇诐 讻讘专 谞讙谞讘讛 讜讛讜诇''诇 诪讬 讬讬诪专 讚谞讙谞讘讛 驻讬专讜砖 砖讻讘专 谞讙谞讘讛 砖诪讗 谞讗讘讚讛 讜讬砖 诇讜诪专 讚讛诪拽砖讛 住讘专 讚讘砖注转 诪砖讬讻讛 讛拽谞讛 诇讜 讛驻专讛 诇拽谞讜转 讛讻驻诇 讻砖讬讘讗 讜讗注''讙 讚讘驻专拽 诪讬 砖诪转 (讘''讘 讚祝 拽诪讝:) 讗诪专讬' 讚讘讚拽诇 诇驻讬专讜转 讗驻讬诇讜 专讘谞谉 诪讜讚讜 讚拽谞讬 讛讬讬谞讜 诪砖讜诐 讚注讘讬讚讬 讚讗转讜 讗讘诇 讛讻讗 讚诇讗 注讘讬讚讜 讚讗转讗 讗驻讬诇讜 诇专' 诪讗讬专 诇讗 拽谞讬 讜拽砖讛 讚讘驻' 讛砖讜诇讞 (讙讬讟讬谉 诪讘: 讜砖诐) 诪讬讘注讬讗 诇谉 讘注讘讚 砖诪讻专讜 专讘讜 诇拽谞住 讚讚讬诇诪讗 讗驻讬诇讜 诇专' 诪讗讬专 诇讗 讬讜注讬诇 诪砖讜诐 讚诇讗 注讘讬讚讗 讚讗转讬 讚诪谞讙讞 讗讜 讚讬诇诪讗 讗驻讬诇讜 诇专讘谞谉 讬讜注讬诇 诪砖讜诐 讚讛讗 拽讗讬 注讘讚讗 讜讛讜讬 讻讚拽诇 诇驻讬专讜转讬讜 讜讛讻讗 驻砖讬讟讗 诇讬讛 讚诇讗 诪讛谞讬 驻专讛 诇讻驻讬诇讗 讜讗驻讬诇讜 诇专''诪 讜讬''诇 讚砖诪讗 讛转诐 砖讻讬讞 讟驻讬 诪讛讻讗 讗讬 谞诪讬 讛讻讗 驻专讬讱 讗诐 转讬诪爪讬 诇讜诪专 讘注讘讚 砖诪讻专讜 专讘讜 诇拽谞住 讚诇讗 诪讛谞讬 诇专''诪 讜诪砖谞讬 谞注砖讛 讻讗讜诪专 诇讜 诇讻砖转讙谞讘 讜转砖诇诪谞讬 讛专讬 驻专转讬 拽谞讜讬讛 诇讱 诪注讻砖讬讜 砖讙讜祝 讛驻专讛 诪讻专 诇讜 讚讛砖转讗 讛讻驻诇 砖诇讜 诪诪讬诇讗:





专讘讬谞讜 讞谞谞讗诇

讚专砖 专' 讬讛讜讚讛 讘专' 讗诇注讬 砖诪注讜 讚讘专 讛' 讛讞专讚讬诐 讗诇 讚讘专讜 讗诇讜 转诇诪讬讚讬 讞讻诪讬诐 讜讻讜':




讛讚专谉 注诇讱 讗诇讜 诪爪讬讗讜转. 



讛诪驻拽讬讚 讗爪诇 讞讘讬专讜 讘讛诪讛 讗讜 讻诇讬诐 谞讙谞讘讜 讗讜 砖讗讘讚讜 砖讬诇诐 讜诇讗 专爪讛 诇讬砖讘注 讜讻讜' 注讚 诇诪讬 诪砖诇诐 诇诪讬 砖讛驻拽讚讜谉 讗爪诇讜 讜讻谉 讛诇讻讛. 



讜诪拽砖讬' 讜讛讗 讗讬谉 [讗讚诐] 诪拽谞讛 诇讞讘讬专讜 讚讘专 砖诇讗 讘讗 诇注讜诇诐 讻诇讜诪专 讛讬讗讱 讬讻讜诇 讛诪驻拽讬讚 诇讛拽谞讜转 讻驻讬诇讜 诇诪讬 砖讛驻拽讚讜谉 讘讬讚讜 讜讛讗 讗驻讬' 专' 诪讗讬专 讚住讘专 讗讚诐 诪拽谞讛 诇讞讘讬专讜 讚讘专 砖诇讗 讘讗 诇注讜诇诐 讻讬 讛讗讬 讙讜讜谞讗 诇讗 讗诪专.





专砖讘"讗

讛讻讬 讙专住讬谞谉: 讜谞谞讙谞讘讜 讗讜 讗讘讚讜. 讜讗祝 注诇 讙讘 讚诪转谞讬转讬谉 诪砖讜诐 讞讚讜砖讗 讚讻驻讬诇讗 讚诪拽谞讬 诇诪讬 砖讛驻拽讚讜谉 讗爪诇讜 诪讬转谞讬讗, 讜讘讗讘讚讜 诇讬讻讗 讻驻讬诇讗, 讗驻讬诇讜 讛讻讬 讙专住讬谞谉 诇讬讛 砖驻讬专, 讚诪转谞讬转讬谉 转专转讬 拽转谞讬, 谞讙谞讘讜 诪砖讜诐 讞讚讜砖讗 讚讻驻讬诇讗, 讜谞讗讘讚讜 诪砖讜诐 讬讜拽专讗 讚诇讗讞专 讗讘讚讛, 讚诪拽谞讬 谞诪讬 诇诪讬 砖讛驻拽讚讜谉 讗爪诇讜, 讻讚讗讬转讗 讘讙诪专讗 讙讘讬 讻讬驻讬 讚专讘 谞讞诪谉 (诇讛, 讗), 讗祝 注诇 讙讘 讚诪住讬讬诐 讛讻讗 谞诪爪讗 讛讙谞讘, 讜诇讗 转谞讬 谞诪讬 谞转讬讬拽专讜, 转谞讗 讞讚讗 诪讬谞讬讬讛讜 谞拽讟, 讜驻讬专砖 讘讙谞讘讛 讜讛讜讗 讛讚讬谉 讘讗讘讚讛 诇砖讘讞讗 讚砖讬讬讱 讘讛, 讚讛讬讬谞讜 讬讜拽专讗. 讜讬砖 诪驻专砖讬诐 讚讛讻讬 拽讗诪专, 讘讬谉 砖讟注谉 讛谞驻拽讚 谞讙谞讘讜 讘讬谉 砖讟注谉 谞讗讘讚讜 讜谞诪爪讗 诇讘住讜祝 砖谞讙谞讘讜, 讜讗讬谉 爪讜专讱 诇讝讛 讻诪讜 砖讻转讘谞讜.



 讛讗 讚谞讚拽讟 讘诪转谞讬转讬谉: 谞讙谞讘讜 讗讜 砖讗讘讚讜. 诇讗讜 讚讜拽讗 讚诪砖讜诐 讚砖讜诪专 讞谞诐 驻讟讜专 讘讙谞讘讛 讜讗讘讚讛, 讗诇讗 讛讜讗 讛讚讬谉 诇讟讜注谉 驻砖注转讬 讘讛, 讚讛讗 讗讬 讘注讬 驻讟专 谞驻砖讬讛 讘讙谞讘讛 讜讗讘讚讛, 讻讚讗讬转讗 讘讙诪专讗 (诇讚, 讗) 讗诪专 专讘 驻驻讗 砖讜诪专 讞谞诐 砖讗诪专 驻砖注转讬 诪拽谞讬 诇讬讛 讻驻讬诇讗, 讚讗讬 讘注讬 驻讟专 谞驻砖讬讛 讘讙谞讘讛 讜讗讘讚讛, 讗诇讗 讘诪转谞讬转讬谉 谞拽讟 讛谞讬 讜讛讜讗 讛讚讬谉 诇讟讜注谉 驻砖注转讬. 讗诇讗 讚讗讬讻讗 诇诪讬讚拽, 讚讗诐 讻谉 诇诪讛 诇讬讛 诇转谞讗 诇讜诪专 诪驻谞讬 砖讗诪专讜 砖讜诪专 讞谞诐 谞砖讘注 讜讬讜爪讗, 讚诪砖诪注 讚讚讜拽讗 砖讜诪专 讞谞诐 讜诪砖讜诐 讚诪驻讟专 讘讙谞讘讛 讜讗讘讚讛, 讛讗 讗诇讜 讟讜注谉 驻砖注转讬 讘讛 诇讗 诪拽谞讬 诇讬讛 讻驻讬诇讗. 讜讬砖 诪转专爪讬谉 (讛专诪讘"谉 讝"诇) 讚诪转谞讬转讬谉 讛讻讬 拽讗诪专, 谞讙谞讘讜 讗讜 砖讗讘讚讜, 讻诇讜诪专 讘讬谉 砖讟注谉 谞讙谞讘讜 讘讬谉 砖讟注谉 谞讗讘讚讜 讘驻砖讬注讛, 砖讛专讬 讛讜讗 讬讻讜诇 诇讟注讜谉 砖拽专 讜诇讬驻讟专 讘砖讘讜注讛 砖谞讙谞讘讛, 讜诇讗 讘讗 诇诪注讟 讗诇讗 讻砖诇讗 讛讬讛 讬讻讜诇 诇讬驻讟专 注爪诪讜 讘砖讘讜注讛, 讻讙讜谉 砖讬砖 注讚讬诐 砖谞讙谞讘讛 讘驻砖讬注讛, 讚讛砖转讗 讗祝 注诇 讙讘 讚诪砖诇诐 讜诇讗 讗讟专讞讬讛 诇讘讬 讚讬谞讗, 诇讗 诪拽谞讬 诇讬讛 讻驻讬诇讗, 讜讛讜讗 讛讚讬谉 诇砖讜诪专 砖讻专 砖讬砖 注讚讬诐 砖谞讙谞讘讛.
讜讗讬谞讜 诪讞讜讜专 讘注讬谞讬, 讗诇讗 讻诇 讛诪驻拽讬讚 讘砖注转 驻拽讚讜谉 诪拽谞讬 诇讬讛 驻拽讚讜谉 诇诪讬 砖讛驻拽讚讜谉 讗爪诇讜 住诪讜讱 诇讙谞讘转讜 讻诇 讝诪谉 砖讛讜讗 诪砖诇诐, 讜诇讗 诪住讬拽 讗讚注转讬讛 诇讗拽谞讜讬讬讛 讻砖讗讬谉 注讚讬诐 讚讜拽讗,讜讻谉 诪爪讗转讬 讘讬专讜砖诇诪讬, 讚讙专住讬谞谉 讛转诐 (讘驻讬专拽讬谉 讛"讗), 讛讬讜 诇讜 注讚讬诐 砖谞讙谞讘讛 讘驻砖讬注讛 讛专讬 讗诇讜 讘讻诇诇 砖诇诐 讜讗讞"讻 谞诪爪讗转 讛讙谞讘讛 诇诪讬 诪砖诇诐 诇专讗砖讜谉 [讗讜 诇砖谞讬] 讗讜 诇砖谞讬讛谉. 讜诇驻讬 讚讘专讬 讛讬专讜砖诇诪讬 讛讗 讚讗诪专 讘讙诪专讗 砖讜诪专 讞谞诐 砖讗诪专 驻砖注转讬 诪拽谞讬 诇讬讛 讻驻讬诇讗, 讚讗讬 讘注讬 驻讟专 谞驻砖讬讛 讘讙谞讘讛 讜讗讘讬讚讛, 讜讚讗诪专讬谞谉 谞诪讬 讜讛砖讜讗诇 讗祝 注诇 驻讬 砖讗诪专 讛专讬谞讬 诪砖诇诐 诇讗 诪拽谞讬 诇讬讛 讻驻讬诇讗, 讘诪讗讬 讛讜讛 诇讬讛 诇诪驻讟专 谞驻砖讬讛 讘诪转讛 诪讞诪转 诪诇讗讻讛, 诪转讛 诪讞诪转 诪诇讗讻讛 诇讗 砖讻讬讞讗, 讚讗诇诪讗 诪砖诪注 诇讻讗讜专讛 讚讻诇 讚诇讗 诪爪讬 驻讟专 谞驻砖讬讛 诇讗 拽谞讬 讻驻讬诇讗, 讜讘讚讗讬讻讗 注讚讬诐 诇讗 诪爪讬 驻讟专 谞驻砖讬讛. 讗讬讻讗 诇诪讬诪专 讚诇讗讜 诇诪讬诪专 讚讛讬讻讗 讚谞讙谞讘讛 讘驻砖讬注讛 讜诇讗 诪爪讬 驻讟专 谞驻砖讬讛, 诇讗 拽谞讬 讻驻讬诇讗, 讗诇讗 讗注拽专 讟注诪讗 讚诪讬诇转讗 拽讗 诪讛讚专 诇讜诪专 诪驻拽讬讚 讚诪拽谞讗 讻驻讬诇讗 (讚)诇讻诇 讚诪砖诇诐 诇讬讛 讜诇讗 诪讟专讞 诇讬讛 诇讘讬 讚讬谞讗, 诇讻讜诇讛讜 砖讜诪专讬诐 拽讗 讬讛讬讘 讚注转讬讛 诇讗拽谞讜讬讬讛 讘砖注转 诪住讬专讛, 讘讬谉 砖谞讙谞讘讛 讘讗讜谞住 讗讜 讘驻砖讬注讛, 讻讬讜谉 讚砖讬讬讻讬 讘讛讜 爪讚讚讬谉 讚讗讬 讘注讬 驻讟专讬 讘讛讜 谞驻砖讬讬讛讜, 讜讛讬诇讻讱 讙诪专 讚注转讬讛 诇讗拽谞讜讬讬 诇讛 讻诇 讛讬讻讗 讚诇讗 诪讟专讞讜 诇讬讛 诇讘讬 讚讬谞讗, 讘讬谉 砖讬讗诪专 驻砖注转讬 讘讛 讘讬谉 砖讬讗诪专 谞讙谞讘讛, 讜讛讜讗 讛讚讬谉 谞诪讬 诇讛讬讻讗 讚讗讬讻讗 注讚讬诐 砖驻砖注 讘讬讛 讜谞讙谞讘讛, 讚诪注讬拽专讗 讙诪专 讜讗拽谞讬 诇讬讛 讻诇 讝诪谉 讚诇讗 讗讟专讞讬讛 诇讘讬 讚讬谞讗, 讛讜讗讬诇 讜讗讬讻讗 讘讛讜 爪讚 驻讟讜专, 讚讗讬 讘注讬 驻讟专讬 讘讛讜 谞驻砖讬讬讛讜, 讗讘诇 讘砖讜讗诇 讚诇讬转 诇讬讛 讗谞驻讗 诇诪驻讟专 讘讬讛 谞驻砖讬讛 讞讜抓 诪诪转讛 诪讞诪转 诪诇讗讻讛 讜诇讗 砖讻讬讞讗, 诇讗 讗住讬拽 讗讚注转讬讛 诇讗拽谞讜讬讬 讘讬讛 诪注讬拽专讗. 讜讚讗住讬拽谞讗 讚讗驻讬诇讜 讘砖讜讗诇 谞诪讬 讛讬讻讗 讚砖诇诐 诪诪砖, 诪拽谞讬 诇讬讛 讻驻讬诇讗. 讜诇驻讬 讚讘专讬 讛讬专讜砖诇诪讬 讛讗 讚拽转谞讬 诪驻谞讬 砖讗诪专讜 砖讜诪专 讞谞诐 谞砖讘注 讜讬讜爪讗, 诇讗讜 讟注诪讗 讛讜讗 诇诪讛 砖讗诪专讜 讚诪砖诇诐 诇诪讬 砖讛驻拽讚讜谉 讗爪诇讜, 讗诇讗 驻专讜砖讬 讘注诇诪讗 讛讜讗 讚拽讗 诪驻专砖, 诪砖讜诐 讚拽转谞讬 诇讗 专爪讛 诇讬砖讘注, 驻专讬砖 讜讗诪专 讜讗讬讝讜 砖讘讜注讛 讛讬讛 诇讜 诇讬砖讘注 砖讘讜注转 讛砖讜诪专讬谉 诇驻讟讜专 讘讛 讗转 注爪诪讜, 砖讛专讬 讗诪专讜 讞讻诪讬诐 砖讜诪专 讞谞诐 谞砖讘注 讜讬讜爪讗. 讜转讚注 诇讱, 讚讗诇讜 讟注诪讗 讛讜讗 诇诪讛 砖讗诪专讜 讚诪砖诇诐 诇诪讬 砖讛驻拽讚讜谉 讗爪诇讜, 讗诐 讻谉 讛讜讛 诇讬讛 诇诪讬转谞讬 转讞诇讛 讚讬谞讗 讜诇讘转专 讻谉 诇讬诪讗 讟注诪讗, 讜诇讬转谞讬 讛讻讬, 砖诇诐 讜诇讗 专爪讛 诇讬砖讘注 讜讻讜' 诇诪讬 诪砖诇诐 诇诪讬 砖讛驻拽讚讜谉 讗爪诇讜, 砖讛专讬 讗诪专讜 讞讻诪讬诐 砖讜诪专 讞谞诐 谞砖讘注 讜讬讜爪讗, 讻讱 谞专讗讛 诇讬. 讜讗诇讗 诪讬讛讜 讗讻转讬 拽砖讛 诇讬 拽爪转, 讚诪讚拽转谞讬 讜诇讗 专爪讛 诇讬砖讘注, 诪砖诪注 讚讟注诪讗 诪砖讜诐 砖讛讬讛 诇讜 诇驻讟讜专 注爪诪讜 讘砖讘讜注讛 讜诇讗 专爪讛 讗诇讗 砖诇诐, 拽谞讛 诇讬讛 讻驻讬诇讗, 讛讗 讗诇讜 讗讬 讗驻砖专 诇讜 诇讬砖讘注 讗诇讗 诇砖诇诐, 讜讛讬讻讬 讚诪讬 讻讙讜谉 砖讬砖 注讚讬诐, 诇讗 诪拽谞讬 诇讬讛 讻驻讬诇讗. 讜谞专讗讛 诇讬 讚诇讗讜 诇讗驻讜拽讬 讛讬讻讗 讚讗讬讻讗 注讚讬诐 讚驻砖讬注讛 拽讗诪专, 讗诇讗 诇诪注讜讟讬 讛讬讻讗 讚诇讬讻讗 注诇讬讛 转砖诇讜诪讬谉 讻诇诇, 诇讗 转砖诇讜诪讬 诪诪讜谉 讜诇讗 转砖诇讜诪讬 砖讘讜注讛, 讜讛讬讻讬 讚诪讬, 讻讙讜谉 讚讗讬讻讗 注讚讬诐 砖谞讙谞讘讛, 讜讗讬 砖讜诪专 砖讻专 讛讜讗 讚讗讬讻讗 注讚讬诐 砖谞讗谞住讛, 讚讘讻讬 讛讗 讻讬讜谉 讚诇讬讻讗 注诇讬讛 转砖诇讜诪讬谉 讻诇诇 讜诪驻讟专 驻讟讬专 诪讬谞讬讛 诇讙诪专讬, 讗讬 讘注讬 谞驻拽讚 诇砖诇讜诪讬 诇讬讛, 讗讬谞讜 讗诇讗 讻诪讜讻专 诇讜 注讻砖讬讜 拽谞住讬讜, 讚讛讗 诇讗 讗住讬拽 讗讚注转讬讛 诪驻拽讬讚 诪注讬拽专讗, 讜诇讗 讗拽谞讬 诇讬讛 讗诇讗 讻砖讗谉 诪讟专讬讞讜 诇讘讬转 讚讬谉, 讛讗 讛讬讻讗 [讚讗讬讻讗] 注讚讬诐 砖讛讜讗 驻讟讜专 诇讗. 讜讻谉 谞专讗讛 诇讬 诪谉 讛讬专讜砖诇诪讬, 讚讙专住讬谞谉 讛转诐 (砖诐) 讗诐 讛讬讜 诇讜 注讚讬诐 砖谞讙谞讘讛 讘讗讜谞住讬谉, 讛专讬 讛讬讗 讚讗诪专 专' 讗诇注讝专 讛诪讜讻专 拽谞住讬讜 诇讗讞专讬诐 诇讗 注砖讛 讜诇讗 讻诇讜诐.



讙诪': 讜讗驻讬诇讜 诇专' 诪讗讬专 讚讗诪专 讗讚诐 诪拽谞讛 讚讘专 砖诇讗 讘讗 诇注讜诇诐, 讛谞讬 诪讬诇讬 讻讙讜谉 驻讬专讜转 讚拽诇 讚注讘讬讚讬 讚讗转讜. 驻讬专讜砖: 讗祝 注诇 讙讘 讚专' 诪讗讬专 诇讗 讗讬讬专讬 讻诇诇 讘驻讬专讜转 讚拽诇, 讚专讘 讛讜谞讗 讜专讘 谞讞诪谉 讛讜讗 讚讗讬驻诇讬讙讜 讘讛 讘驻专拽 讗讬讝讛讜 谞砖讱 (诇拽诪谉 讘讘讗 诪爪讬注讗 住讜, 讘), 诪讻诇 诪拽讜诐 讻讬讜谉 讚专讘 讛讜谞讗 讘砖讬讟转讬讛 讚专' 诪讗讬专 拽讗讬 讜讻讚讗诪专 讘讬讘诪讜转 驻专拽 讛讗砖讛 专讘讛 (讬讘诪讜转 爪讙, 讗) 专讘 讛讜谞讗 讻专讘 讜专讘 讻专' 讞讬讬讗 讜专' 讞讬讬讗 讻专讘讬 讜专讘讬 讻专' 诪讗讬专 讜专' 诪讗讬专 讻专' 注拽讬讘讗, 讻讜诇讛讜 住讘讬专讗 诇讛讜 讗讚诐 诪拽谞讛 讚讘专 砖诇讗 讘讗 诇注讜诇诐, 诪砖讜诐 讛讻讬 转诇讛 讚讘专讬 专讘 讛讜谞讗 讘讚专' 诪讗讬专 讻讗诇讜 讛讜讗 注爪诪讜 讗诪专讜. 讜诪讻诇 诪拽讜诐 讗讬讻讗 诇诪讬讚拽, 讚讛讗 专' 诪讗讬专 讜讚讗讬 讗驻讬诇讜 讘诪讗讬 讚诇讗 注讘讬讚 讚讗转讬 讗诪专讛, 讻讚转谞讬讗 (砖诐) 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖讗砖转讞专专 诇讗讞专 砖转砖转讞专专讬, 诇讗讞专 砖讗转讙讬讬专 诇讗讞专 砖转转讙讬讬专讬, 诇讗讞专 砖转诪讜转 讗讞讜转讱 诇讗讞专 砖讬讞诇讜抓 诇讬讱 讬讘诪讬讱, 诪拽讜讚砖转, 讚讘专讬 专' 诪讗讬专, 讜讛谞讬 讻讜诇讛讜 诪讬 讬讬诪专 讚讗转讜. 讜转讬专爪讜 讘转讜住驻讜转 (砖诐 讘讚"讛 诇讗讞专) 讚砖讗谞讬 讛转诐 讚讻讬讜谉 砖讛讙讜祝 讛谞拽谞讛 讘注讜诇诐 讗诇讗 砖讗讬谞讜 讘专砖讜转讜, 讗祝 注诇 讙讘 讚诇讗 注讘讬讚 讚讗转讬, 谞拽谞讛 讟驻讬 诪讚讘专 讚诇讬转讬讛 讘注讜诇诐 讻诇诇 讜讗祝 注诇 讙讘 讚注讘讬讚 讚讗转讬. 讜谞住转讬讬注讜 诪讛讛讬讗 讚专讬砖 驻专拽 诪讬 砖诪转 (讘"讘 拽诪讗, 讘), 讙讘讬 讛讛讜讗 讚讗诪专 诇讛 诇讚讘讬转讛讜 谞讻住讬 诇讛讗讬 讚诪注讘专转, 讗讬诪讜专 讚砖诪注转 诇讬讛 诇专' 诪讗讬专 讚讗诪专 讗讚诐 诪拽谞讛 讚讘专 砖诇讗 讘讗 诇注讜诇诐, 诇讚讘专 砖讗讬谞讜 讘注讜诇诐 诪讬 砖诪注转 诇讬讛, 讜讗讬讻讗 诇诪讬讚拽 讚讜讚讗讬 砖诪注讬谞谉 诇讬讛 讛讻讬谉, 讚讛讗 转谞讬讗 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖讗转讙讬讬专 诇讗讞专 砖讗砖转讞专专 讛专讬 讝讜 诪拽讜讚砖转 讚讘专讬 专' 诪讗讬专, 讜诇讗讞专 砖讗砖转讞专专 讜讗转讙讬讬专 诇讚讘专 砖讗讬谞讜 讘注讜诇诐 讛讜讗, 讗诇讗 讜讚讗讬 砖诪注转 诪讬谞讛 讚讻讬讜谉 讚讙讜祝 讛注讘讚 讜讙讜祝 讛谞讻专讬 讛拽讜谞讬谉 讛诐 讘注讜诇诐 讗诇讗 砖诪讞讜住专讬诐 诪注砖讛, 讟驻讬 注讚讬驻讬 诪讚讘专 砖讗讬谞讜 讘注讜诇诐 讻诇诇 讜讗祝 注诇 讙讘 讚注讘讬讚 讚讗转讬, 讻注讜讘专 讚注讘讬讚 讚讗转讬, 讜诇注讜诇诐 讘讚讘专 砖讗讬谞讜 讘注讜诇诐 讻诇诇, 诪讜讚讛 讛讜讗 讚讗讬谞讜 谞拽谞讛 讗诇讗 讗诐 讻谉 注讘讬讚 讚讗转讬 讻讙讜谉 驻讬专讜转 讚拽诇.
讜讗诐 转讗诪专 诪谞诇谉 讚专' 诪讗讬专 讗讬转 诇讬讛 讚专讘 讛讜谞讗, 讚讬诇诪讗 砖谞讬讗 讛讗 讚专' 诪讗讬专, 讚讙讜祝 讛谞拽谞讛 讛讜讗 讘注讜诇诐, 讜讻讬 讛讬讻讬 讚诇专' 诪讗讬专 诪驻诇讙讬谞谉 讘拽讜谞讬谉 讘讬谉 讗讬转讬讛 诪诪砖 讘注讜诇诐, 讗祝 注诇 讙讘 讚诇讗 注讘讬讚 讚讗转讬, 讜讘讬谉 讚诇讬转讬讛 讘注讜诇诐 讗祝 注诇 讙讘 讚注讘讬讚 讚讗转讬, 讚诇诪讗 讛讻讬 谞诪讬 诪驻诇讬讙 讘谞拽谞讬谉, 讚讗祝 注诇 讙讘 讚讗讬转 诇讬讛 讘讚讘专 砖讬砖谞讜 讘注讜诇诐 讗诇讗 讚诪讞讜住专 诪注砖讛 砖讛讜讗 谞拽谞讛, 讚诇诪讗 讘讚讘专 砖讗讬谞讜 讘注讜诇诐 讗祝 注诇 讙讘 讚注讘讬讚 讚讗转讬 诪讜讚讛 讚讗讬谞讜 谞拽谞讛. 讬砖 诇讜诪专, 讚诇诪讗 讙诪专讗 讙诪讬专讬 诇讛 讚专' 诪讗讬专 讘谞拽谞讬谉 诪讬讛讗 讗诪专 讚谞拽谞讛 讗祝 注诇 讙讘 讚诇讬转讬讛 讘注讜诇诐 讻诇诇 讻诇 讛讬讻讗 讚注讘讬讚 讚讗转讬, 讻讬 讛讬讻讬 讚拽谞讬 讘讚讗讬转讬讛 诪诪砖 讘注讜诇诐 讗祝 注诇 讙讘 讚诇讗 注讘讬讚 讚讗转讬. 讜讚诇诪讗 讙诪专讬 诇讛 诪讚转谞谉 讘驻专拽 讛讗讜诪专 讘拽讚讜砖讬谉 (住讘, 讗) 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖讗转讙讬讬专 诇讗讞专 砖转转讙讬讬专讬 讜讻讜', 讜讻谉 讛讗讜诪专 诇讞讘专讜 讗诐 转诇讚 讗砖转讱 谞拽讘讛 诪拽讜讚砖转 诇讬 诇讗 讗诪专 讻诇讜诐, 讜专' 诪讗讬专 驻诇讬讙 讘讘专讬讬转讗 讗讛专讬 讗转 诪拽讜讚砖转 诇讬 诇讗讞专 砖转转讙讬讬专讬, 讜拽讬诐 诇讛讜 讚讻讬 讛讬讻讬 讚驻诇讬讙 讗讛谞讬, 讛讜讗 讛讚讬谉 谞诪讬 讚驻诇讬讙 讗讗诐 转诇讚 讗砖转讱 谞拽讘讛, 讻讬讜谉 讚讻讜诇讛讜 讘讛讚讚讬 诪转谞讬讬谉 讘诪转谞讬转讬谉, 讗诇诪讗 诇专' 诪讗讬专 讗驻讬诇讜 诇讬转讬讛 讘注讜诇诐 讻讬讜谉 讚注讘讬讚 讚讗转讬 谞拽谞讛. 讗诇讗 讚转诪讬讛 诇讬 讗诐 讗讬转讗 讚驻诇讬讙 专' 诪讗讬专 讗驻讬诇讜 讘讗诐 转诇讚 讗砖转讱 谞拽讘讛, 讗诪讗讬 诇讗 转谞讬 诇讬讛 讘讘专讬讬转讗 讘讛讚讬讗, 讻讬讜谉 讚讚讘专 砖讗讬谉 讙讜驻讜 讘注讜诇诐 诇讬讻讗 诇诪砖诪注 诪讚讘专 砖讙讜驻讜 讘注讜诇诐, 讗诇讗 讚讗讬讻讗 诇诪讬诪专, 讚讗讬谞讛讜 讙诪讬专讬 诇讛 讚专' 诪讗讬专 讗驻讬诇讜 讻砖讗讬谞讜 讘注讜诇诐 讻诇诇 讚注讘讬讚 讚讗转讬 谞拽谞讛. 讜讗诐 转讗诪专 注讜讚, 讜讛转谞谉 讘驻专拽 讗祝 注诇 驻讬 讘讻转讜讘讜转 (谞讞, 讘) 讛诪拽讚讬砖 诪注砖讛 讬讚讬 讗砖转讜 讛专讬 讝讜 注讜砖讛 讜讗讜讻诇转, 讛诪讜转专 专讘讬 诪讗讬专 讗讜诪专 讛拽讚砖, 讜讗诪专讬谞谉 注诇讛 讘讙诪专讗 讗诪专 专讬砖 诇拽讬砖 诇讗 转讬诪讗 讟注诪讬讛 讚专' 诪讗讬专 诪砖讜诐 讚讗讚诐 诪拽讚讬砖 讚讘专 砖诇讗 讘讗 诇注讜诇诐, 讗诇讗 讟注诪讬讛 讚专' 诪讗讬专 诪砖讜诐 讚讗讬谉 讗讚诐 诪讜爪讬讗 讚讘专讬讜 诇讘讟诇讛 讜讛讜讛 诇讬讛 讻诪讗谉 讚讗诪专 讬拽讚砖讜 讬讚讬讱 诇注讜砖讬讛谉 讜讬讚讬诐 讗讬转谞讛讜 讘注讜诇诐, 讜讗拽砖讬谞谉, 讜诇讬转 诇讬讛 诇专' 诪讗讬专 讗讚诐 诪拽讚讬砖 讚讘专 砖诇讗 讘讗 诇注讜诇诐, 讜讛讗 转谞讬讗 讛专讬 讗转 诪拽讜讚砖转 诇讬 诇讗讞专 砖讗转讙讬讬专 诇讗讞专 砖转转讙讬讬专讬 讜讻讜', 讜驻专拽讬谞谉, 诪讛讛讬讗 讗讬谉 诪讛讗 诇讬讻讗 诇诪砖诪注 诪讬谞讛. 讜讗诐 讗讬转讗 诪讛讛讬讗 谞诪讬 诇讬讻讗 诇诪砖诪注 讗诇讗 讚讘专 砖讙讜驻讜 讘注讜诇诐 讗诇讗 砖诪讞讜住专 诪注砖讛, 讻讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖转转讙讬讬专讬, 讗讘诇 讚讘专 砖讙讜驻讜 讗讬谞讜 讘注讜诇诐, 讻诪讜转专, 诇讗 砖诪注讬谞谉 诪讛讛讬讗 谞诪讬. 讜讬砖 诇讜诪专 讚讛讻讬 拽讗诪专: 诪讛讛讬讗 讗讬讻讗 诇诪砖诪注 诪讬讛讗 讚讘专 砖讗讬谞讜 讘注讜诇诐 讻讝讛 砖讙讜驻讜 讘注讜诇诐, 讜谞驻拽讗 诪讬谞讛 诇讗讜诪专 诇讞讘专讜 砖讚讛 讝讜 诇讻砖讗拽讞谞讛 拽谞讜讬讛 诇讱 讚拽谞讬 诇专' 诪讗讬专, 讗讘诇 诪诪转谞讬转讬谉 讚诪讜转专, 诇讬讻讗 诇诪砖诪注 砖讜诐 讚讘专 砖诇讗 讘讗 诇注讜诇诐, 讚讗讬讻讗 诇诪讬诪专 讚讟注诪讗 讚专' 诪讗讬专 讚诪讜转专, 诪砖讜诐 讚讗讬谉 讗讚诐 诪讜爪讬讗 讚讘专讬讜 诇讘讟诇讛. 讜讗讻转讬 讗讬讻讗 诇诪讬讚拽 诪讚讗诪专 讘驻专拽 讛住驻讬谞讛 (讘"讘 注讟, 讗) 讙讘讬 讛拽讚讬砖讜 讘讜专 讜砖讜讘讱, 讚驻诇讬讙讬 讘讛讜 专' 讗诇注讝专 讘专' 砖诪注讜谉 讜专讘谞谉 讗诐 诪讜注诇讬谉 讘诪讛 砖讘转讜讻讛, 讚专讘谞谉 住讘专讬 讗讬谉 诪讜注诇讬谉 讘诪讛 砖讘转讜讻谉, 讜专' 讗诇注讝专 住讘专 诪讜注诇讬谉 讘诪讛 砖讘转讜讻谉, 讜讗讜拽讬诪谞讗 驻诇讜讙转讬讬讛讜 讘讬谉 讘讛拽讚讬砖谉 诪诇讗讬诐 讘讬谉 讛拽讚讬砖谉 专讬拽谞讬谉 讜讗讞专 讻讱 谞转诪诇讗讜, 讜讗诪专 讘专讬拽谞讬谉 讘诪讗讬 驻诇讬讙讬 讘驻诇讜讙转讗 讚专' 诪讗讬专 讜专讘谞谉, 讜讗拽砖讬谞谉 讗讬诪专 讚砖诪注转 诇讬讛 诇专' 诪讗讬专 讻讙讜谉 驻讬专讜转 讚拽诇 讚注讘讬讚讬 讚讗转讜, 讗讘诇 讛谞讬 诪讬 讬讬诪专 讚讗转讜. 讜讛讗 讛转诐 讙讜祝 讛讬讜谞讬诐 讘注讜诇诐 讛诐 讜讙讜祝 讛诪讬诐 讘注讜诇诐 讛诐, 讜讗驻讬诇讜 讛讻讬 讗讬 注讘讬讚讬 讚讗转讜 讗讬谉, 诇讗 注讘讬讚讬 讚讗转讜 诇讗. 讜转讬专爪讜 讘转讜住驻讜转 (砖诐 注"讘 讚"讛 讗讬诪讜专) 讚讻讬讜谉 砖讛讬讜谞讬诐 驻讜专讞讬诐 讘讗讜讬专, 讜讛诪讬诐 讘注讘讬诐, 讻诪讬 砖讗讬谞讜 讘注讜诇诐 讻诇诇 讚诪讜. 讜讘讘讘讗 讘转专讗 讘诪拽讜诪讛 (砖诐 讚"讛 讗讬诪专) 讛讗专讻转讬 讬讜转专 讘讛讬讗 讜讻转讘转讬 讘讛 讟注诐 讗讞专.





讛诪讗讬专讬

讗注"驻 砖讻诇 讘谞讬 讗讚诐 爪专讬讻讬谉 诇驻砖驻砖 讘诪注砖讬讛诐 讜诇讛讝讛专 讘注讘专讜转 转诇诪讬讚 讞讻诐 专讗讜讬 诇讛讝讛专 讘讬讜转专 讜讛讜讗 砖讗诪专讜 转诇诪讬讚讬 讞讻诪讬诐 砖讙讙讜转 谞注砖讜转 诇讛诐 讻讝讚讜谞讜转 注诪讬 讛讗专抓 讝讚讜谞讜转 谞注砖讜转 诇讛诐 讻砖讙讙讜转 讛讜讗 砖讗诪专讜 讛讜讬 讝讛讬专 讘转诇诪讜讚 砖砖讙讙转讜 注讜诇讛 讝讚讜谉 专"诇 砖讗诐 讟注讛 讘讛讜专讗讛 讗讬谉 讬讻讜诇 诇讜诪专 砖讜讙讙 讛讬讬转讬 讚专讱 爪讞讜转 讗诪专讜 砖诪注讜 讚讘专 讬讬' 讛讞专讚讬诐 讗转 讚讘专讜 讗诇讜 转诇诪讬讚讬 讞讻诪讬诐 讗讞讬讻诐 讗诇讜 讘注诇讬 诪拽专讗 砖讜谞讗讬讻诐 讗诇讜 讘注诇讬 诪砖谞讛 诪谞讚讬讻诐 讗诇讜 注诪讬 讛讗专抓 砖诪讗 转讗诪专 讗讘讚 住讘专谉 转诇诪讜讚 诇讜诪专 讜谞专讗讛 讘砖诪讞转讻诐 讜讛诐 讬讘讜砖讜 注讜讘讚讬 讛讗诇讬诇讬诐 讬讘讜砖讜 讜讬砖专讗诇 讬砖诪讞讜:



讜谞砖诇诐 讛驻专拽 转讛诇讛 诇讗诇:



讛诪驻拽讬讚 讗爪诇 讞讘专讜 讜讻讜' 讻讜谞转 讛驻专拽 诇讘讗专 注谞讬谞讬 讛驻拽讚讜谞讜转 讘注谞讬谞讬 砖诪讬专转谉 讜讞住专讜谞诐 讜专讬讜讞 讗讜 讛驻住讚 讛讘讗 诇讜 注诇 讬讚讬讛谉 讜讛讜讗 讛讞诇拽 讛砖谞讬 砖讘诪住讻转讗 讻诪讜 砖讻转讘谞讜 讘专讗砖 讛住驻专 讜专讜讘 讛驻专拽 讬住讜讘 注诇 砖砖讛 注谞讬谞讬诐 讛专讗砖讜谉 讘谞驻拽讚 砖谞讙谞讘讛 诪诪谞讜 讘讛诪讛 讜谞诪爪讗 讛讙谞讘 讛拽谞住 诇诪讬 讗诐 诇谞驻拽讚 讗诐 诇讘注诇讬诐 砖讬砖 爪讚讚讬谉 砖讛讜讗 砖诇 谞驻拽讚 讜讬砖 爪讚讚讬谉 砖讛讜讗 砖诇 讘注诇讬诐 讜讘讬讗专 讗讬讝讛 诇谞驻拽讚 讜讗讬讝讛 诇诪驻拽讬讚 讜讬转讙诇讙诇 讘转讜讻讜 讚讬谉 砖讜诪专 砖诪住专 诇砖讜诪专 讗讞专 讛砖谞讬 讻砖讛谞驻拽讚 拽讘诇 砖谞讬 驻拽讚讜谞讜转 讜讗讬专注讛 诪讞诇讜拽转 讘讬谉 讛诪驻拽讬讚讬诐 讜讛讜讗 谞讘讜讱 注诇 讻讱 讛砖诇讬砖讬 讘驻拽讚讜谉 讛诪拽讘诇 讗讬讝讛 讛驻住讚 讘专砖讜转讜 讻讙讜谉 转讘讜讗讛 讜讻讬讜爪讗 讘讛 讗诐 讬诪讬 讛驻拽讚讜谉 诪转讗专讻讬诐 讛讬讗讱 讬注砖讛 诪诪谞讜 讜讻砖讛讜讗 诪讞讝讬专 讻讬爪讚 讬诇拽讛 诪驻拽讬讚 讘讗讜转讜 讛驻住讚 讛专讘讬注讬 注诇 讗讬讝讛 爪讚 谞注转拽讛 诪诪谞讜 转讜专转 砖诪讬专讛 讜谞注砖讛 讙谞讘 讗讜 讙讝诇谉 讘讗讜转讜 讚讘专 砖谞诪住专 诇讜 讛讞诪讬砖讬 讘注谞讬谞讬 砖诪讬专转谉 讜讞讬讜讘 转砖诇讜诪讬讛谉 讻砖诇讗 谞砖诪专讜 讻专讗讜讬 讜砖诪讬专讛 讛专讗讜讬讛 诇讻诇 讛驻拽讚讜谞讜转 讛砖砖讬 讘注谞讬谉 砖诇讬讞讜转 讬讚 专"诇 砖讗诐 砖诇讞 讬讚 讗讜 讞砖讘 诇注砖讜转 讻谉 讗诐 讞讬讜讘 砖诪讬专讛 诪转讜住驻转 注诇讬讜 讗诐 诇讗讜 讜讻谉 讗诐 讛讜拽专讛 讗讜 讛讜讝诇讛 讗讜 讬砖 讘讛 砖讘讞 讗讞专 注诇 讗讬讝讛 讛讜讗 诪讞讝讬专 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讛专讘讛 讚讬谞讬谉 讻诪砖驻讟 住讜讙讬转 讛转诇诪讜讚 讻诪讜 砖拽讚诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讬讜讞讚 诇讛转讞讬诇 讘讘讬讗讜专 注谞讬谞讬 讛讞诇拽 讛专讗砖讜谉 讜讛讜讗 砖讗诪专 讛诪驻拽讬讚 讗爪诇 讞讘专讜 讘讛诪讛 讗讜 讻诇讬诐 讜谞讙谞讘讜 讗讜 砖讗讘讚讜 砖讬诇诐 讜诇讗 专爪讛 诇讬砖讘注 砖讛专讬 讗诪专讜 砖讜诪专 讞谞诐 谞砖讘注 讜讬讜爪讗 谞诪爪讗 讛讙谞讘 诪砖诇诐 转砖诇讜诪讬 讻驻诇 讟讘讞 讜诪讻专 诪砖诇诐 转砖诇讜诪讬 讗专讘注讛 讜讞诪砖讛 讜诇诪讬 诪砖诇诐 诇诪讬 砖讛驻拽讬讚讜 讗爪诇讜 谞砖讘注 讜诇讗 专爪讛 诇砖诇诐 谞诪爪讗 讛讙谞讘 诪砖诇诐 转砖诇讜诪讬 讻驻诇 讟讘讞 讜诪讻专 诪砖诇诐 转砖诇讜诪讬 讗专讘注讛 讜讞诪砖讛 诇诪讬 诪砖诇诐 诇讘注诇 讛驻拽讚讜谉 讗诪专 讛专"诐 讛讜讚讬注谞讜 讻讬 讗讬谉 讘讬谉 讘讛诪讛 砖讬砖 讘讛 转砖诇讜诪讬 讗专讘注讛 讜讞诪砖讛 讗讜 讻诇讬诐 砖讗讬谉 讘讛诐 讗诇讗 转砖诇讜诪讬 讻驻诇 讛讜讗讬诇 讜砖诇诐 讝讻讛 讘讻驻诇 讜讗诪专讜 砖诇诐 讜诇讗 专爪讛 诇讬砖讘注 讜讗驻讬' 诇讗 砖诇诐 讗诇讗 砖讗诪专 讘讘讬转 讚讬谉 讛专讬谞讬 诪砖诇诐 讜讛讞讝讬专 讛讚讘专 讛讙谞讜讘 讗讞专 讻谉 讛专讬 讛讜讗 讘专砖讜转讜:



讗诪专 讛诪讗讬专讬 讛诪驻拽讬讚 讗爪诇 讞讘专讜 讘讛诪讛 讗讜 讻诇讬诐 讜讻讜' 讻讘专 讬讚注转 讘讚讬谞讬 讗专讘注讛 砖讜诪专讬谉 砖讛砖讜诪专 讞谞诐 驻讟讜专 注诇 讛讻诇 讞讜抓 诪谉 讛驻砖讬注讛 讜砖讜诪专 砖讻专 讗讜 砖讜讻专 谞转讞讬讬讘讜 注诇 讛驻砖讬注讛 讻砖讜诪专 讞谞诐 讜谞转讜住祝 注诇讬讛诐 讞讬讜讘 讙谞讘讛 讜讗讘讚讛 讜讛砖讜讗诇 谞转讞讬讬讘 讘驻砖讬注讛 讜讙谞讘讛 讜讗讘讚讛 讻讞讘专讬讜 讜谞转讜住祝 注诇讬讜 讞讬讜讘 讗讜谞住讬谉 讞讜抓 诪诪转讛 诪讞诪转 诪诇讗讻讛 谞诪爪讗 砖讗祝 砖讜诪专 讞谞诐 讬砖 诇讜 爪讚 讞讬讜讘 讜讛讜讗 讛驻砖讬注讛 讜砖讗祝 讛砖讜讗诇 讬砖 诇讜 爪讚 驻讟讜专 讜讛讜讗 诪转讛 诪讞诪转 诪诇讗讻讛 讜爪专讬讱 砖转讚注 砖讻诇 砖讜诪专 讛专讜爪讛 诇驻讟讜专 讗转 注爪诪讜 谞砖讘注 讜讻讜诇诇 讘砖讘讜注转讜 砖诇砖讛 讚讘专讬诐 讛专讗砖讜谉 砖砖诪专讛 讻讚专讱 讛砖讜诪专讬诐 专"诇 砖诇讗 驻砖注 讘讛 讗诇讗 砖讗讬专注讛 讻讱 讜讻讱 讜驻讜专讟 诪讛 砖讗讬专注 诇讛 讜讛砖谞讬 砖讗讬谞讛 讘专砖讜转讜 讜讛砖诇讬砖讬 砖诇讗 砖诇讞 讘讛 讬讚 拽讜讚诐 讛诪拽专讛 砖讗讬专注讛 讜讻砖讝讛 讛砖讜诪专 诪转讞住讚 诇砖诇诐 讗注"驻 砖专砖讗讬 诇驻讟讜专 讗转 注爪诪讜 讗讬谉 讻讗谉 注讬拽专 砖讘讜注转 讛砖讜诪专讬诐 砖讛讬讗 注诇 讛驻砖讬注讛 讜注诇 讛砖诇讬讞讜转 讬讚 讜诪"诪 讬转讘讗专 讘讙诪' 砖谞砖讘注 讛讜讗 砖讗讬谞讛 讘专砖讜转讜 讗诇讗 砖讻讱 讜讻讱 讗讬专注 诇讛 砖诪讗 注讬谞讬讜 谞转谉 讘讛 讜诪转讞住讚 诇砖诇诪讛:



讜讬砖 讗讜诪专讬诐 砖砖讘讜注讛 砖讗讬谞讛 讘专砖讜转讜 讗讬谉 诇讛 诪拽讜诐 讗诇讗 讘讝诪谉 砖讛讜讗 诪讞讬讬讘 注爪诪讜 诇砖诇诐 砖讗诐 讛讜讗 驻讜讟专 注爪诪讜 讛专讬 讛讜讗 谞砖讘注 注诇 诪讛 砖讗讬专注讛 讜诪诪讬诇讗 讬讻诇讜诇 讘讛 砖讗讬谞讛 讘专砖讜转讜 讜讻谉 讛讚讘专讬诐 谞专讗讬谉 讜诪"诪 讗驻砖专 诇讛讻专讬注 砖讚讜拽讗 讘谞讗谞住讛 讗讘诇 讘谞讙谞讘讛 讗讜 谞讗讘讚讛 砖诪讗 讞讝专讛 诇专砖讜转讜 讗讞"讻:



讜谞砖讜讘 诇讚讘专讬谞讜 讜讛讜讗 砖讗诪专 注讻砖讜 讛诪驻拽讬讚 讗爪诇 讞讘专讜 讘讛诪讛 讗讜 讻诇讬诐 讜讛专讬 讛讜讗 砖讜诪专 讞谞诐 讜谞讙谞讘讜 讗讜 讗讘讚讜 讜讛专讬 砖讛讬讛 专砖讗讬 诇驻讟讜专 注爪诪讜 讘砖讘讜注转 讛砖讜诪专讬诐 讜砖诇诐 讜诇讗 专爪讛 诇讬砖讘注 讜驻讬专砖讜 讘讙诪' 诇讗讜 讚讜拽讗 砖诇诐 诪诪砖 讗诇讗 砖讗诪专 讛专讬谞讬 诪砖诇诐 讗注"驻 砖讛讬讬转讬 专砖讗讬 诇驻讟讜专 讗转 注爪诪讬 讘砖讘讜注转 讛砖讜诪专讬诐 讜讗讬谞讬 专讜爪讛 诇讬砖讘注 讜讗注"驻 砖诪"诪 讛讜讗 谞砖讘注 砖讗讬谞讛 讘专砖讜转讜 诪"诪 讗讜诪专 砖讗讬谞讜 专讜爪讛 诇讛专讘讜转 讘砖讘讜注讜转 讜诇讗 注讜讚 讗诇讗 砖讗讬谞讜 专讜爪讛 讘注讬拽专 砖讘讜注转 讛转讜专讛 讛专讬 讝讛 讝讻讛 诪讬讚 讘专讬讜讞 讛讘讗 注诇 讬讚讬 讙谞讘讛 讝讜 讜讛讜讗 讛讚讬谉 诇砖讜诪专 砖讻专 讘谞讗谞住讛 注诇 讬讚讬 诇讬住讟讬诐 诪讝讜讬讬谉 砖讛讬讗 讟注谞讛 讛驻讜讟专转 讜讬砖 砖诐 讻驻诇 讻诪讜 砖讛转讘讗专 讜讗诪讬专讛 讝讜 诪讬讛讗 砖注诇 讬讚讛 讝讜讻讛 讘讻驻诇 讬专讗讛 讚讜拽讗 讘讗诪专 讘讘讬转 讚讬谉 讜讗讘讚讜 讛讗诪讜专 讻讗谉 诇讗讜 讚讜拽讗 砖讗讬谉 讻驻诇 讘讗讘讚讛 注诇 讻驻诇 讛讘讗 注诇 讬讚讬 讙谞讘讛 讛专讬 讛讜讗 砖诇讜 讛讜讗讬诇 讜讛诪爪讬讗 注爪诪讜 砖诇讗 诇讛驻住讬讚讜 讗祝 讛讜讗 讛拽谞讛 诇讜 讛拽谞住 诪讬讚 诇驻讬讻讱 讗诐 谞诪爪讗 讛讙谞讘 诪砖诇诐 讻驻诇 讗讜 讗专讘注讛 讜讞诪讬砖讛 诇谞驻拽讚 讜诪"诪 讬转讘讗专 讘讙诪专讗 砖讗诐 讞讝专讛 讛讘讛诪讛 注爪诪讛 诇讘注诇讬讛 讞讜讝专讬谉 注诪讛 讙讬讝讜转讬讛 讜讜诇讚讜转讬讛 砖讗讬谉 讚注转 讛诪驻拽讬讚 诇讛拽谞讜转 诇砖讜诪专 讗诇讗 砖讘讞 讛讘讗 诪讗诇讬讜 诇讗 砖讘讞 讛讘讗 诪讙讜祝 讛讘讛诪讛 讜诪"诪 讙讝讜转讬讛 讜讜诇讚讜转讬讛 砖讗谞讜 诪驻专砖讬诐 砖讛讙谞讘 诪讞讝讬专谉 讗讬谞讜 讻谉 讘诪讜讞诇讟 讗诇讗 讬砖 爪讚讚讬谉 砖讗讬谞讜 诪讞讝讬专谉 讜讻讘专 讘讬讗专谞讜诐 讘讘讘讗 拽诪讗 讗诇讗 砖讻砖讛讜讗 诪讞讝讬专谉 讛专讬 讛谉 诇讘注诇讬诐:



谞砖讘注 讜诇讗 专爪讛 诇砖诇诐 讜讗讞"讻 谞诪爪讗 讛讙谞讘 讛专讬 讛拽谞住 诇诪驻拽讬讚 讜讗驻讬诇讜 诇讗 谞砖讘注 注讚讬谉 讛讜讗讬诇 讜诇讗 讛诪爪讬讗 注爪诪讜 诇砖诇诐 讜诪"诪 讗诐 谞砖讘注 讜谞诪诇讱 讗讞"讻 讜砖诇诐 讛讜讗讬诇 讜诇讗 谞讜讚注 讛讙谞讘 注讚讬谉 讝讻讛 讘讻驻诇:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

讜讛讗 讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 驻讬' 讜讗讬谉 诇讜' 砖讘砖注讛 砖砖讬诇诐 讛拽谞讛 诇讜 讛讻驻诇 砖谞转讞讬讬讘 诇讜 讛讙谞讘 讻讘专 讚讛讗 拽讬"诇 讙讝诇 讜诇讗 谞转讬讬讗砖讜 讛讘注诇讬诐 砖谞讬讛诐 讗讬谞谉 讬讻讜讬谉 诇讛拽讚讬砖 讜讛"谞 诪砖注讛 砖讙谞讘讛 讗"讬 诇讛拽讚讬砖讛 讜讻讬讜谉 砖讗讬谞讜 讬讻讜诇 诇讛拽讚讬砖讛 讗"讬 诇讛拽谞讜转讛 诇讞讘讬专讜 讜讙讜祝 讛驻拽讚讜谉 讗"讬 诇讛拽谞讜转 诇讜 讻"砖 讛讻驻诇 砖诇讜 讛讬诇讻讱 讘注"讻 讗讬谉 诇驻专' 讗诇讗 砖讛拽谞讛 诇讜 讘注转 砖讛驻拽讬讚 诇讜:





诪讛专砖"讗 - 讞讬讚讜砖讬 讛诇讻讜转

讘讚"讛 讗讞讬讻诐 讻讜' 砖讜谞讗讬讻诐 讗诇讜 讘注诇讬 诪砖谞讛 讻讜' 注讻"诇 讘诇砖讜谉 讗诐 专讘讬 诇讗 砖谞讗讛 讻讜' 砖讛讜讗 诪诇砖讜谉 诪砖谞讛 讜驻专砖"讬 诪诇砖讜谉 砖讜谞讗 讜讗讜讬讘 讛讜讗 讚讞讜拽 讜拽"诇:


讘驻专砖"讬 讘讚"讛 诪谞讚讬讻诐 讗诇讜 讻讜' 讚诪砖诪注 砖讛诐 讗讜诪专讬诐 讻讜' 注讻"诇 讚讛讻讬 讻转讬讘 拽专讗 讗诪专讜 讗讞讬讻诐 讜讙讜' 讜拽"诇:


讘驻专砖"讬 讘讚"讛 讜诇讗 专爪讛 诇讬砖讘注 砖讘讜注转 砖讜诪专讬诐 砖诇讗 驻砖注 讘讛 讜砖诇讗 讻讜' 注讻"诇 讗讘诇 砖讘讜注讛 讚讗讬谞讛 讘专砖讜转讜 爪专讬讱 诇讬砖讘注 讗驻讬' 讗诐 砖讬诇诐 砖诪讗 注讬谞讬讜 谞转谉 讘讛 讻讚讗诪专讬' 诇拽诪谉 讜拽"诇:


转讜住' 讘讚"讛 讗讬转 讚诇"讙 讗讜 砖讗讘讚讜 诪砖讜诐 讚讘讗讘讬讚讛 诇讬讻讗 讻驻诇 注讻"诇 讜诇讗 谞讬讞讗 诇讛讜 诇驻专砖 讘讟讜注谉 讟注谞转 讙谞讘 讘讗讘讬讚讛 讚诪砖诇诐 讻驻诇 讻讚讗诪专讬谞谉 讘驻专拽 讛讙讜讝诇 讚祝 拽"讜 注"讘 讚诇讬砖谞讗 讚谞诪爪讗 讛讙谞讘 诇讗 诪砖诪注 讛讻讬 讜注讜讚 讚讗讬 讛讜讛 诪驻专砖 讛讻讬 讘诪转谞讬转讬谉 诇讗 讛讜讛 拽诪讜转讬讘 诇讬讛 讛转诐 专讘讬 讗讘讗 诇专"讬 讗讛讱 诪诇转讗 讜讚讜"拽:





诪讛专砖"讗 - 讞讬讚讜砖讬 讗讙讚讜转

讛讙讚 诇注诪讬 驻砖注诐 讗诇讜 转"讞 砖砖讙讙讜转 谞注砖讜 讻讜' 诇讻讗讜专讛 诇驻讬 讛诪讜讘谉 诪讻讜讜谞转 讛诪讗诪专 砖讬讛讬讛 讻诇 注"讛 驻讜专拽 诪诪谞讜 注讜诇 转讜专讛 讜驻讜讟专 注爪诪讜 诪讚讬谉 转"转 讻讬 讟讜讘 诇讜 讻谉 砖讬讛讬讜 讝讚讜谞讜转 谞注砖讜转 诇讜 讻砖讙讙讜转 诪砖讬诇诪讜讚 讜讬讛讬讜 谞注砖讜转 诇讜 讛砖讙讙讜转 讻讝讚讜谞讜转 讙诐 拽砖讛 诇诪讛 讬讛讬讜 谞注砖讜转 讛讝讚讜谞讜转 讻砖讙讙讜转 讘注"讛 诇注谞讬谉 注讜谞砖 讻讬讜谉 砖讛讜讗 注讜砖讛 讘讝讚讜谉 讜谞专讗讛 诇讜诪专 讚诇诪注诇转 讛诇讬诪讜讚 讗诪专 讻谉 讜讛"拽 讚砖讙讙讜转 讚讘专 讛专讗讜讬 诇讛讬讜转 住转诐 讘谉 讗讚诐 谞讻砖诇 讘讛 讘砖讜讙讙 砖讗讬谞讜 讬讜讚注 砖讛讬讗 注讘讬专讛 讻讙讜谉 讝讚讜谉 砖讘转 讜砖讙讙转 诪诇讗讻讛 砖讗讬谉 讻诇 讗讚诐 讬讜讚注 讻诇 讛诪诇讗讻讜转 讛讗住讜专讜转 讘讜 谞注砖讜转 诇转"讞 讻讝讚讜谞讜转 砖讛讜讗 讬讜讚注 讘讗讬住讜专诐 讜讛讜讗 谞讝讛专 讘讛诐 讻诪讜 砖谞讝讛专 讻诇 讗讚诐 讘讝讚讜谞讜转 讻诪讜 讝讚讜谉 砖讘转 砖讻诇 讛注讜诇诐 讬讜讚注 讗讬住讜专 诪诇讗讻讛 讻讜' 讜讛讜讗 砖讗诪专 砖砖讙讙转 转诇诪讜讚 注讜诇讛 诇讜 讝讚讜谉 砖讬讛讬讛 谞讝讛专 诪诪谞讜 讗讘诇 讘注"讛 讗诪专 砖讝讚讜谞讜转 讻讜' 讚讛讬讬谞讜 讚讘专 讛专讗讜讬 诇讛讬讜转 讝讚讜谉 讘住转诐 讘谉 讗讚诐 讻讙讜谉 讝讚讜谉 砖讘转 讜讻诇 讛讚讘专讬诐 讛讬讚讜注讬诐 讘讗讬住讜专诐 讛谞讛 诪转讜讱 砖讗讬谞讜 诇讜诪讚 讗讬谞讜 谞讝讛专 讘讛诐 讜讙诐 讛讝讚讜谞讜转 拽专讜讘讬诐 诇讜 诇注讘讜专 讻诪讜 讛砖讙讙讜转 诇砖讗专 讘谞讬 讗讚诐 讜诪讝讛 谞住诪讱 讝讛 讛诪讗诪专 讛讞专讬讚讬诐 注诇 讚讘专讬 讗诇讜 转"讞 砖讛诐 讞专讬讚讬诐 讘诪爪讜转 讛' 诇讛讝讛专 讘讛诐 讗祝 讘砖讙讙讜转 讻诪讜 讘讝讚讜谞讜转 讜讗诪专 讗讞讬讻诐 讗诇讜 讘注诇讬 诪拽专讗 讛诐 讛拽讟谞讬诐 讗祝 砖诇讗 讛讙讬注讜 注讚讬讬谉 诇诪注诇转讻诐 讗讞讬讻诐 讛诐 讻讬 讗驻砖专 讘讙讚讜诇转诐 讬讙讬注讜 诇诪注诇转讻诐 讜砖谞讗讬讻诐 讛诐 讘注诇讬 诪砖谞讛 讜砖谞讗讬讻诐 诪诇砖讜谉 诪砖谞讛 讜诪爪讬谞讜 讘转讜住驻转讗 讗诐 专讘讬 诇讗 砖谞讗讛 讻讜' 讜讙诐 讛诐 讗驻砖专 讘讙讚讜诇转诐 讬讙讬注讜 诇诪注诇转讻诐 讜讗诪专 诪谞讚讬讻诐 讗诇讜 注"讛 砖讗讬谉 专爪讜谞诐 诇讛讙讬注 诇诪注诇转讻诐 讜注"讻 拽专讗诐 诪谞讜讚讬诐 讜诪专讜讞拽讬诐 讛诐 诪讻诐 讻讚讗诪专讬谞谉 讘驻' 讗诇讜 注讜讘专讬谉 诇讗 讬砖讗 讘转 注"讛 砖讛诐 砖拽抓 讻讜' 讜讬砖 诇讚拽讚拽 砖讗诪专 讜谞专讗讛 讘砖诪讞转讻诐 诪砖诪注 砖讗诇讜 讛讙' 讻转讜转 讘注诇讬 诪拽专讗 讜讘注诇讬 诪砖谞讛 讜注"讛 讜讛谞讘讬讗 注诪讛诐 讬专讗讜 讘砖诪讞转 讛转"讞 讗讘诇 讛诐 注爪诪诐 诇讗 讬讛讬讜 讘讻诇诇 砖诪讞讛 讜诇讘住讜祝 拽讗诪专 讻讜' 讜讬砖专讗诇 讬砖诪讞讜 讚诪砖诪注 讚讻诇 讬砖专讗诇 讬砖诪讞讜 讜注"拽 诇驻专砖"讬 讬讛讬讛 讜谞专讗讛 讘砖诪讞转讻诐 诇诪讚讘专 讘注讚诐 讻讜诇谞讜 谞专讗讛 讘砖诪讞转讻诐 诪讗讬 诪讬讬转讬 诪讬谞讬讛 专讗讬讛 讚诇讗 驻住拽 住讘专诐 讚讗讚专讘讛 诪砖诪注 砖讛诐 讬专讗讜 讘砖诪讞转 讛转"讞 讜诇讗 讬讛讬讜 讘讻诇诇 讛砖诪讞讛 讜讬砖 诇驻专砖 讚讛"驻 讗诪专讜 讗讞讬讻诐 砖讜谞讗讬讻诐 诪谞讚讬讻诐 讚讗诇讜 讛讙' 讻转讜转 砖讛讜诇讻讬诐 讗讞专 驻砖讜讟讜 讜谞讙诇讛 砖诇 讛转讜专讛 讜讗讬谉 诇讛诐 注住拽 讘谞住转专讜转 讻诪讜 讘注诇讬 讛转诇诪讜讚 砖讛讜诇讻讬诐 讘注诪拽讬 讛讛诇讻讛 讜讚专讻讬诐 讛谞住转专讬诐 讛诐 讗讜诪专讬诐 砖讝讛 砖诇讗 讛讙讬注讜 诇讛砖讙讛 讝讜 讬讞砖讘讜 诇讛诐 讛讙' 讻转讜转 诇诪注诇讛 讜讝讛 砖讗诪专讜 诇诪注谉 砖诪讬 讻讬 讘砖讘讬诇诐 砖讗讬谉 讚讜专砖讬谉 讘诪讜驻诇讗 讬讻讜讘讚 讛' 讻诪"砖 讻讘讜讚 讗诇讛讬诐 讛住转专 讚讘专 讜注"讻 讗诪专 砖诪讗 注"讬 砖讬讗诪专讜 讻谉 诇讛讞讝讬拽 讝讛 诇讛诐 诇诪注诇讛 讗祝 讗诐 讬专爪讜 讗讞"讻 诇讛讙讬注 诇诪注诇转 讛转"讞 驻住拽 住讘专诐 砖讗"讗 诇讛诐 诇讛讙讬注 诇诪注诇转 转"讞 讜讗诪专 讜谞专讗讛 讘砖诪讞转讻诐 砖讛谞讘讬讗 注诐 讛讙' 讻转讜转 讬转专讗讜 讘讻诇诇 砖诪讞转 讛转"讞 讜谞讜"谉 讜谞专讗讛 讛讬讗 谞讜"谉 讛谞驻注诇 讜讻诪讜 讜谞专讗讛 讜谞砖转讞讜讛 诇驻谞讬讱 讜讙讜' 讛谞讘讬讗 讻诇诇 注爪诪讜 注诪讛诐 诇驻讬 砖讞讻诐 注讚讬祝 诪谞讘讬讗 砖讗诪专 砖讛讜讗 注诐 讛讙' 讻转讜转 讗诐 讬专爪讜 讬讙讬注讜 诇诪注诇转 讛讞讻诐 砖讗祝 诇注"讛 讗诐 讬转谉 诇讘讜 诇诇诪讜讚 讗驻砖专 诇讜 诇讛讙讬注 诇诪注诇转 转"讞 讻诪讜 砖诪爪讬谞讜 讘专' 注拽讬讘讗 驻专拽 讗诇讜 注讜讘专讬谉 砖讛讬讛 注"讛 讜谞注砖讛 转"讞 讜讻讬谞讛 诇讬诪讜讚 转"讞 诇砖诪讞讛 诇驻讬 砖讛讜讗 注讜诪讚 讘讛诇讻讛 注诇 讘讜专讬讜 诪砖讗"讻 讘注诇讬 诪拽专讗 讜诪砖谞讛 讻讚讗诪专讬谞谉 讘住讜讟讛 讜讗诪专 砖诪讗 转讗诪专 讬砖专讗诇 讬讘讜砖讜 讻讜' 专"诇 砖诪讗 转讗诪专 砖诇讗 诇驻专砖 讻谉 谞讜"谉 讜谞专讗讛 谞讜"谉 讛谞驻注诇 专拽 谞讜"谉 讛专讘讬诐 诪讚讘专讬诐 讘注讚诐 砖讗诇讜 讛讙' 讻转讜转 讬专讗讜 讛转"讞 讘砖诪讞转诐 讜讛诐 讬讘讜砖讜 砖诇讗 讬讛讬讛 诇讛诐 砖诪讞讛 讝讜 讜讬讗讘讚 住讘专诐 讻注谞讬谉 砖谞讗诪专 讬专讗讜 砖讜谞讗讬 讜讬讘讜砖讜 讜注"讝 讗诪专 转"诇 讘住讬驻讗 讚拽专讗 讜讛诐 讬讘讜砖讜 讚砖讬谞讛 讻讗谉 诇讜诪专 诇砖讜谉 谞住转专 讚诇讗 拽讗讬 讗讙' 讻转讜转 讚诇注讬诇 诪讬谞讬讛 专拽 拽讗讬 讗注讜讘讚讬 讻讜讻讘讬诐 砖讬讘讜砖讜 讜讬砖专讗诇 讬砖诪讞讜 讜讗"讻 注"讻 诇讗 转驻专砖 讜谞专讗讛 讘砖诪讞转讻诐 讗诇讗 砖讬讛讬讛 讬砖专讗诇 讘讻诇诇 砖诪讞转 讛转"讞 讜谞讜"谉 讜谞专讗讛 谞讜"谉 谞驻注诇 讜讚讜"拽:


住诇讬拽 驻专拽 讗诇讜 诪爪讬讗讜转





诪讛专"诐

讙诪' 讜讗讝诇讜 讘转专 讛讙诪' 讻爪"诇 讛讜讬 讝讛讬专 讘诇诪讜讚 砖砖讙讙转 诇诪讜讚 注讜诇讛 讝讚讜谉:


专砖"讬 讚"讛 讘讬诪讬 专讘讬 讜讻讜' 注讚 诇驻讬讻讱 讗诪专讛 讛讙诪' 讗讬谉 诇讱 讜讻讜' 讻爪"诇:


讚"讛 砖讜谞讗讬讻诐 讜讻讜' 砖砖讜谞讗讬诐 讘注诇讬 讛讙诪' 诇驻讬 砖讘注诇讬 讛讙诪' 讜讻讜' 讻爪"诇:


转讜住' 讚"讛 讗讞讬讻诐 讘注诇讬 讜讻讜' 注讚 讬砖专讗诇 讬砖诪讞讜 讜讛注讜讘讚讬 讻讜讻讘讬诐 讬讘讜砖讜 讻爪"诇:





讞讻诪转 砖诇诪讛

讙诪' 诪讗讬 讚讻转讬讘 砖诪注讜 讻讜' 谞"讘 讻讱 讛讜讗 诇砖讜谉 讛诪拽专讗 砖诪注讜 讚讘专 讛' 讜讙讜' 讗诪专讜 讗讞讬讻诐 砖讜谞讗讬讻诐 诪谞讚讬讻诐 诇诪注谉 砖诪讬 讬讻讘讚 讛' 讜谞专讗讛 讘砖诪讞转讻诐 讜讛诐 讬讘讜砖讜 讜驻讬专砖 专砖"讬 砖诐 砖讜谞讗讬讻诐 讜诪谞讚讬讻诐 讗诇讜 驻讜砖注讬 讬砖专讗诇 讛谞讝讻专讬诐 诇诪注诇讛 讛讗讜诪专讬诐 拽专讘 讗诇讬讱 讗诇 转讬讙砖 讘讬 讗讜 拽讗讬 讗讞讬讻诐 讗讘谞讬 注砖讜 砖讛诐 砖讜谞讗讬讻诐 讜诪谞讚讬讻诐 讛讗讜诪专讬诐 诇讻诐 住讜专讜 住讜专讜 讟诪讗 诇诪注谉 砖诪讬 讬讻讘讚 讛' 讛拽讘"讛 诪转讻讘讚 讘讙讚讜诇转谞讜 砖讗谞讜 拽专讜讘讬诐 诇讜 讬讜转专 诪讻诐 讜谞专讗讛 讘砖诪讞转讻诐 讻讜' 讛谞讘讬讗 讗讜诪专 讗讘诇 诇讗 讻谉 讛讜讗 讻讚讘专讬讛诐 讻讬 讘砖诪讞转讻诐 谞专讗讛 讜讛诐 讬讘讜砖讜 注"讻 讜诇驻讬 讝讛 诇讗 讚讬讬拽 诇砖讜谉 讜谞专讗讛 讜拽"诇 讗讘诇 诇驻讬 诪讛 砖驻讬' 讛转诇诪讜讚 砖讗讬谞讜 拽讗讬 讗诇讗 注诇 讘注诇讬 诪砖谞讛 讜注诪讬 讛讗专抓 讜诇讗讜转谉 讬砖 转拽讜讛 诇讗讞专讬转谉 讜诪砖讜诐 讛讻讬 讚讜专砖 诇砖讜谉 讜谞专讗讛 砖讻讜诇谞讜 谞专讗讛 讘砖诪讞转诐 讜诪"砖 讛诐 讬讘讜砖讜 拽讗讬 注诇 注讜讘讚讬 讻讜讻讘讬诐 讜诇驻讬 讝讛 讙讬专住转 讛转讜住' 诪讻讜讜谉 讘讬讜转专 讚转讜 诇讗 讙专住讬' 讜砖"转 讬砖专讗诇 讻讜' 讜讚讜拽:





诪讛专"诐 砖讬祝

讙诪专讗 讚专砖 专"讬 讘专 讗讬诇注讗 讻讜'. 讛讜讻讞转讜 诪讚拽讗诪专 讜谞专讗讛 讘砖诪讞转讻诐 讚讛讜诇"诇 讜讗专讗讛. 讜转讜住驻讜转 讚驻讬' 讗讞讬讻诐 讗诇讜 讘注诇讬 诪拽专讗 砖讗讬谞谉 讬讜讚注讬谉 讻讜'. 讜讻讬 讬讛讬讛 诇讛诐 讚讘专 讬讘讗讜 诇砖讗讜诇 诇讘注诇讬 转讜专讛 讜谞讜讛讙讬谉 注诪讛诐 讘讝讬讜谉 砖讬讜讚注讬谉 砖爪专讬讻讬谉 诇讛谉. 砖谞讗讬讻诐 讗诇讜 讘注诇讬 诪砖谞讛 砖讟讜注讬谉 讜住讘讜专讬谉 诇讬讚注 讻讜'. 讜讗讬谞诐 砖讜讗诇讬谉 诇讘注诇讬 转讜专讛 讜住讜诪讻讬谉 注诇 讛讜专讗转 注爪诪谉 讜讘讗讬谉 注"讬 讻谉 诇诪讞诇讜拽转. 讜砖诪讗 转讗诪专 驻住拽 讻讜' 讜诇"讙 砖诪讗 转讗诪专 讬砖专讗诇 讬讘讜砖讜 讻讜'. 讜诪讛专"砖 讻转讘 砖讻讜讜谞转 转讜住驻讜转 诪诇砖讜谉 专' 诇讗 砖谞讛 讗"讻 讛讜"诇 诇讛讙诪专讗 诇注砖讜转 讗诇 转拽专讬 讜注讜讚 诪讗讬 讻讜讜谞转 转讜住' 诇驻讬"讝 讘诪"砖 砖住讘讜专讬谉 诇讬讚注 讻讜' 诇讻谉 讛讚专砖讛 讬讚专讜砖 诇注爪诪讜:


讘转讜住驻讜转 讘讚"讛 谞讙谞讘讜 讻讜' 讛"讛 讻讜' 讗诇讗 讗讜专讞讗 讻讜'. 诇驻讬 诪"砖 讘讚"讛 讛诪驻拽讬讚 砖讻讱 讟讜注谉 讛谞驻拽讚 [讚诇讗"谞 讗讬谞讜 诪讜讝讻专 讘诪转谞讬' 讻诇诇 讟注谞转 讛谞驻拽讚 砖讬讻转讘讜 注诇讛 讜讛"讛 讗诐 讗讜诪专 讻讜']. 讗讬 讗驻砖专 讚诇讬砖谞讗 讜诇讗 专爪讛 诇砖讘注 诪砖诪注 诇驻讬 讟注谞转讜 讬讻讜诇 诇砖讘注:
诪"砖 诪讛专"砖 讘讚"讛 讗讬转 讚诇"讙 讜讻讜' 诇讗 讬讚注转讬 诪讗讬 拽讗诪专:





专砖"砖

专砖"讬 讚"讛 讚诪拽谞讬. 砖讗诐 转讙谞讘 讜讬专爪讛 讜讬砖诇诐 讻讜'. 讻爪"诇:



专砖"讬 讚"讛 讜讗驻讬' 诇专"诪. 讛专讬 讗转 诪拽讜讚砖转 诇讬 诇讗讞专 砖讗转讙讬讬专. 讻爪"诇 讜讻"讛 诇注讬诇 讟讝 讘 讜讛转讜住' 讘讬讘诪讜转 (爪讙) 讘讚"讛 拽谞讜讬讛 讻转讘讜 讚讙讘讬 诇讗讞专 砖转转讙讬讬专讬 诇讬讻讗 诪注讻砖讬讜:



转讚"讛 谞讙谞讘讜. 讜专讬讘"谉 驻讬' 讻讜'. 注诪砖"讻 诇讛拽砖讜转 注诇讬讜 诇拽诪谉 讘讚祝 讛住诪讜讱:



转讚"讛 讻讙讜谉. 讜讗"转 讻讜' 讘诪注讜转 砖砖讬诇诐 讻讜'. 诇讻讗讜专讛 诇驻讬 诪讗讬 讚住"讚 讚讛砖转讗 讛讜讗 讚诪拽谞讬 诇讬讛 讘注转 砖讬诇讜诪讜 讬讜转专 讛"诇 诇讛拽砖讜转 诪讚专讬讜"讞 诇注讬诇 (讝) 讙讝诇 讜诇"谞 讛讘注诇讬诐 砖谞讬讛诐 讗"讬 诇讛拽讚讬砖讜 讻讜' 讜讝讛 诇驻讬 砖讗讬谞讛 讘专砖讜转讜 讜讛"讛 诇讛拽谞讜转 讗讬谞讜 讬讻讜诇 讻讚驻砖讬讟讗 诇讬讛 诇讛砖"讗 讘转砖讜' 爪"讙 讘住讜驻讛 讜讻砖"讻 砖讗"讬 诇讛拽谞讜转 讛讻驻诇 讜讬"诇 讚拽住"讚 讚诪拽谞讬 诇讬讛 讘砖注转 砖讬诇讜诐 讛讻驻诇 诇讻砖讬讘讗 诇讬讚讬 讙讜讘讬讬谞讗:





讘谉 讬讛讜讬讚注

讛直讜值讬 讝指讛执讬专 讘旨址转旨址诇职诪讜旨讚, 砖讈侄砖旨讈执讙职讙址转 转旨址诇职诪讜旨讚 注讜止诇指讛 讝指讚讜止谉. 谞专讗讛 诇讬 讘住"讚 讝指讚讜止谉 [67] 讙讬诪讟专讬讗 住"讝 讜讻谉 讘旨执讬谞指讛 [67] 讙讬诪讟专讬讗 住"讝 诇专诪讜讝 诪讬 砖讬砖 诇讜 讘讬谞讛 讗讝 讻诇 诪讛 砖注讜砖讛 谞讞砖讘 诇讜 讝讚讜谉 讚讛讞砖讘讜谉 砖诇 讝讛 讜讝讛 讛讜讗 砖讜讛. 讜讬讚讜注 讻讬 讛砖讜讙讙 谞拽专讗 讞值讟职讗 讜讗诐 转讜住讬祝 注诇 讞值讟职讗 [18] 诪住驻专 诪"讟 [49] 讬讛讬讛 诪住驻专 讝指讚讜止谉 [67].
讜讘讝讛 讬讜讘谉 讘住"讚 诇止讗 讬执转值旨谉 诇职注讜止诇指诐 诪止讟 诇址爪址旨讚执旨讬拽 (转讛诇讬诐 谞讛, 讻讙) '诪止讟' 讻转讬讘 诇专诪讜讝 讻讬 讛拽讚讜砖 讘专讜讱 讛讜讗 砖讜诪专 讛爪讚讬拽讬诐 讜讗讬谞讜 诪谞讬讞 砖讬讘讗 讛砖讜讙讙 砖诇讛诐 诪谉 讙讚专 讞值讟职讗 诇讙讚专 讝指讚讜止谉 注诇 讬讚讬 砖讬讛讬讛 谞讜住祝 诪止讟 注诇 讞讟讗.



"诪职谞址讚旨值讬讻侄诐", 讗值诇旨讜旨 注址诪旨值讬 讛指讗指专侄抓  . 驻讬专讜砖 砖讛转诇诪讬讚讬 讞讻诪讬诐 砖谞讜讗讬谉 讜诪转讜注讘讬谉 诇讛诐 讻谞讚讛. 讜讛讗 讚讛诪砖讬诇诐 诇谞讚讛, 诪驻谞讬 讻讬 讛谞讚讛 诪转讜注讘转 讘讬诪讬 讟讜诪讗转讛 讜住讜驻讛 诇讛讟讛专 讜转讚讘拽 讘讘注诇讛 讻谉 讗诇讜 注诪讬 讛讗专抓 住讜驻诐 诇讛讟讛专 讜诇讛讚讘拽 讘讞讻诪讬诐 讜讻诪讜 砖谞讗诪专 (讬砖注讬讛 住讜, 讛) 讜职谞执专职讗侄讛 讘职砖执讉诪职讞址转职讻侄诐 讚注诇 讻讜诇诐 谞讗诪专 砖诪砖转讜拽拽讬诐 诇专讗讜转 讘砖诪讞转 讛转诇诪讬讚讬 讞讻诪讬诐 讜住讜驻诐 诇砖诪讜讞 讘砖诪讞转诐.



砖讈侄诪旨指讗 转旨止讗诪址专: 讗指讘址讚 住执讘职专指诐 讜旨讘指讟址诇 住执讻旨讜旨讬指诐? 转旨址诇职诪讜旨讚 诇讜止诪址专: "讜职谞执专职讗侄讛 讘职砖讉执诪职讞址转职讻侄诐" (讬砖注讬讛 住讜, 讛). 谞专讗讛 诇讬 讘住"讚 讗指讘址讚 住执讘职专指诐 拽讗讬 注诇 讘注诇讬 诪拽专讗 讜讘注诇讬 诪砖谞讛 砖诇讗 诇诪讚讜 讛转诇诪讜讚 砖讛讜讗 讛诪住讘讬专 住讘专讛 诇讚讘专讬 讛诪拽专讗 讜诇讚讘专讬 讛诪砖谞讛 讜讻诇 讛诇讬诪讜讚 砖诇 讛讙诪专讗 讛讜讗 讗住讘讜专讬 诪住讘专 讜讻诇 讗讚诐 拽讘诇讛 谞砖诪转讜 诪讛专 住讬谞讬 讛住讘专讛 砖诇 诇诪讜讚 讛讙诪专讗, 讜诇讝讛 讗诪专 砖诪讗 转讗诪专 讻讬讜谉 讚讗诇讜 诇讗 注住拽讜 讘转诇诪讜讚 砖讛讜讗 讛讙诪专讗 砖砖诐 讛住讘专讛 讗讘讚 讞诇拽 讛住讘专讛 讗砖专 拽讘诇讛 谞驻砖诐 讘讛专 住讬谞讬.
讜讗讜诪专讜 讘旨指讟址诇 住执讻旨讜旨讬指诐 拽讗讬 注诇 注诪讬 讛讗专抓 讜住讻讜讬讬诐 拽讗讬 注诇 讛砖讻专 砖诇 注讜诇诐 讛讘讗 讻讬 注讬拽专 讛转注谞讜讙 砖诐 讛讜讗 讘专讗讬讛 讻诪讜 砖讗诪专讜 专讘讜转讬谞讜 讝"诇 (讘专讻讜转 讬讝.) 爪讚讬拽讬诐 讬讜砖讘讬诐 讜注讟专讜转讬讛诐 讘专讗砖讬讛诐 讜谞讛谞讬谉 诪讝讬讜 讛砖讻讬谞讛 讜讛讬讬谞讜 讘专讗讬讛 讜住讻讜讬讬诐 讛讜讗 诇砖讜谉 专讗讬讛 讻诇砖讜谉 讞讻诪讬诐 砖讘转诇诪讜讚 讜职砖讈侄诪旨指讗 转旨止讗诪址专 讻讬讜谉 讚讗诇讜 注诪讬 讛讗专抓 诇讗 诇诪讚讜 讻诇诇 诇讗 诪拽专讗 讜诇讗 诪砖谞讛 讗讘讚 注讜谞讙 讛专讗讬讛 砖诇讛诐 讘注讜诇诐 讛讘讗 转旨址诇职诪讜旨讚 诇讜止诪址专 '讜职谞执专职讗侄讛 讘职砖讉执诪职讞址转职讻侄诐' 讻讬 诇讘住讜祝 讻讜诇诐 讬转拽谞讜 讜讻讜诇诐 讬专讗讜 讘砖诪讞讛 砖诇 讛转诇诪讬讚讬 讞讻诪讬诐 砖讛讬讗 转讛讬讛 讘专讗讬讬转 驻谞讬 讛砖讻讬谞讛 砖讙诐 诇讛诐 讬讛讬讛 讞诇拽 讘砖诪讞讛 讝讜.
讜诪讛 砖讛讬讜 讗讜诪专讬诐 诪注讬拽专讗 诇职诪址注址谉 砖职讈诪执讬 讬执讻职讘址旨讚 讛殖' 拽砖讗 讙讘讬 注诪讬 讛讗专抓 诪讛 讬砖 讘讬讚诐 讚讘专 砖讬讻讘讚 讘讜 讛'? 讜谞专讗讛 诇讬 讘住"讚 注诇 驻讬 诪讛 砖讗诪专 讛讻转讜讘 讜职专指讗执讬转执讬 讗指谞执讬 砖侄讈讬值旨砖讈 讬执转职专讜止谉 诇址讞指讻职诪指讛 诪执谉 讛址住执旨讻职诇讜旨转 讻执旨讬转职专讜止谉 讛指讗讜止专 诪执谉 讛址讞止砖侄讈讱职 (拽讛诇转 讘, 讬讙) 注诇 讻谉 讗诐 讛讬讜 讛讻诇 讞讻诪讬诐 诇讗 讛讬讛 谞专讗讛 讻讘讜讚 诇讞讻诪讛 讘注讜诇诐 讗讞讚 诪诪讗讛 诪诪讛 砖讬砖 诇讛 注转讛 讘讛讬讜转 谞诪爪讗讬诐 注诪讬 讗专爪讜转 讜谞诪爪讗 注诇 讬讚讬 注诪讬 讗专爪讜转 讬转讙诇讛 讻讘讜讚 讛讞讻诪讬诐 砖讛讜讗 讻讘讜讚 讛转讜专讛 讜讻讘讜讚 讛转讜专讛 讛讜讗 讻讘讜讚 讛砖诐 讬转讘专讱.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇讜 注诪讬 讛讗专抓. 注讬' 住讜讟讛 讚祝 讻讘 注"讗 转讜住' 讚"讛 专讘讬 砖诪讜讗诇:


专砖"讬 讚"讛 讘讬诪讬 讜讻讜' 砖诪砖专讘讜 转诇诪讬讚讬. 讜注讬讬谉 讞讙讬讙讛 讚祝 讟讝 注"讗 转讜住驻讜转 讚"讛 讬讜住讬:





讞讬讚讜砖讬 专讘讬 注拽讬讘讗 讗讬讙专

诪转谞讬' 砖讛专讬 讗诪专讜 砖"讞 谞砖讘注 讜讬讜爪讗. 讛讗 讚谞拽讟 砖"讞 讘诪转谞讬' 讜诇讗 讘砖讗专 砖讜诪专讬' 讚讛讜讬 专讘讜转讗 讬讜转专 讚讗祝 讚诇讗 注砖讜 讟讜讘讛 诇讘注诇讬诐 诇砖诪讜专 讘讞谞诐, 诪"诪 诪拽谞讬 诇讛讜 讻驻讬诇讗, 讜讻' 讘砖讬讟' 诪拽讜讘爪转 讘砖诐 讛专诪讘"谉 讚诪诇讬砖谞' 讚砖诇诐 讜诇讗 专爪讛 诇讬砖讘注 诪砖诪注 讚讚讜拽讗 讘注谞讬谉 砖讬讛讬讛 讬讻讜诇 诇驻讟讜专 注爪诪讜 讘讟注谞讛, 讗讘诇 讚讘讗讜 注讚讬诐 砖驻砖注 诇讗 诪拽谞讬 诇讬', 讜讗"讻 诪砖"讛 谞拽讟 砖"讞 诇专讘讜转讗 讚讗祝 讚注砖讛 讟讜讘讛 诇讘注诇讬诐 诪"诪 诇讗 诪拽谞讬 讘讘讗讜 注讚讬诐 砖驻砖注 注"砖, 讜讗讜诇诐 讛谞"讬 讛讘讬讗 讘砖诐 讛专砖讘"讗 讚住"诇 讚讙诐 讘讘讗讜 注讚讬诐 砖驻砖注 诪拽谞讬 诇讬' 讻驻讬诇讗, 讜诪"诪 讬"诇 讘住讬讙谞讜谉 讛专诪讘"谉 讘讗讜驻谉 讝讛 讚诇讗讘讬讬 讚讬讬拽 诪专讬砖讗 讚讘谞砖讘注 诇讗 诪讛谞讬 砖讬诇诐 讗讞"讻 讗"讻 讛讜讬 专讘讜转讗 讚讗祝 讘砖"讞 诇讗 诪拽谞讬 诇讬' 讻驻讬诇讗 讜诇专讘讗 讙"讻 谞讬讞讗 诇驻讬 诪讚"讻 转讜住' 讚讘谞砖讘注 转讞讬诇讛 讘注讬 砖讬诇诐 诪诪砖, 讗"讻 讛讜讬 讙"讻 专讘讜转讗 讚讗驻讬' 讘砖"讞 讗诐 诇讗 专爪讛 诇注诪讜讚 讘砖讘讜注转讜 讘注讬 砖讬诇诐 诪诪砖, 讜诇驻讬 诪讛 砖砖诪注转讬 诪驻讬 讛专讘 诪讜"讛 诇讬讘 讚讬讬谉 讚拽"拽 诇注住诇讗 讚讚拽讚拽 诪诇讬砖谞讗 讚专砖"讬 讘"拽 讘诪"砖 转讘注讜讛讜 讘注诇讬诐 诇砖讜诪专 讞谞诐 讜谞砖讘注 砖谞讙谞讘讛 讜讗讞"讻 砖讬诇诐 诇驻谞讬诐 诪砖讛"讚 注讻"诇, 诪讚谞拽讟 讚诪讬讬专讬 讘砖"讞 讜讙诐 诪诇砖讜谉 讚砖讬诇诐 诇讜 诇驻谞讬诐 诪砖讛"讚 诪砖诪注 讚讚讜拽讗 讚讘讗诪转 讛讬讛 驻讟讜专 注"讬 砖讘讜注讛 讻讙讜谉 讘砖"讞 讻讬讜谉 讚讘讗诪转 谞诪爪讗 讚谞讙谞讘 讜讗讙诇讗讬 诪诇转' 讚谞砖讘注 讘讗诪转 讚讝讛 讗祝 讚讟专讞讬' 诇讘"讚 讜谞砖讘注 诪"诪 讻讬讜谉 讚砖讬诇诐 诇讜 诇驻谞讬诐 诪砖讛"讚 诪拽谞讬 诇讬' 讘谞砖讘注 诇讬' 转讞讬诇讛, 讜讬讬砖讘 讘讝讛 拽讜砖讬讬转诐 讘"拽 专讘讗 讗诪专 讜讻讜' 讜讚讘专讬讜 谞讻讜谞讬诐, 讗"讻 诪诪讬诇讗 谞讬讞讗 讙诐 诇专讘讗 讚谞拽讟 诪转谞讬' 讘砖"讞 讚讛讱 讚讬谞讗 讚砖讬诇诐 讜诇讗 专爪讛 诇注诪讜讚 讘砖讘讜注转讜 讛讜讗 专拽 讘砖"讞, 讜诇驻"讝 诪讬讜砖讘 讙"讻 拽讜砖讬' 转讜住' 讚"讛 谞讙谞讘讛 讛"讛 讗诐 讗诪专 驻砖注转讬, 讜讛讬讬谞讜 讚诇专讘讗 讚诪驻专砖 讚诪转谞讬' 砖讬诇诐 讜诇讗 专爪讛 诇注诪讜讚 讘砖讘讜注转讜, 讜讛讬讬谞讜 讚讜拽讗 讘注诪讚 讘讟注谞转讜 讚谞讙谞讘讛 讜讗"讻 砖讬诇诐 讚讛转砖诇讜诪讬' 讛讜讗 诇驻谞讬诐 诪砖讛"讚, 讗讘诇 讘讗讜诪专 驻砖注转讬 诪诪讬诇讗 讗祝 砖谞诪爪讗 砖谞讙谞讘讛 诪"诪 讻讬讜谉 讚讗讜诪专 驻砖注转讬 讚谞讬谞谉 讚讜讚讗讬 注"讬 驻砖讬注讛 谞讙谞讘讛 讜讛转砖诇讜诪讬' 讛讬' 诪讚讬谞讗 讜诇讗 诪拽谞讬 诇讬' 讻驻讬诇讗. 讜讻谉 诇讗讘讬讬 讛讜讬 专讘讜转讗 讚讗祝 讘讗讜诪专 谞讙谞讘讛 讜讛讬讜 讛转砖诇讜诪讬诐 诇驻谞讬诐 诪砖讛"讚 诪"诪 诇讗 诪拽谞讬 诇讬' 讘谞砖讘注 转讞讬诇讛:


转讚"讛 讛诪驻拽讬讚. 讗讬转 讚诇讗 讙专住讬' 讗讜 砖讗讘讚讜. 讘诪讛专砖"讗 讛拽砖讛 讚讛讗 讙诐 讘讗讘讬讚' 诪砖讻讞转 讻驻诇 讚诇讗讞专 砖谞讗讘讚 诪讛砖讜诪专 诪爪讗 讗讞专 讜讟注谉 讟注谞转 讙谞讘 讘讗讘讬讚讛, 讜诇讻讗讜专讛 讗驻砖专 诇讬讬砖讘 讚讛讗 诇讻讗讜专讛 讬砖 诇注讬讬谉 讗诪讗讬 讘谞砖讘注 讜诇讗 专爪讛 诇砖诇诐 诪砖诇诐 讛讻驻诇 诇讘注诇讬诐 讛讗 诇驻"诪 讚住讘专讬 专讘谞谉 诇拽诪谉 讘驻' 讚讛砖讜讗诇 诪砖诇诐 诇讛砖讜讻专 讚讘诪讜转讛 拽谞讛 诇讛, 讜讗祝 诇专' 讬讜住讬 诪"诪 诇驻诪"砖 转讜住' 讚讟注诪讗 讚专"讬 诪砖讜诐 讚讗"诇 讚诇 讗谞转 讜讚诇 砖讘讜注转讬讱 注讬讬"砖, 诪诪讬诇讗 诇讻讗讜专讛 讗诐 转讘注讜 讛讘注诇讬诐 诇讛砖讜讻专 讜谞砖讘注 讜讗讞"讻 谞诪爪讗 砖讛砖讗讬诇 诇讗讞专 讚诪讜讚讛 专"讬 讚诪砖诇诐 诇讛砖讜讻专 讻讬讜谉 讚讻讘专 谞驻讟专 诪讛讘注诇讬诐 拽谞讛 诇讛, 讜讗"讻 讛讻讗 讘砖"讞 讘谞砖讘注 讚拽谞讛 诇讛 讘谞讙谞讘讛 讚讻诪讜 讘砖讜讻专 拽谞讛 诇讛 诇讚诪讬 讛"谞 砖"讞 拽谞讬 诇讛 讘讙讜"讗 砖讬讛讗 讛讻驻诇 诇砖讜诪专 讻诪讜 讚讛砖讜讗诇 诪砖诇诐 诇讛砖讜讻专 讛"谞 讬讛讗 讛讚讬谉 讚讛讙谞讘 诪砖诇诐 诇讛砖讜诪专, 讗讞"讻 讛专讗讜 诇讬 讚讛拽砖讛 讻谉 讛驻"讬 诇拽诪谉, 讜诇讝讛 讛讬讛 谞"诇 讻讬讜谉 讚讛讙谞讘 注"讬 讙谞讬讘转讜 谞拽谞讛 讛驻专讛 诇讛砖讜诪专 讜讛讙谞讘 讛讜讗 讚讗驻住讬讚 诇讛讘注诇讬诐 讘讙谞讬讘转讜 讚注讬"讝 拽谞讛讜 讛砖讜诪专, 诪砖"讛 诪拽专讬 讙谞讘 诇讙讘讬 讘注诇讬诐 讚讝讛讜 讘注爪诪讜 诪注砖讛 讛讙谞讬讘讛 讚诪讛 砖讙讜谞讘讜 讜诪讜爪讬讗讜 诪专砖讜转 讛讘注诇讬诐 诇讛讬讜转 诪拽谞讛 注讬"讝 诇讛砖讜诪专, 讜讙讚讜诇讛 诪讝讜 诪爪讬谞讜 诇专"讬 讚讘专 讛讙讜专诐 诇诪诪讜谉 讻诪诪讜谉 讚诪讬 讘讙讜谞讘 拽讚砖讬诐 砖讞讬讬讘 讘讗讞专讬讜转谉 讞讬讬讘 诇砖诇诐 讻驻诇 讚讗祝 讚讘讛诪讛 讘注爪诪讜转讛 讛讬转' 砖诇 讛拽讚砖, 诪"诪 讻讬讜谉 讚讙讜专诐 诪诪讜谉 诇讘注诇讬诐 讛讜讬 讻诪诪讜谞讜, 诪讻"砖 讛讻讗 讚诪拽专讬 诪诪讜谉 讘注诇讬诐 讚讛讗 诪讻讞 讛讙谞讬讘讛 诪驻住讬讚 诪诪讜谉 诇讛讘注诇讬诐, 讜讬"诇 讻讛"讙 讙诐 专讘谞谉 诪讜讚讜 讻讬讜谉 讚砖谞讬讛诐 讘讗讬诐 讘讘"讗 讚注"讬 讛讙谞讬讘讛 讬爪讗 诪专砖讜转 讛讘注诇讬诐 讜谞拽谞讛 诇讛砖讜诪专 诪拽专讬 讙谞讘 讚讘注诇讬诐, 讻"讝 讘讙谞讘 诪讘讬转 砖讜诪专, 讗讘诇 讘讗讘讬讚讛 讜诪爪讗 讗讞专 讜讟注谉 讟"讙 讚诪讻讞 讛讗讘讬讚' 讻讘专 谞拽谞讛 诇讛砖讜诪专 讗祝 讘谞砖讘注 讜诇讗 砖讬诇诐 诪砖诇诐 诇讛砖讜诪专 讚砖"讞 讘讗讘讬讚讛 拽谞讛 诇讛 讜讛讙谞讘 诪砖诇诐 诇砖"讞:
讗诪谞诐 谞专讗讛 讚诪讛专砖"讗 讬驻讛 讛拽砖讛 讚诇讻讗讜专讛 注讚讬讬谉 讚讘专讬谞讜 讛谞"诇 讗讬谞诐 诪住驻讬拽讬诐 诇讬讬砖讘 拽讜砖讬' 讛驻"讬 讚谞讛讬 讘讞讬讜讘 讻驻诇 讬"诇 讻谞"诇 讻讬讜谉 讚注"讬 讛讙谞讬讘讛 诪讜爪讬讗 诪专砖讜转 讛讘注诇讬诐 诇专砖讜转 砖讜诪专 诪拽专讬 讙谞讘 讚讛讘注诇讬诐, 诪"诪 讻砖讟讘讞 讜诪讻专 讗讞"讻 讬讛讬讛 讛讞讬讜讘 讚' 讜讛' 诇讛砖讜诪专 讻讬讜谉 讚诪讻讞 讛讙谞讬讘讛 谞拽谞讛 诇讛砖讜诪专 诪诪讬诇讗 讗讞"讻 讻砖讟讜"诪 讛讜讗 讟讜讘讞 讜诪讜讻专 讘讛诪讛 讚讛砖讜诪专 讜讬转讞讬讬讘 诇讛砖讜诪专, 讜诇讝讛 谞专讗讛 讚讗祝 讚诪讘讜讗专 讘转讜住 讘"拽 (讚祝 讬讗 注"讘) 讚"讛 诇"诪 讚讘砖"讞 讜谞讙谞讘讛 讚讛砖"砖 诪砖诇诐 诇砖"讞 诇专讘谞谉 讚专"讬 讚讗祝 讚讘讛诪讛 注讚讬讬谉 讘注讜诇诐 诪"诪 拽谞讛 讛砖"讞 讘讙谞讬讘', 讛讬讬谞讜 诇讙讘讬 转砖诇讜诪讬诐 讚讛砖讜讻专 砖讛讜讗 讘讗 注诇 讗讘讬讚转 讛讞驻抓 诪讛讘注诇讬诐 讘讝讛 讗谞讜 讚谞讬谉 讚讻"讝 讚讛讞驻抓 谞讗讘讚 拽谞讛讜 讛砖"讞 讘讙谞讬讘讛 讜讛砖"砖 谞转讞讬讬讘 诇讛砖"讞, 讗讘诇 诇讙讘讬 讞讬讜讘 讚讙谞讘 讛谉 讘讞讬讜讘 讚讙谞讬讘讛 讟讜"诪 讻讬讜谉 讚注诇讬讜 诇讛讞讝讬专 讛讘注讬谉 诇讘注诇讬诐 讛讜讬 讻讟讜"诪 讘讛诪讛 讚讛讘注诇讬诐 讻讬讜谉 讚讗诐 讛讞讝讬专讜 讛讬讛 讘讟诇 诇诪驻专注 拽谞讬谉 讚砖讜诪专 谞诪爪讗 砖驻讬专 诪拽专讬 讞讬讜讘 讚讙谞讘 诇讙讘讬 讘注诇讬诐 讜讻讬讜谉 砖讻谉 讬驻讛 讛拽砖讛 讛诪讛专砖"讗 讚讙诐 讘谞讗讘讚 讜讛诪讜爪讗 讟注谉 讟"讙 诪砖诇诐 诇讛讘注诇讬诐 讚诇讙讘讬 诪讜爪讗 讛讗讘讬讚讛 讻讬讜谉 讚讛讞驻抓 讘注讬谉 讜注诇讬讜 诇讛讞讝讬专 诇讛讘注诇讬诐 诪转讞讬讬讘 讛讜讗 讘转砖诇讜诪讬 讚' 讜讛' 诇讘注诇讬诐, 讜诇驻"讝 诪讬讜砖讘 讙"讻 拽讜砖讬' 讛谞"讬 讚讛拽砖讛 讚住讬驻讗 讚诪转谞讬' 谞砖讘注 讜诇讗 专爪讛 诇砖诇诐 讛讜讗 诪讬讜转专 讚驻砖讬讟讗 讚诪砖诇诐 诇讛讘注诇讬诐 讚诪讛"转 讬拽谞讛 讛砖讜诪专 讛讻驻诇, 讜转讬' 讚诇专讘讗 拽诪"诇 讘住讬驻讗 讚讜拽讗 讜诇讗 专爪讛 诇砖诇诐 讗讘诇 专爪讛 诇砖诇诐 讗祝 讚谞砖讘注 转讞讬诇讛 诪"诪 诪拽谞讬 诇讜 讻驻讬诇讗, 讘讬讗讜专 讛讚讘专讬诐 讚诇讗讘讬讬 讚讚讬讬拽 诪专讬砖讗 讘驻砖讜讟讜 讬"诇 讚住讬驻讗 拽诪"诇 讚讚讜拽讗 诇讗 专爪讛 讛讗 专爪讛 诪拽谞讬 诇讬' 讚讘讚讬讘讜专讗 讘注诇诪讗 诪拽谞讬 诇讬' 讻驻讬诇讗 讚讗祝 讚讗诪专讬' 诪讛讗 诇讬讻讗 诇诪砖诪注 诪讬谞讬' 讛讬讬谞讜 诇专讘讗 讗讘诇 诇讗讘讬讬 诇讗 住转专讬 讛讚讬讜拽 讚讘专讬砖讗 讗砖诪注讬' 专讘讜转讗 讗祝 讚砖讬诇诐 诪诪砖 诪"诪 讚讜拽讗 讘诇讗 专爪讛 诇讬砖讘注 讗讘诇 谞砖讘注 诇"诪 砖讬诇诐 讚诇讗讞"讻, 讜诪诪讬诇讗 拽讬讬诐 讛讚讬讜拽 诪住讬驻讗 讚讘专爪讛 诇讞讜讚 诪拽谞讬 诇讬' 讻驻讬诇讗, 讗讘诇 诇专讘讗 讚讛讚讬讜拽讬 住转专讬 讗讛讚讚讬 讜诇讬讻讗 诇诪砖诪注 诪讬谞讬讛 诪砖"讛 讛讜爪专讱 讛谞"讬 诇转专抓 讚讙诐 诇专讘讗 诇拽"诪 讚讗砖诪注讬' 讛讚讬讜拽 讚讚讜拽讗 诇讗 专爪讛 诇砖诇诐 讗讘诇 专爪讛 诇砖诇诐 讗祝 讚谞砖讘注 讛砖讜诪专 讜谞驻讟专 诇讛讘注诇讬诐 讚拽谞讛 诇讛 讛砖讜诪专 诇注谞讬谉 讚讛砖讜讗诇 诪砖诇诐 诇讛砖讜讻专 诪"诪 讛讻驻诇 诇"拽 诪讟注诐 讛谞"诇, 讜诪诪讬诇讗 诪讬讜砖讘 讙"讻 拽讜砖讬转 讛专诪讘"谉 讛谞"诇 讚讗诪讗讬 谞拽讟 诪转谞讬' 讘砖"讞 讚讛讬讬谞讜 讚讘砖"砖 讻讬讜谉 讚讘讗诪转 谞诪爪讗 讚谞讙谞讘 诪诪讬诇讗 诇"拽 诇讛 讜诇讗 讛讬讛 讞讬讚讜砖 讘住讬驻讗 讜诇讝讛 讗砖诪注讬' 讚讗祝 讘砖"讞 讚拽谞讛 诇讬' 讘讙谞讬讘讛 诪"诪 讛讻驻诇 诇讛讘注诇讬诐:
讘谞"讬 讻' 讘砖诐 讛专砖讘"讗 讚讗祝 讘讘讗讜 注讚讬诐 讚驻砖注, 诪"诪 诪拽谞讬 诇讬' 讻驻讬诇讗 注"砖, 讜诪讘讜讗专 讛讬讟讘 讘砖讬讟讛 诪拽讜讘爪转 讚讗祝 讚讗诪专讬' 讘住讜讙讬讗 讚讗讬 讘注讬 驻讟专 谞驻砖讬' 讻讜' 砖讜讗诇 诇讗 诪拽谞讬 诇讬' 讘诪讗讬 讛讜"诇 诇诪驻讟专 谞驻砖讬讛 讘诪转讛 诪讞诪转 诪诇讗讻讛, 讗"讻 诪讘讜讗专 讚讚讜拽讗 讘注讬 讚讗讬 讘注讬 驻讟专 谞驻砖讬', 诪"诪 讗谞讜 讚谞讬谉 注诇 砖注转 诪住讬专' 讻讬讜谉 讚讘注爪诪讜转讜 讬砖 爪讚讚讬' 诇讛砖讜诪专 诇驻讟讜专 注爪诪讜 讘讟注谞转 讙谞讬讘讛 讜讗讜谞住讬诐 讘讝讛 讘讻诇 注谞讬谉 诪拽谞讬 诇讬' 讻驻讬诇讗 讗祝 讚讘讗讜 注讚讬诐 砖驻砖注, 诪砖讗"讻 讘砖讜讗诇 讘注爪诪讜转讜 诇讗 讬讛讬讛 诇讜 讟注谞讛 诇驻讟讜专, 讜谞诇注谞"讚 诇驻"讝 讘砖讜诪专 讞砖讜讚 诇讚注转 讛专讗讘"讚 讚讘诇讗 讬讚注讜 讛讘注诇讬诐 砖讛讜讗 讞砖讜讚 讜讛讜讗 讟讜注谉 谞讗谞住讜 讚讗诪专讬' 诪讞讜"砖 讜讗讬诇"诪 讘讻讛"讙 诇讗 拽谞讛 讻驻讬诇讗 讻讬讜谉 讚诇驻讬 讛讗诪转 讚讗砖转讻讞 讚讛讜讬 讞砖讜讚 讘砖注讛 砖诪住专讛 诇讬讚讜 诪诪讬诇讗 诇讗 讛讬讛 诇讜 爪讚 诇驻讟讜专 注爪诪讜 讘砖讜诐 讟注谞讛 讗祝 讚讛讘注诇讬诐 诇讗 讬讚注讜 砖讛讜讗 讞砖讜讚 讜讛讬讜 住讜讘专讬诐 讚讬讻讜诇 诇驻讟讜专, 诪"诪 讻讬讜谉 讚讘讗诪转 讗讙诇讗讬 讚讘爪讚 注爪诪讜转讜 讗讬谉 诇讜 讟注谞讛 诇驻讟讜专 注爪诪讜 讗讚注转' 讚讛讻讬 诇讗 讗拽谞讬 诇讬' 讻驻讬诇讗, 讜讗讜诇诐 诇砖讬讟转 讛专诪讘"诐 讚讘砖讜诪专 讞砖讜讚 驻讟讜专 讻讬讜谉 讚讛讘注诇讬诐 讗"讬 诇讬砖讘注 谞诇注谞"讚 讚讝讻讛 讘讻驻讬诇讗 讗祝 诇驻诪"砖 讛专砖讘"讗 讚讘讘讗讜 注讚讬诐 讚谞讙谞讘讛 讻讬讜谉 讚驻讟讜专 诪讚讬谞讗 诇砖诇诐 诇讗 诪住拽讬 讛讘注诇讬诐 讗讚注转' 砖讬砖诇诐 讘讞谞诐, 诪"诪 讘砖讜诪专 讞砖讜讚 讚讗祝 讚驻讟讜专 讘讚讘讜专 讘注诇诪讗, 诪"诪 讻讬讜谉 讚讗讬谞讜 诪讘讜专专 讚驻讟讜专 讘讗诪转 讗住讬拽 讗讚注转讬' 讚讗驻砖专 讚注"讬 讚讬讚注 讘注爪诪讜 砖诪讞讜讬讬讘 诇砖诇诐 专爪讛 诇砖诇诐 讜诪拽专讬 砖诐 转砖诇讜诪讬' 讜诇讗 诪转谞讛 讘注诇诪讗 讜诪讛"讟 讬砖 诇讚讜谉 讙"讻 砖讚注转 讛专砖讘"讗 讚讚讜拽讗 讘讘讗讜 注讚讬诐 讚谞讙谞讘', 讗讘诇 讘注"讗 讗祝 讚诪讛谞讬 注讚 讛诪住讬讬注 诇驻讟讜专 诪砖讘讜注转讜 诪"诪 讻讬讜谉 讚诇讬讻讗 讘讬专讜专 讙诪讜专 讚驻讟讜专 讘讝讛 诇诪讛 讚诪砖诇诐 诇讗 诪拽专讬 诪转谞讛 讘注诇诪讗 讜砖诐 转砖诇讜诪讬诐 注诇讬讜 讜讝讻讛 讘讻驻诇, 讜讘讝讛 注讚讬讬谉 爪"注 诇讚讬谞讗:
讜讗讜诇诐 讘砖诪讬专讛 讘讘注诇讬诐 讘讝讛 讻讬讜谉 讚讛转讜专讛 驻讟专讛 讗祝 诪驻砖讬注讛 讛讜讬 专拽 诪转谞讛 讘注诇诪讗 讻诪讜 讘讗讜 注讚讬诐 砖谞讙谞讘讛 讜诇讗 讝讻讛 讘讻驻诇, 讻谞诇注谞"讚 讘注讝讛"讬.
讜讘讬讜转专 谞"诇 讚讗祝 诇讛专诪讘"谉 讚住"诇 讚注讚讬诐 砖谞讗谞住讛 诪拽谞讬 诇讬' 讻驻讬诇讗, 诪"诪 讘砖诪讬专讛 讘讘注诇讬诐 诪讜讚讛 讚诇讗 拽谞讛, 讚讚讜拽讗 讘注诇诪讗 讻讬讜谉 讚注讻"驻 讘注讬 注讚讬诐 讗"讻 讘诪讛 讚诪砖诇诐 诪拽专讬 转砖诇讜诪讬' 讚讻诇 讻诪讛 讚诇讗 讛注讬讚讜 讛注讚讬诐 讘专 转砖诇讜诪讬诐 讛讜讗, 讜讗祝 讗诐 讻讘专 讛注讬讚讜 谞"诇 讚讛讜讬 讻诪讜讚讛 注诇 注爪诪讜 谞讙讚 讛注讚讬诐, 讗讘诇 讘砖诪讬专讛 讘讘注诇讬诐 讚讘注爪诪讜 驻讟讜专 讛讜讬 讻诪转谞讛 讘注诇诪讗, 讜诇讻讗讜专讛 讬砖 诇讛讘讬讗 专讗讬讛 诇讝讛 诪诪讛 讚讗诪专讬' (讚祝 爪' 注"讘) 讘注讬 专诪讘"讞 讘注诇 讘谞讻住讬 讗砖转讜 砖讜讗诇 讛讜讬 讗讜 砖讜讻专 讛讜讬 讗诪专 专讘讗 诇驻讜诐 讞讜专驻讬' 砖讘砖转' 诪讛 谞"诪 讗诐 砖讜讻专 讛讜讬 砖讻讬专讜转 讘讘注诇讬诐 讛讜讗 讜讻讜', 讜诇讻讗讜专讛 拽砖讛 诇驻"诪 讚拽讬讬"诇 讻专"讝 砖讜讗诇 注讚 砖讬砖诇诐 讻讬讜谉 讚讻诇 讛谞讗讛 砖诇讜, 讗"讻 谞"诪 讟讜讘讗 讘讘注诇 讟讜注谉 注诇 驻专转 谞"诪 砖谞讗谞住讛 讜讗讜诪专 讛专讬谞讬 诪砖诇诐 讜讗讞"讻 谞诪爪讗 讛讙谞讘 讚讗诐 砖讜讗诇 讛讜讬 讚讚讬讬谞讬谞' 讝讻讜转 砖诪讜砖讜 砖讛讜讗 讘讞谞诐 讻诪讜 砖讜讗诇 讗"讻 讛讜讬 讻诇 讛谞讗讛 砖诇讜, 讜诇讗 讝讻讛 讘讻驻诇 讘讗诪讬专讛 讘注诇诪讗, 讜讗诐 砖讜讻专 讛讜讬 讚讚谞讬谉 讞讬讜讘 驻专拽讜谞讛 讛讜讬 讻诪讜 砖讻讬专讜转 诇讗 诪拽专讬 讻诇 讛谞讗讛 砖诇讜 讜讝讻讛 讘讻驻诇, 讗注"讻 讚讘砖诪讬专讛 讘讘注诇讬诐 讘讻诇 注谞讬谉 诇讗 拽谞讛 讛讻驻诇, 讗诪谞诐 讬砖 诇讚讞讜转 诇驻讬 砖讬讟转 讛驻讜住拽讬诐 讚讘讗诪专 讛专讬谞讬 诪砖诇诐 讗"讬 诇讞讝讜专 讘讜 讚讛讜讬 讻诪讜 谞讙诪专 讛讚讬谉, 讗"讻 讬"诇 讛讗 讚砖讜诪专 拽讜谞讛 讘讗诪讬专讛 讘注诇诪讗, 讛讬讬谞讜 诪砖讜诐 讚讗"讬 诇讞讝讜专 讜住诪讻讜 讚注转 讛讘注诇讬', 讗讘诇 讗诇讜 讛讬' 讛讚讬谉 讚讬讻讜诇 诇讞讝讜专 诇讗 讛讬讜 讛讘注诇讬诐 诪拽谞讬 讛讻驻诇, 讜讗"讻 讘砖诪讬专' 讘讘注诇讬' 讻讬讜谉 讚驻讟讜专 诪讻诇 讜讻诇 讘诪讛 砖讗讜诪专 讛专讬谞讬 诪砖诇诐 讗讬谞讜 讘讻诇诇 讚讬谉 讻诇诇, 讜诇"砖 讘讬' 诇讜诪专 讚讛讜讬 讻诪讜 谞讙诪专 讛讚讬谉, 讜诇讗 讛讜讬 专拽 讻诪转谞讛 讘注诇诪' 讜诪砖"讛 诇讗 拽谞讛 讘讗诪讬专' 讘注诇诪讗 注讚 砖讬砖诇诐 讜讗"讻 诇讬讻讗 谞"诪 讘讘注诇 讘谞讻住讬 讗砖转讜 讗讬 砖讜讗诇 讗讜 砖讜讻专, 讚讘"讻 讜讘"讻 诇讗 拽谞讛 注讚 砖讬砖诇诐, 讗讘诇 讘讗诐 砖诇诐 谞"诇 讚讙诐 讘砖诪讬专讛 讘讘注诇讬' 讝讻讛 讘讻驻诇, 讜讘诇讗"讛 讗讬谞讜 诪住驻讬拽 讻"讻 讚注讚讬讬谉 讛讜"诪 诇讗砖讻讜讞讬 谞"诪 讘讗诐 讛讘注诇 讛转谞讛 诇讞讬讬讘 讘驻砖讬注讛 讚讘讝讛 讘讜讚讗讬 诇讗 讛讬' 诪转谞讛 讘注诇诪讗 讜讙诐 诪拽专讬 讙诪专 讚讬谉, 讜讘讝讛 谞"诪 讚讗诐 砖讜讗诇 讛讜讬 诇"拽 讘讗诪讬专讛 诇讞讜讚, 讜讗诐 砖讜讻专 讛讜讬 拽谞讛, 讜注':


讘讗"讚 讜讬砖 诇讬讬砖讘讜 砖讻讱 讟讜注谉 讛谞驻拽讚. 讜诇讻讗讜专讛 拽砖讛 讗"讻 讛讬讻讬 讚讬讬拽 讘住讜讙讬' 讚讘"拽 (讚祝 谞讝 注"讘) 诪讘专讬讬转讗 讚讛砖讜讻专 驻专讛 诪讞讘讬专讜 讜谞讙谞讘讛 讚砖讜讻专 讻砖"砖 讚诪讬 讗"讜 讚诇住讟讬诐 诪讝讜讬讬谉 讙谞讘 讛讜讗, 讛讗 讬"诇 讚讘专讬讬转讗 讛"拽 讚讛讜讗 讟讜注谉 讚谞讙谞讘讛 讘诇住讟讬' 诪讝讜讬讬谉 讜讗讞"讻 谞诪爪讗 砖讗讬谞讜 讻谉 讗诇讗 讚谞讙谞讘 讜谞诪爪讗 讛讙谞讬讘', 讜讗驻砖专 诇讜诪专 讚诪讚拽转谞讬 讘讘专讬讬转' 讜谞讙谞讘' 讜诇讗 谞拽讟 住转诐 讜谞讗谞住讛 诪砖诪注 讚讘讗 诇讜诪专 讚讘诪讛 砖讟注谉 砖谞讙谞讘讛 讛讬' 讘讗诪转 讻讱 讜谞诪爪讗 讛讙谞讘讛:


讙诪专讗 爪专讬讻讗 讚讗讬 转谞讬 讘讛诪讛 讜讻讜'. 诇讻讗讜专讛 讘讞讚 住讘专讗 讛讜讬 诪住驻讬拽 讛爪专讬讻讜转' 讜讛讬讬谞讜 讻驻讬 讚讘专讬 讛专诪讘"谉 讛谞"诇 讚诪转谞讬 讗砖诪注讬' 讙诐 讛讚讬谉 讚讘讘讗讜 注讚讬诐 砖驻砖注 诇讗 诪拽谞讬 诇讬讛 讻驻讬诇讗, 讜讻谉 诇驻诪"砖 诇注讬诇 讚讗砖诪注讬' 诇讗讘讬讬 讚讗驻讬' 砖讬诇诐 诇讗讞专 讛砖讘讜注讛 诇"诪 讜诇专讘讗 讚讜拽讗 砖讬诇诐 诪诪砖, 讗"讻 讬"诇 讚讗讬 转谞讬 讻诇讬' 讛讜"讗 讚讘讛诪讛 谞驻讬砖 讟专讞讬讬讛讜 讜讗驻讬' 讘讗讜 注讚讬' 砖驻砖注 讗讜 讘谞砖讘注 讜讗讞"讻 专讜爪讛 诇砖诇诐 讚拽谞讛, 讜谞"诇 诇讬讬砖讘 讘讜讚讗讬 讘诪讛 讚诇讗 诪爪讬谞讜 讚拽讜谞讛 讛讻驻诇 诪讛"转 讛讬讬谞讜 诪诪爪讬讗讬' 讻讬讜谉 讚讬砖 住讘专讗 讚谞驻讬砖 讟专讞讬讬讛讜 诪拽谞讬 诇讬' 讙"讻 讙诐 讘讻讛"讙 讚讘讗讜 注讚讬' 砖驻砖注 讚讗讟讜 诪住讘专讗 讛讬讬谞讜 讬讻讜诇讬诐 诇讛诪爪讬讗 讚讬谉 讞讚砖 讚拽讜谞讛 讛讻驻诇 讘诪讛 砖诇讗 诪爪讬谞讜 讗诇讗 讚讛专诪讘"谉 讻' 专拽 讚诪转谞讬' 谞拽讟 诇讛 讘砖"转 讚讛讜讬 专讘讜转讗 讬讜转专, 讗讘诇 诇讗 诇诪谞拽讟 诪讛"讟 讘讛诪讛 讜讻诇讬诐:


转讚"讛 讻讙讜谉 驻讬专讜转 讚拽诇 讜讻讜', 讜讗"转 讛讻讗 讗驻讬' 讗讬 注讘讬讚讬 讚讗转讬 讜讻讜' 讜讛诇讗 诪注讜转 讗"拽. 谞诇注谞"讚 诇讬讬砖讘 拽讜砖讬' 转讜住' 讚讗驻砖专 诇讜诪专 讚诪转谞讬' 住讘专 砖注讘讜讚' 讚"转, 讗讜 讻诪诇讜讛 讛讻转讜讘讛 讘砖讟专 讚诪讬, 讜讗"讻 讬"诇 砖诪讜讻专 诇讜 讗诐 讬转讞讬讬讘 讛讙谞讘 讻驻诇 讜讬砖转注讘讚讜 谞讻住讬讜 诪讜讻专 诇讜 讝讛 讛砖注讘讜讚, 讜讻注讬谉 诪"砖 转讜住' (讚祝 谞讜 注"讘) 讚"讛 讬爪讗讜 砖讟专讜转, 诇专讘讬谞讜 讞讬讬诐 讻讛谉 讜讻讜' 注"砖, 讜诇讝讛 驻专讬讱 讛砖"住 专拽 讚讛讜讬 讚砖诇讘"诇, 讜讘注讬拽专 转讬' 转讜住' 讚诪住拽讜 讛讙诪专讗 讚诪拽谞讬 诇讬讛 讙讜祝 讛驻专讛 讜讛讻驻诇 砖诇讜 诪诪讬诇讗, 爪专讬讱 讘讬讗讜专 诇诪讗讬 讛诇讻转' 诪拽谞讛 诇讜 讛驻专讛 讚讛讗 诇讗 讝讻讛 讘讙讜驻' 专拽 讘讻驻讬诇讗, 讜讘讬讜转专 诪讝讛 讻转讘讜 转讜住' 讙讬讟讬谉 (讚祝 诪讘) 讘讞讚 转讬专讜爪讗 讘诪讜讻专 注讘讚 诪讜讻讛 砖讞讬谉 讚诇讗 讛讜讬 诪讻讬专讛 讻讬讜谉 砖讗讬谞讜 砖讜讛 讻诇讜诐, 讜讗讬谞讜 砖讜讛 讻诇讜诐 专拽 诇拽谞住 讛讜讬 讻诪讜讻专 注讘讚 诇拽谞住, 讗祝 讚诪"诪 诪讜讻专讜 讻讜诇讜 讜讛拽谞住 诪诪讬诇讗 砖诇讜, 讜讗祝 诇转讬专讜爪讗 拽诪讗 讚砖诐 讚讬讻讜诇 诇诪讜讻专讜 讻讛"讙, 讛讬讬谞讜 讚诪"诪 讛注讘讚 讻讜诇讜 拽谞讜讬 诇讜 诪砖讗"讻 讛讻讗 砖讛讙讜祝 讞讜讝专 讜讗讬谉 诇讛砖讜诪专 讘讜 专拽 讻驻讬诇讗 讛讜讬 讘讜讚讗讬 讻诪讜讻专 诇讻驻讬诇讗, 讜爪"诇 讻讬讜谉 砖谞诪讻专 讙诐 诇注谞讬谉 讬讜拽专' 讚注讘讬讚讬 讚讗转讬 讗祝 讚讗驻砖专 讚诇讗 诪讙谞讘讛 讜诇讗 诪拽谞讛 诇讜, 诪"诪 注谞讬谉 讛砖讘讞 讛讬讜拽专 讘讝讛 注讘讬讚讬 讚讗转讬, 诪诪讬诇讗 讙诐 讛讻驻诇 砖诇讜 讚拽谞讛 讻诇 砖讘讞 讚诪注诇诪讗, 讜讘讜讚讗讬 讗诇讜 诇讗 讛拽谞讛 诇讜 讙讜祝 讛驻专讛, 专拽 讛驻专讛 诇驻讬专讜转讬' 诇讗 拽谞讛 讗讜转诐 驻讬专讜转 讚诇讗 注讘讬讚讬 讚讗转讬, 讜诇讝讛 讻' 转讜住' 讚诪拽谞讛 诇讜 讛驻专讛 讙讜驻讗 专拽 砖诪砖讬讬专 诇注爪诪讜 讚转诇讬 讘讙讜驻', 讜讛拽谞讬谉 诪讛谞讬 诇注谞讬谉 讬讜拽专, 讜诪诪讬诇讗 拽谞讛 讙"讻 讛讻驻诇, 讜注讚讬讬谉 讗讬谞讜 诪讜讘谉 诇讬 讻诇 讛爪讜专讱 诇讞诇拽 讘讬谉 诪讜讻专 诇讜 驻专讛 诇驻讬专讜转讬' 讚诪注诇诪讗 讚诇讗 诪讛谞讬 讗祝 讚砖讬讬讱 诇注谞讬谉 讛讬讜拽专 诪"诪 诇讗 拽谞讛 讛讻驻诇, 讜讘讬谉 砖诪拽谞讛 诇讜 讛驻专讛 讙讜驻' 讜讛讻驻诇 诪诪讬诇讗 讗转讬, 讻讬讜谉 讚诪"诪 讻诇 砖讘讙讜驻' 诇讗 拽谞讛 讜讗讬谉 诇讜 讝讻讜转 专拽 讘砖讘讞' 讚诪注诇诪讗 讜谞拽谞讛 诇讜 专拽 诇驻讬专讜转讬', 讜注' 讘砖"讻 (住讬' 专爪讛) 砖诪驻专砖 讘讗诪转 讻讜讜谞转 转讜住' 讚拽谞讛 讙讜祝 讛驻专讛 砖讗讬谞讛 讞讜讝专转 讘注讬谉 诇讘注诇讬诐 注"砖, 讜爪"注:


讘讗"讚 讜讬"诇 讚讛诪拽砖讛 住讘专 讚讘砖注转 诪砖讬讻讛 讛拽谞讛 诇讜 讛驻专讛 诇拽谞讜转 讛讻驻诇. 诇讻讗讜专讛 讬砖 诇注' 讚讗"讻 讻诪讜 讚诇诪住拽谞讗 讚诪拽谞讬 诇讜 讙讜祝 讛驻专讛 讬砖 讘' 诇砖讜谞讜转, 讗诐 诪拽谞讛 诇讜 诪砖注转 诪住讬专讛, 讗讜 讚诇讗 讬拽谞讛 注讚 住诪讜讱 诇讙谞讬讘转讜, 讝讛讜 砖讬讬讱 讙"讻 诇住"讚 讚诪拽谞讬 诇讬讛 讛驻专讛 诇讻驻讬诇讗, 讜讬"诇 讚讬拽谞讛 诇讜 讛驻专讛 诪注讻砖讬讜 诇讻驻诇, 讜讬"诇 讙"讻 讚诪拽谞讬 诇讬' 住诪讜讱 诇讙谞讬讘转讜 讚诪讛 讛驻专砖 讘讝讛 讘讬谉 讗诐 诪拽谞讛 诇讜 讛驻专讛 诇讙诪专讬 讗讜 讚诪拽谞讛 诇讬讛 讛驻专讛 诇讻驻诇, 讜讗"讻 讗讬讱 砖讬讬讱 诇讬砖谞讗 讚讗讬 讛讻讬 讙讬讝讜转 讜讜诇讚讜转 谞诪讬 讻讜' 讜讗诪讗讬 驻住拽讗 讜讻讜', 讛讗 讝讛 拽砖讛 讘诇讗"讛 诇住"讚 讚诪拽谞讛 诇讜 讘诪注讻砖讬讜 讛驻专讛 诇讻驻讬诇讗, 讚讗诪讗讬 诇讗 谞讬诪讗 讙"讻 讚诪拽谞讛 诇讬' 诇讙讬讝讜转 讜讜诇讚讜转 谞诪讬 讚诪讗讬 驻住拽讗, 讜爪"诇 讚讜讚讗讬 诇住"讚 讚诪拽谞讛 诇讜 讛驻专讛 诇讻驻讬诇讗 讬"诇 讛住讘专' 讻驻砖讜讟讜 讚诇讗 诪拽谞讛 诇讜 专拽 讛专讬讜讞 砖讙专诐 讛讙谞讬讘' 讻讬讜谉 讚砖讜诪专 谞驻讟专 注"讬 讛讙谞讬讘讛 讜诪砖诇诐 诇讜 讛拽专谉, 讜诪砖"讛 诪拽谞讛 诇讜 讛专讬讜讞 砖讘讗 注"讬 讛讙谞讬讘' 讚讛讬讬谞讜 讛讻驻诇, 讗讘诇 讙讬讝讜转 讜讜诇讚讜转 讗讬谉 讝讛 讛专讬讜讞 诪讻讞 讛讙谞讬讘', 讜讘讗诪转 诇住"讚 讙诐 讬讜拽专讗 诇"拽, 讗讘诇 讘诪讛 讚砖谞讬谞谉 讚诪拽谞讬 诇讬' 讙讜祝 讛驻专讛 砖讬讬讱 讛拽讜砖讬' 讙讬讝讜转 讜讜诇讚讜转, 讜诪讜讻专讞 诇讞诇拽 讚砖讘讞 讚讙讜驻' 诇讗 讗拽谞讬 诇讜 讜讗"讻 诪诪讬诇讗 讬讜拽专讗 拽谞讛 讚讛讜讬 砖讘讞 讚注诇诪讗 讻讚讗诪专讬' 诇讙讘讬 讻讬驻讬 讜讛讬讬谞讜 诇驻讬 讛诪住拽谞讗, 讜讻谉 诪爪讗转讬 讗讞"讻 讘讞讬' 讛专砖讘"讗 讙讬讟讬谉 砖讛拽砖讛 讘驻砖讜讟讜 讚讗诪讗讬 爪专讬讱 诇砖谞讜讬讬 讚诪拽谞讛 诇讜 讙讜祝 讛驻专讛 讜诇讗 拽讗诪专 讚诪拽谞讛 诇讜 讛驻专讛 诇讻驻讬诇讗, 讜诇讗 讛讬' 拽砖讛 诪讗讬 驻住拽讗, 讜诪转专抓 讚讗"讗 诇讛拽谞讜转 讛驻专讛 诇讻驻讬诇讗 讻讬讜谉 讚讗讬谞讜 讬讜谞拽 诪讙讜驻' 砖诇 驻专讛 讻诪讜 讚讗"讗 诇讛拽谞讜转 注讘讚 诇拽谞住 注"砖 讛专讬 讚住"诇 诇驻砖讜讟 讚讗讬 诪拽谞讛 诇讻驻讬诇讗 诇讞讜讚 诇讬讻讗 诇诪讬驻专讱 诪讗讬 驻住拽' 讜讛讬讬谞讜 讻谞"诇:
讗诪谞诐 诇驻"讝 转诪讜讛 诪讗讜讚 讚讛讗 诇讗讬讚讱 爪讚 讚讬讻讜诇 诇诪讻讜专 注讘讚 诇拽谞住 诪诪讬诇讗 讬讻讜诇 诇讛拽谞讜转 驻专讛 诇讻驻讬诇讗 讜拽讬讬诪讬' 讘驻砖讟讗 讚诇讗 诪拽谞讬 诇讜 专拽 讻驻诇 砖讛专讬讜讞 讘讗 诪讞诪转 讛讙谞讬讘', 讗"讻 讛讗讬讱 驻砖讟讬谞谉 诇专讘讗 诇拽诪谉 讙讘讬 讻讬驻讬 诪诪转谞讬' 讚讝讻讛 讘讬讜拽专 讛讗 诇讻讗讜专讛 讛讜讬 住驻讬拽讗 讚讚讬谞讗 讜转诇讬' 讘讗讬讘注讬' 讚诪讜讻专 注讘讚讜 诇拽谞住 讚讗诐 讬讻讜诇 诇讛拽谞讜转 拽讬讬诪讬' 讻驻砖讜讟讜 讚讛拽谞讛 诇讜 专拽 讻驻诇 诇讞讜讚 讚讛专讬讜讞 诪讞诪转 讛讙谞讬讘讛 讜诇讗 讝讻讛 讻诇诇 讘讬讜拽专, 讜诇讗讬讚讱 爪讚 讚讗"讬 诇诪讻讜专 注讘讚 诇拽谞住 诪讜讻专讞 诇讜诪专 讚诪拽谞讛 诇讜 讙讜祝 讛驻专讛 讜爪专讬讻讬诐 诇讘讜讗 诇讞讬诇讜拽 诪砖讘讞 讚讙讜驻' 讻讜' 诪诪讬诇讗 讝讻讛 讘讬讜拽专, 讗"讻 讚讬谞讗 讚讬讜拽专 讛讜讬 住驻讬拽讗 讚讚讬谞讗.
讜讛谞讛 讘谞"讬 讻' 讘驻讬专讜砖讜 讚诪转谞讬' 讗讜 砖讗讘讚讜 讚讗祝 讘讗讘讬讚讛 讚诇"砖 讻驻诇 谞拽讟 诇讛 诪砖讜诐 讬讜拽专讗, 诇讻讗讜专讛 转诪讜' 讚讗"讻 讙诐 诇住"讚 讬讚注谞讜 讚讝讻讛 讘讬讜拽专 讚诪讜讻讞 讻谉 诪讚拽转谞讬 讗讜 砖讗讘讚讜, 讜讗"讻 诇住"讚 转拽砖讬 讙讬讝讜转 讜讜诇讚讜转 谞诪讬 讚讗诐 讛讬讬谞讜 讗讜诪专讬' 讚诇住"讚 诪拽谞讛 诇讬' 讛驻专讛 诇砖讘讞' 住诪讜讱 诇讙谞讬讘讜转' 讙诐 诇诪住拽谞讗 讚诪拽谞讬 诇讜 讙讜祝 讛驻专讛 谞讜讻诇 诇讜诪专 讻谉, 讜讗讬讱 转诇讬' 讘讝讛 讘讜讬讻讜讞 讛诪拽砖谉 注诐 讛转专爪谉 讘讗诐 诪拽谞讛 诇讜 讙讜祝 讛驻专讛 讗讜 诇砖讘讞讗, 讜讘讗诪转 讛讬讛 谞专讗讛 讘讚注转 讛专讗砖讜谞讬诐 讚诪驻专砖讜 讻驻砖讜讟讜 讚诇住"讚 诪拽谞讬 诇讜 讘砖注转 转砖诇讜诪讬谉 讚讛讻讬 讚讬讬拽 诪诇讬砖谞讗 讚讛专砖讘"讗 讙讬讟讬谉 讚讛注诪讬讚 拽讜砖讬讬转讜 注诇 讛转讬' 讚讗诪讗讬 诇讗 诪砖谞讬 讚讛拽谞讛 诇讜 讛驻专讛 诇讻驻讬诇讗 讜诇讗 讛讬' 拽砖讛 诪讗讬 驻住拽', 讜诇讗 讛拽砖讛 讘驻砖讜讟讜 注诇 讛诪拽砖谉 讚讛讗 驻专讛 诇讻驻讬诇讗 诇讗 讛讜讬 讚砖诇讘"诇, 诪讝讛 谞专讗' 讚诇住"讚 诪拽谞讛 诇讜 讘砖注转 转砖诇讜诪讬谉 讛讻驻诇, 讗讘诇 诇讗 讬讚注谞讜 诪讛 讬注谞讛 注诇 拽讜砖讬' 转讜住' 讘诪讛 讬讻讜诇 诇讛拽谞讜转 讛讗 诇讗 诪砖讱, 讜讗驻砖专 诇讜诪专 讘讻讜讜谞转 讛谞"讬 注"驻 拽讜砖讬' 诪讛专砖"讗 注诇 转讜住' 讚讗诪讗讬 诇讗 驻讬专砖讜 讚诪讬讬专讬 讘讟讜注谉 讟"讙 讘讗讘讬讚讛, 讜转讬' 讚讗"讻 讗讬讱 砖拽讬诇 讜讟专讬 讘讘"拽 诇讚讞讜转 诇讚讬谉 讚讟讜注谉 讟"讙 讘讗讘讬讚讛 讛讗 诪讜讻讞 讻谉 诪诪转谞讬', 讜讗"讻 讬"诇 讚讙诐 讛谞"讬 讗讬谞讜 专讜爪讛 诇驻专砖 诪讛"讟 讘讟讜注谉 讟"讙 讘讗讘讬讚讛 讻讬 讛讬讻讬 讚诇讗 谞驻砖讜讟 讚讬谉 讝讛 诪诪转谞讬' 诪砖"讛 讻' 诇注谞讬谉 讬讜拽专' 讜讛讬讬谞讜 诇驻讬 讛讗诪转, 讗讘诇 诇住"讚 住' 讚讬讜拽专' 诇讗 拽谞讛, 讜讘讗诪转 诪转谞讬' 讚讗讜 砖讗讘讚讜 讛讬讬谞讜 诇注谞讬谉 讟讜注谉 讟"讙 讘讗讘讬讚' 讜讘讗诪转 诇讗讜转讜 住"讚 讛讬' 谞驻砖讜讟 讚讬谞' 讚讟讜注谉 讟"讙 诪诪转谞讬' 讗诇讗 讚住讜讙讬' 讚讘"拽 拽讗讬 诇诪住拽谞讗 讜讗驻砖专 诇驻专' 诇注谞讬谉 讬讜拽专讗:
讘讚专讱 讗讞专 谞"诇 讚诇讻讗讜专讛 讛讗 讚诪砖谞讬 讛砖"住 谞注砖讛 讻讗讜诪专 诇讻砖转讙谞讘 讜讻讜' 讗祝 讚讛讜讬 住驻拽 讗诐 讬讜讙谞讘, 诪"诪 诪讛谞讬 诇诪讛 讚拽讬讬"诇 讚讛讬讻讗 讚讗讬谞讜 驻讜住讞 注诇 讘' 住注讬驻讬诐 讜诪转谞讛 讛转谞讗讬 专拽 注诇 讚讘专 讗' 讛讚讬谉 讚讬砖 讘专讬专讛, 讻诪"砖 讛专"谉 驻"讘 讚讙讬讟讬谉 讘砖诐 讛专诪讘"谉 讚诪讛"讟 诪讛谞讬 讘讗讜诪专 讛"讝 讙讬讟讬讱 诪注讻砖讬讜 讗诐 诪转, 讜讗讜诇诐 诇驻诪"砖 讛诪讛专砖"讗 讘讙讬讟讬谉 砖诐 讚讘讗讜诪专 讛"讝 讙讬讟讬讱 砖注讛 讗' 拽讜讚诐 诪讬转讛 讻讬讜谉 讚讗讜诪专 砖讬讛讗 讛讙讟 砖注讛 讗' 诪讘讬谉 讛砖注讜转 讘讝讛 讛讜讬 讻诪讜 诇讗讬讝讛 砖转爪讗 讘驻转讞 转讞讬诇讛 讚拽讬"诇 讗"讘, 讜讗"讻 讬拽砖讛 诇讻讗讜专讛 讘诇讬砖谞讗 讘' 讚讛讜讬 讻讗讜诪专 住诪讜讱 诇讙谞讬讘转讜 讛讗 讘讝讛 拽讬讬"诇 讚讗讬谞讛 拽讜谞讛 讚讗"讘, 讜爪"诇 讘讗诪转 讻诪"砖 讛诪讛专砖"讗 讘住讜讙讬' 讚讛讜讬 讻讗讜诪专 诇讜 住诪讜讱 诇讙谞讬讘转讜 讜讛讜讬 讻诪讜 讻诇 讛转谞讗讬诐 讚注诇诪讗 讚诇讗 讻驻讬' 专砖"讬 讚讻讗讜诪专 讘砖注转 讛诪住讬专讛 讚讬拽谞讛 住诪讜讱 诇讙谞讬讘转讜, 讜诇驻"讝 讬"诇 讙诐 诇住"讚 讝讻讛 讘讬讜拽专讗 讗诇讗 讚诇住"讚 讚讛讬讬谞讜 住讘讜专讬' 讚诪拽谞讛 诇讜 讛驻专讛 诇砖讘讞' 讜讘讝讛 讛讬讬谞讜 讗讜诪专讬' 讘驻砖讜讟讜 讚讻讗讜诪专 诇讜 讘砖注转 讛诪住讬专讛 砖讬拽谞讛 讛驻专讛 讘诪注讻砖讬讜 讜砖讘讞讬' 讗砖专 讬讘讜讗讜 讗讞专 讛讙谞讬讘讛 讗讜 讗讞专 讛转砖诇讜诪讬' 讚诪住转诪讗 讗讬谞讜 专讜爪讛 诇讛拽谞讜转 诇讜 专拽 诪砖注转 讙谞讬讘讛 讚讙专诐 驻住讬讚' 诇讛砖讜诪专 诪砖"讛 诪拽谞讛 诇讬' 讙诐 讛专讬讜讜讞 砖诪注转 讛讛讜讗 讜讘讝讛 诇讬讻讗 拽讜砖讬讗 讚讗"讘, 讚讛讗 诇讗 讗转讬谞谉 注诇讬' 讘转讜专转 转谞讗讬 专拽 讚讛拽谞讛 诇讜 讛砖讘讞讬' 砖诇 讗讞专 讛讙谞讬讘', 讜讗"讻 诪诪讬诇讗 诇"拽 诪讘专讬讬转' 讚讞讜抓 诪讙讬讝讜转 讜讜诇讚讜转 讚讬"诇 讚讛讘专讬讬转' 诪讬讬专讬 诪讙讬讝讜转 讜讜诇讚讜转 讚拽讜讚诐 讛讙谞讬讘', 讗讘诇 诇诪讛 讚讛讜讬 讚砖诇讘"诇 讜讛讬讬谞讜 讗祝 讘讗讜诪专 诇砖讘讞讬' 诪"诪 讗讜转讜 砖讘讞 讚诇讗 注讘讬讚讬 讚讗转讬 诇讗 讬讻讜诇 诇讛拽谞讜转 讜讛讜爪专讱 诇砖谞讜讬讬 讚诪拽谞讬 诇讬' 讙讜祝 讛驻专讛 诪诪讬诇讗 讗"讗 诇讜诪专 讚讛讜讬 讻讗讜诪专 讘砖注转 诪住讬专讛 砖讬拽谞讛 住诪讜讱 诇讙谞讬讘' 讚讛讗 讘讝讛 拽讬讬"诇 讚讗"讘, 讜诇讜诪专 讚讛讜讬 讻讗讜诪专 住诪讜讱 诇讙谞讬讘转讜 诇讗 讛讬' 谞专讗' 诇诇"拽 讚注讬拽专 讛讗诪讬专讛 讛讜讬 专拽 讘砖注转 砖诪住专讛 诇讬讚讜 讜注讜砖讛 诪注砖讛, 讗注"讻 讚诪拽谞讬 诇讬' 诇讙诪专讬 讘诪注讻砖讬讜 讜诪砖"讛 驻专讬讱 讗"讛 讙讬讝讜转 讜讜诇讚讜转 谞诪讬, 讜诇讬砖谞讗 讘' 讛讜讗 讚诪讞讚砖 讚谞注砖讛 讻讗讜诪专 住诪讜讱 诇讙谞讬讘转讛 驻专转讬 讬讛讬' 拽谞讜讬讛 诇讱 讻诪"砖 讛诪讛专砖"讗.


讘讗"讚 讗讘诇 讛讻讗 诇讗 注讘讬讚' 讚讗转讬, 讗驻讬' 诇专"诪 诇讗 拽谞讬.
诇驻"讝 讛讗 讚讗诪专讬' 讗驻讬' 诇专"诪 诇讗 诪砖讜诐 讚诇专讘谞谉 讗祝 讘诇讗 讞讬诇讜拽 讚注讘讬讚讬 讚讗转讬 讗"讬 诇讛拽谞讜转 讚讛讗 讛讬讻讗 讚讛讜讬 讻诪讜 讚拽诇 诇驻讬专讜转讬讜 讙诐 诇专讘谞谉 诪讛谞讬, 讗诇讗 讚拽讗诪专 诇专讜讜讞讗 讚诪讬诇转讗 讚讚诇诪讗 讗驻讬' 诇专"诪 诇"拽, 讜讗讜诇诐 讘讙讬讟讬谉 讻' 转讜住' 讘讘讬讗讜专 讬讜转专 讜讝"诇 讚诇讗 讚诪讬 诇驻讬专讜转 讚拽诇 讚驻讬专讜转 讬讜爪讗 诪讙讜祝 讛讚拽诇 讜注讘讬讚讬 讚讗转讬 讜讻讜' 讜讛讬讛 谞专讗讛 讛驻砖讟 讘讻讜讜谞转 讚讘专讬讛诐 讚讛讗讬讘注讬' 讛讜讗 讗诐 注讘讚 诇拽谞住 讛讜讬 讻诪讜 讚拽诇 诇驻讬专讜转讬讜 讚讗祝 讘讚讘专 砖讗"讬 诪诪谞讜 讛讜讬 讻诪讜 讚拽诇 诇驻讬专讜转讬讜 讜诪诪讬诇讗 讙诐 诇专讘谞谉 拽讜谞讛, 讗讜 讚讛讬讻讗 讚讗讬谞讜 讬讜爪讗 诪讙讜驻讜 诇"砖 讻诇诇 诇讜诪专 讚讬拽谞讛 注讘讚 诇拽谞住 讻讬讜谉 讚讗讬谉 讛拽谞住 讬讜爪讗 诪讙讜驻讜 讜诪诪讬诇讗 讜讚讗讬 诇专讘谞谉 诇讗 拽谞讛 讚诪讚讬谉 讚拽诇 诇驻讬专讜转讬讜 诇讬讻讗 诇诪讬转讬 注诇讛 讻讬讜谉 讚讗"讗 诪拽谞' 讚砖讘诇"诇, 讗讘诇 诇专"诪 讛讬' 讗驻砖专 诇讜诪专 讚谞讛讬 讚诪讚讬谉 讚拽诇 诇驻讬专讜转讬讜 诇讗 拽谞讛 诪"诪 拽谞讛 诪爪讚 讛拽谞讗转 讛拽谞住 讘注爪诪讜转讜 讜诇讝讛 讗诪专 讚讗驻讬' 诇专"诪 诇讗 拽谞讛 讘拽谞讬谉 讛拽谞住 讘注爪诪讜 讻讬讜谉 讚诇讗 注讘讬讚讬 讚讗转讬.
讗诪谞诐 谞诇注谞"讚 讚讗"讗 诇驻专砖 讻谉 讚讛讗 转讬谞讞 讘讗讬讘注讬' 讚讙讬讟讬谉 讛讬' 讗驻砖专 诇讜诪专 讚讗诐 讛讬' 讛拽谞住 注讘讬讚讬 讚讗转讬 讚拽谞讛 诪爪讚 拽谞讬谉 讛拽谞住 讘注爪诪讜转讜, 讜讛讬讬谞讜 讛讬讻讗 讚讛拽谞讛 诇讜 讗讙"拽, 讗讘诇 讘住讜讙讬讗 讚讬讚谉 讘讻驻诇 讚诇讗 讛拽谞讛 诇讜 讻诇诇 讘诪驻讜专砖 专拽 讚讗诪讚讬' 讚注转 讛讘注诇讬诐 讜诪诪讬诇讗 诇讗 讛讜讬 拽谞讬谉 讘驻谞讬谞讜 专拽 诪砖讬讻转 讛驻专讛 讜转砖诇讜诪讬' 砖诪砖诇诐 讛砖讜诪专, 讜讗"讻 诇诪讗讬 讛讜爪专讱 诇讚讬谉 讚诇专"诪 诇讗 拽谞讛 讻讬讜谉 讚诇讗 注讘讬讚讬 讚讗转讬 讛讗 讘驻砖讜讟讜 诇讗讜转讜 爪讚 讚讗"讗 诇讚讜谉 诪讻讞 讚拽诇 诇驻讬专讜转讬讜 讻讬讜谉 讚讗讬谉 讛拽谞住 讬讜爪讗 诪讙讜驻讜 诪诪讬诇讗 讘诪讛 拽谞讛 讛讻驻诇 讛讗 诇讗 诪砖讱 讛讻驻诇 讜讘诪注讜转 讗"讬 诇讛拽谞讜转 讛讻驻诇, 诇讝讛 讛讬' 谞专讗讛 诇讜诪专 讚诪讛 讚讻转讘讜 转讜住' 讘讙讬讟讬谉 讗讘诇 拽谞住讗 诪注诇诪讗 讗转讬 讜诇讗 注讘讬讚讬 讚讗转讬, 讛讬讬谞讜 讚诪讛 讚注讘讬讚讬 讚讗转讬 讻讬讜谉 讚讘讜讚讗讬 讗转讬 讛讜讬 讻诪讜 讬讜爪讗 诪讙讜驻讜 讜讛讜讬 讻讗诇讜 讻讞 讛砖讘讞 讛讛讜讗 讘讙讜祝 讛注讘讚 讚讗祝 砖讗"讬 诪讙讜驻讜 诪"诪 讻讬讜谉 讚注讘讬讚讬 讚讗转讬 讻讗诇讜 讬讜爪讗 诪讙讜驻讜 讛讜讗, 诪砖"讛 谞拽讟 讛砖"住 讚拽谞住 讜讻驻诇 讻讬讜谉 讚讛讜讬 诇讗 注讘讬讚讬 讚讗转讬 讜讙诐 讗"讬 诪讙讜驻讜 讚诇讗 拽谞讛, 讗诪谞诐 讙"讝 谞住转专 诪讚讘专讬 讛专砖讘"讗 讙讬讟讬谉 讚讻' 讙"讻 讻讚讘专讬 转讜住' 讜讛拽砖讛 注诇讛 诪讛讗 讚讬讻讜诇 诇诪讻讜专 讞讜专讘讛 诇讗讜讬专讛 讗祝 讚讗"讬 诪讙讜驻讜 讜讛讗 讘讞讜专讘' 讚讛讗讜讬专' 讘讜讚讗讬 讗转讬' 讗注驻"讻 讛拽砖讛 讚讬讛讬' 讛讚讬谉 讚讗"讬 诇讛拽谞讜转 讜诇讝讛 讘讛讻专讞 讛讜讻专讞谞讜 诇讚讞讜拽 讚注讬拽专 讛讬住讜讚 讻讱 讛讜讗 讚讘讚讘专 砖讗"讬 诪讙讜驻讜 讗诐 讛讜讗 讘注爪诪讜转讜 诇讗讜 讘专 讛拽谞讗讛 讛讜讗 讻诇诇 讗"讬 诇讛拽谞讜转讜 讘讚专讱 讙专专讗 注"讬 讙讜祝 讛讞驻抓 讻注讬谉 讚拽诇 诇驻讬专讜转讬讜, 讗讘诇 讗诐 讛讜讗 讘注爪诪讜转讜 讘专 讛拽谞讗讛 讬讻讜诇 诇讛讬讜转 讙"讻 讘诇讗 拽谞讬谉 讛诪讬讜讞讚 诇讜 注"讬 讛拽谞讗转 讙讜祝 讛讞驻抓 砖讬拽谞讛 讛讞驻抓 诇砖讘讞' 讚讻讬讜谉 讚砖讬讬讱 讘讜 讛转驻住转 拽谞讬谉 谞讙专专 讛讜讗 讘转专 拽谞讬谉 讚讙讜祝 讛讞驻抓, 讜诇讝讛 谞拽讟讜 转专讜讜讬讬讛讜 讚讗"讬 诪讙讜驻讜 讜诇讗 注讘讬讚讬 讚讗转讬, 讜讛讬讬谞讜 讚讘讚拽诇 诇驻讬专讜转讬讜 讗祝 讚诇专讘谞谉 讚专"诪 讛驻讬专讜转 诇讞讜讚讬讬讛讜 讗讬谉 谞转驻住 讘讛诐 拽谞讬谉 讻诇诇 讻讬讜谉 讚讗讬谉 讘注讜诇诐, 诪"诪 讬讻讜诇 诇讛拽谞讜转 注"讬 讛讚拽诇 讻讬讜谉 讚讬讜爪讗 诪讙讜驻讜 讜讻谉 讘讛讬驻讜讱 讘拽谞住 讜讘讻驻诇 讗诐 讛讬' 讛讚讬谉 讚诇专"诪 讬讻讜诇 诇讛拽谞讜转 讛讻驻诇 讜讛拽谞住 讘注爪诪讜转讜 注"讬 拽谞讬谉 讗讙"拽 讜讛讬' 讬讻讜诇 诇讛拽谞讜转诐 讙"讻 注"讬 讛注讘讚 讜讛驻专讛 讚诪拽谞讛 讛注讘讚 讜讛驻专讛 诇拽谞住, 讜诪砖"讛 讛讜爪专讱 讛砖"住 诇诪谞拽讟 讘讚专讱 讝讛 讻讬讜谉 讚诇讗 注讘讬讚讬 讚讗转讬 讙诐 诇专"诪 讗讬谉 诇讛诐 拽谞讬谉 讘注爪诪讜转讜, 讜诇"砖 讘讛讜 讛转驻住转 拽谞讬谉 诪砖"讛 诇讗 诪讛谞讬 注讘讚 诇拽谞住 讜讙专注 诪讚拽诇 诇驻讬专讜转 讚诇专讘谞谉 讚讛转诐 讬讜爪讗 诪讙讜驻讜 诪砖讗"讻 讘拽谞住 讜诪讚拽讚拽 砖驻讬专 诇讬砖谞讗 讚讛砖"住 讜讗驻讬' 诇专"诪 讚讛讬讬谞讜 讚诇专讘谞谉 讗祝 讗诐 讛讬讛 讛拽谞住 注讘讬讚讬 讚讗转讬 诇讗 诪讛谞讬 讻讬讜谉 讚讗讬谞讜 讘专 讛转驻住转 拽谞讬谉 讗"讬 诇讛拽谞讜转 注"讬 注讘讚 讜驻专讛 诇拽谞住, 讗诇讗 讚讗驻讬' 诇专"诪 讙"讻 讘注爪诪讜转讜 诇讗讜 讘专 拽谞讬谉 讛讜讗 讻讬讜谉 讚诇讗 注讘讬讚讬 讚讗转讬, 讜诇讝讛 讛拽砖讛 讛专砖讘"讗 砖驻讬专 诪讞讜专讘' 讚讛讗 讛转诐 讙"讻 讗讜讬专 诇讗讜 讘专 讛拽谞讗讛 讻讬讜谉 讚讗讬谉 讘讜 诪诪砖, 讜讙诐 讗讬谞讜 讬讜爪讗 诪讙讜驻讜 讜讗注驻"讻 诪讛谞讬, 讘讝讛 谞诇注谞"讚 诪讛 讚拽砖讛 诇讻讗讜专讛 讘讚讘专讬 转讜住' 讚谞拽讟讜 讘拽讜砖讬讬转诐 讗驻讬' 讚注讘讬讚讬 讚讗转讬 讛讗讬讱 讬拽谞讛 讛讻驻诇 讘诪注讜转 砖砖讬诇诐 讛讗 诪注讜转 讗讬谞诐 拽讜谞讜转 讜讛讬讬谞讜 注"讻 讚讻讜讜谞转诐 讚讗诇讜 讛讬' 诪注讜转 拽讜谞讜转 讗祝 讚驻砖讬讟' 讚讗讬谉 砖讬讬讱 诇讛拽谞讜转 转砖诇讜诪讬 讻驻诇 讘诪注讜转, 诪"诪 讛讬' 讗驻砖专 诇讜诪专 讚讘砖注讛 砖砖讬诇诐 诪拽谞讛 诇讬' 讛驻专讛 诇讻驻讬诇讗, 讜诇讻讗讜专讛 拽砖讛 讛讗 讗祝 讗讬 拽讜谞讛 讛驻专讛 诇讻驻讬诇讗 讛讗 讻讬讜谉 讚讘砖注转 讛讛拽谞讗讛 讛讬讬谞讜 讘砖注讛 砖砖讬诇诐 讻讘专 谞讙谞讘 讗"讻 讗讬讱 讬讝讻讛 讘讻驻诇 讘诪讛 砖拽讜谞讛 讛驻专讛 诇讻驻讬诇讗 讗讞专 砖谞讙谞讘, 讗讞"讻 诪爪讗转讬 砖注诪讚 讘讝讛 讛驻"讬, 讜诇驻讬' 讛谞"诇 谞讬讞讗 讚讬"诇 讚讗诐 讛讬' 诪注讜转 拽讜谞讜转 讛讬' 讗驻砖专 诇讜诪专 讚诪拽谞讛 诇讜 讗祝 讛驻专讛, 讗讜 驻专讛 诇砖讘讞 讬讜拽专讗 讜讙诐 诪拽谞讛 诇讜 转砖诇讜诪讬 讻驻诇, 讜讻讬讜谉 砖诪拽谞讛 诇讜 讛驻专讛 讜转砖诇讜诪讬 讻驻诇 讘讘"讗 讜讛拽谞讬谉 诪注讜转 谞转驻住 注诇 讛驻专讛 讜谞转驻住 讙"讻 注诇 讛讻驻诇 讻诪讜 讘诪拽谞讛 诇讜 诪注讜转 讜诪讟诇讟诇讬' 讘讞诇讬驻讬', 讜讛砖"住 驻专讬讱 讚讻驻诇 诇讗讜 讘专 讛拽谞讗讛 讻诇诇 讜讗"讬 诇讛转驻住 讘拽谞讬谉 讗' 注诐 讛驻专讛 讚讛讜讬 讻诪讜 拽谞讬 讗转 讜讞诪讜专, 讜诇讝讛 讛讜爪专讻讜 诇讛拽砖讜转 诪讻讞 讛讚讬谉 讚诪注讜转 讗讬谉 拽讜谞讜转 讜诇讗 拽谞讛 讗驻讬' 讛驻专讛:
讜讘讚专讱 诪专讜讜讞 讬讜转专 讛讬讛 谞"诇 诇诪讛 砖讻转讘谞讜 诇注讬诇 讚诇驻"诪 讚谞拽讟 讛谞"讬 讚讗讜 砖讗讘讚讜 拽讗讬 诇注谞讬谉 讬讜拽专 诪诪讬诇讗 讙诐 诇住"讚 讚讝讻讛 讘讬讜拽专, 讜讗注驻"讻 驻专讬讱 讛砖"住 讚诇讗 诇讬讝讻讬 讘讻驻讬诇讗 讚讗诐 诪拽谞讬 诇讜 讛驻专讛 诇砖讘讞讗 讗祝 讚谞讻诇诇 讘讜 讙诐 砖讘讞 讚注讘讬讚讬 讚讗转讬, 诪"诪 讛砖讘讞 讚诇讗 注讘讬讚讬 讚讗转讬 诇讗 拽谞讛, 讜讘诇讗讜 讚讘专讬 讛谞"讬 诇讻讗讜专讛 诪讜讻讞 讻谉 诪讚讛讜爪专讱 讘诇讬砖谞讗 讘转专讗 诇诪讬诪专 讚诪拽谞讛 住诪讜讱 诇讙谞讬讘讛 讜爪专讬讻讬谉 诇讚讞讜拽 讚拽讬讬诪讗 讘讗讙诐 诇讗 拽谞讛, 讜讗诪讗讬 诇讗 诪砖谞讬 讘驻砖讬讟讜转 讚诪拽谞讛 诇讬' 讛驻专讛 讘诪注讻砖讬讜 诇砖讘讞 讚诇讗讞专 讛讙谞讬讘讛, 讜讙诐 讬讜拽专' 讜讙讬讝讜转 讜讜诇讚讜转 讘讻诇诇, 讜讗祝 讚讬"诇 讚讙诐 讬讜拽专' 讜讙讬讝讜转 讜讜诇讚讜转 讚诇讗讞专 讙谞讬讘讛 诪拽专讬 诇讗 注讘讬讚讬 讚讗转讬 诪砖讜诐 讘' 诪讬 讬讬诪专, 讛讗' 诪讬 讬讬诪专 讚诪讙谞讘' 讜讛讘' 诪讬 讬讬诪专 讚诪砖转讻讞 讙谞讘, 诪"诪 谞诇注谞"讚 讻讬讜谉 讚注讻"驻 讛砖讘转 注讘讬讚讬 讚讗转讬 讘注讜诇诐 讛讬讬谞讜 讛讬讜拽专 讜讛讙讬讝讛, 讗祝 讚讗驻砖专 砖诇讗 讬讝讻讛 讘讛诐 讛砖讜诪专 诪"诪 诇讗 诪拽专讬 讚讘专 砖讗讬谞讜 讘注讜诇诐, [讜讚讜拽讗 讻驻诇 讚讗讬 诇讗 诪讙谞讘 讜诇讗 诪砖转讻讞 讛讙谞讘 讗讬谉 讛讻驻诇 讻诇诇 讘注讜诇诐] 讗注"讻 讚诪"诪 讛讻驻诇 讚诇讗 注讘讬讚讬 讚讗转讬 诇讗 拽谞讛:
讜讛谞讛 讛住诪"注 [住讬' 专"讙] 讛讘讬讗 讘砖诐 讛诪专讚讻讬 讚讘诪拽谞讛 诇讜 诪讟诇讟诇讬' 讜诪注讜转 讘讞诇讬驻讬' 讗祝 讚诪讟讘注 讗讬谞讜 拽讜谞讛 讘讞诇讬驻讬' 诪"诪 讻讬讜谉 讚谞拽谞讜 讛诪讟诇讟诇讬' 拽谞讛 讙诐 讛诪注讜转, 讗祝 讚拽讬讬"诇 拽谞讬 讗转 讜讞诪讜专 拽谞讛 诪讞爪讛, 讛讬讬谞讜 诪砖讜诐 讚讗讬谉 拽谞讬谉 诇讞诪讜专 讻诇诇, 讗讘诇 诪注讜转 讚讘专 拽谞讬谉 讛讜讗 拽谞讛 讛讻诇, 讜诇驻"讝 讬"诇 讘驻砖讜讟讜 讚讛讗讬讘注讬' 讛讜讗 讘讬住讜讚 讗诐 砖讬讬讱 讻诇诇 拽谞讬谉 驻专讛 诇讻驻讬诇讗 讻讬讜谉 讚讗"讬 诪讙讜驻讜, 讗诇讗 讚讛讬' 诪拽讜诐 诇讜诪专 讻讬讜谉 讚诪拽谞讛 讙诐 讛驻专讛 诇讬讜拽专' 讚诪拽专讬 讬讜爪讗 诪讙讜驻讜 诪诪讬诇讗 讝讻讛 讙诐 讘讻驻诇 讻住讘专转 讛诪专讚讻讬 讛谞"诇, 讜诇讝讛 拽讗诪专 讚讻驻诇 诇讞讜讚讗 诇讗讜 讘专 讛拽谞讗讛 讛讜讗 讗祝 诇专"诪 讻讬讜谉 讚诇讗 注讘讬讚讬 讚讗转讬 讜讛讜讗 讻诪讜 拽谞讬 讗转 讜讞诪讜专 讜诇讗 拽谞讛 讛讻驻诇, 讜讘住讜讙讬' 讚讙讬讟讬谉 讚诪拽谞讛 专拽 讛拽谞住 讬"诇 讚诪讬讬专讬 讘讛拽谞讗讛 讗讙"拽 讚讛讜讗 专讗讜讬 诇拽谞讜转 讛拽谞住 讘注爪诪讜转讜 讜讘讻驻诇, 讬"诇 讻讬讜谉 讚拽讜谞讛 讛讬讜拽专讗 拽谞讛 讙诐 讗转 讛讻驻诇, 讜谞讻讜谉 讘注讝讛"讬:





驻谞讬 讬讛讜砖注

讘讙诪专讗 讗诇讜 转"讞 砖砖讙讙讜转 谞注砖讜转 诇讛诐 讻讝讚讜谞讜转 讜讘注"讛 诇讛讬驻讜讱. 讜讛拽砖讛 诪讛专砖"讗 讚讗"讻 诪爪讬谞讜 讞讜讟讗 谞砖讻专 (讜讗注"讙 讚讘注诇诪讗 讻讬 讗诪专讬谞谉 讚讛拽讘"讛 诪讚拽讚拽 注诐 讛爪讚讬拽讬诐 讬讜转专 诪讘专砖注讬诐 讛讬讬谞讜 砖谞驻专注 诪讛诐 讘注讛"讝 讻讚讬 诇讛砖诇讬诐 砖讻专谉 讘注讛"讘 讜讘专砖注讬诐 诇讛讬驻讱 讗讘诇 讛讻讗 诇讗 砖讬讬讱 诇讜诪专 讻谉) 注"砖 讘讗专讬讻讜转 砖讻转讘 讚讛讗 诇诪注诇讬讜转讗 讗诪专讜讛 讚诇转"讞 注爪诪讜 谞注砖讜 砖讙讙讜转 讻讝讚讜谞讜转 诇注谞讬谉 砖谞讝讛专 诪讛砖讙讙讜转 讻诪讜 诪讝讚讜谞讜转 讜诇讗 诇注谞讬谉 注讜谞砖 讗讬转诪专 讜讚驻讞"讞 讗诇讗 讚讗讻转讬 拽砖讛 讚讛讗 拽专讗 诇讗讜 讛讻讬 诪讬讚专砖 讚讻转讬讘 讛讙讚 诇注诪讬 驻砖注诐 讜讚专砖讬谞谉 讗诇讜 转"讞 诪砖诪注 讚谞讞砖讘 诇讜 诇驻砖注 讜诇驻讬专讜砖讜 爪"注 注"讻 谞专讗讛 讻驻砖讟讗 讚诪诇转讗 诇注谞讬谉 注讜谞砖 讜讗驻"讛 诇讗 诇拽转讛 诪讚转 讛讚讬谉 讚谞讛讬 讚讘注"讛 讗讬谉 谞驻专注讬谉 诪诪谞讜 注诇 讛砖讙讙讜转 讜讗讚专讘讗 讚讗驻讬诇讜 注诇 讛讝讚讜谞讜转 诪拽讬诇讬谉 注诇讬讜 诇讗讜 诪注诇讬讜转讗 讛讜讗 诇讚讬讚讬讛 讚讻讘专 讻讬讬诇讬 诇讬讛 讘讻讬讬诇讗 专讘讗 注诇 注讜谉 讘讬讟讜诇 转"转 砖砖拽讜诇讛 讻谞讙讚 讻诇 讛注讘讬专讜转 讜讘讝讛 谞讻诇诇讜 讻诇 讛砖讙讙讜转 讜谞讞砖讘讜 诇讜 讻讝讚讜谞讜转 讘讛讗讬 注讜谉 讚讘讬讟讜诇 转讜专讛 砖讗讬诇讜 诇诪讚 诇讗 讘讗 诇讻诇诇 讻诇 讗诇讜 讜诪砖"讛 讗诪专讬谞谉 谞诪讬 讚转讞讬诇转 讚讬谞讜 砖诇 讗讚诐 注诇 讘讬讟讜诇 转讜专讛 讜讗"讻 讗讞专 砖讻讘专 拽讬讘诇 讚讬谞讜 注诇 讘讬讟讜诇 转讜专讛 转讜 诇讗 砖讬讬讱 讘注讜谞砖 讙讚讜诇 注诇 讛砖讙讙讜转 讚注讘讬专讜转 注爪诪谉 讜讻谉 注诇 讛讝讚讜谞讜转 诪拽讬诇讬谉 注诇讬讜 砖讻讘专 谞讻诇诇 注谞砖谉 讘讛讚讬 讘讬讟讜诇 转讜专讛 诪砖讗"讻 讘转诇诪讬讚 讞讻诐 讚讗讬讬专讬 讛讻讗 砖注讜住拽 讘转讜专讛 讻诇 讬诪讬讜 讗诇讗 砖注住拽 讘诪砖谞讛 讬讜转专 诪讘转诇诪讜讚 讻讚驻专砖"讬 讜讗"讻 诇讗 砖讬讬讱 诇注讜谞砖讜 讻诇诇 注诇 讘讬讟讜诇 转讜专讛 讚讗讚专讘讗 诪砖谞讛 谞诪讬 诪讬讚讛 砖谞讜讟诇讬谉 注诇讬讛 砖讻专 讛讬讗 讗诇讗 讗诐 谞讻砖诇 讘讗讬讝讛 注讘讬专讛 注"讬 讛转注爪诇讜转讜 讘转诇诪讜讚 砖诇讗 讬讚注 诇讛讝讛专 讛讬讟讘 讘诪注砖讬讜 诪讞诪讬专讬谉 注诇讬讜 讘讙讜祝 讛注讘讬专讜转 讚讻诪讝讬讚 讚诪讬 砖讛讬讛 诇讜 诇诇诪讜讚 讜讚讜"拽:


砖诐 讜砖诪讗 转讗诪专 讬砖专讗诇 讬讘讜砖讜. 驻讬' 讚讗祝 注"讙 砖讻讘专 讻诇诇 讛谞讘讬讗 讻诇 讛讻转讜讘 讻讗' 砖讗诪专 讜谞专讗讛 讘砖诪讞转讻诐 诪"诪 讬"诇 讚诇注谞讬谉 诇专讗讜转 讘砖诪讞转 讛爪讚讬拽讬诐 砖讜讜讬谉 讛诐 砖讛讻诇 专讜讗讬谉 讗讘诇 讛诇诇讜 专讜讗讬谉 讜砖诪讞讬谉 注诪讛谉 讜讛诇诇讜 专讜讗讬谉 讜诪转讘讬讬砖讬谉 讻讚讻转讬讘 讬专讗讜 砖讜谞讗讬 讜讬讘讜砖讜 讜诪住讬拽 讚讗"讗 诇讜诪专 讻谉 诪讚讻转讬讘 讜讛诐 讬讘讜砖讜 讜注"讻 讗注讻讜"诐 拽讗讬 讚讗讬 住"讚 讚讗注"讛 拽讗讬 讛诐 诇"诇 讛讗 诪讬谞讬讬讛讜 住诇讬拽 讗诇讗 注"讻 讚注"讛 讘讻诇诇 讛砖诪讞讛 讛诐 讜讬讘讜砖讜 诇讗 拽讗讬 讗诇讗 讗注讻讜"诐 讜诪讚讘专讬 讛转讜住驻讜转 谞专讗讛 讚诇讗 讙专住讬 讻诇诇 诇讛讗讬 讜砖诪讗 转讗诪专 讬砖专讗诇 讬讘讜砖讜 讗诇讗 讘驻注诐 讗' 讬诇讬祝 讛讻诇 诪讚讻转讬讘 讜谞专讗讛 讘诇砖讜谉 专讘讬诐 诪砖诪注 讚讻诇 讬砖专讗诇 讬砖诪讞讜 讜拽"诇:


住诇讬拽 驻专拽 讗诇讜 诪爪讬讗讜转


讛诪驻拽讬讚 驻专拽 砖诇讬砖讬


讘诪砖谞讛 谞砖讘注 讜诇讗 专爪讛 诇砖诇诐 讻讜'  讜诇讻讗讜专讛 讬砖 诇转诪讜讛 讚讛讗讬 讘讘讗 诪讗讬 拽诪"诇 诪诇转讗 讚驻砖讬讟讗 讛讬讗. 讜讘砖诇诪讗 诇专讘讗 讘驻' 讛讙讜讝诇 讚祝 拽' 讚讚讬讬拽 诪讛讱 讘讘讗 讚住讬驻讗 讚讛讬讻讗 砖谞砖讘注 讜砖讬诇诐 诇讗讞专 砖讘讜注讛 讛讻驻诇 诇讛谞驻拽讚 讗"讻 讗"砖 诪砖讗"讻 诇讗讘讬讬 讚讚讬讬拽 诪专讬砖讗 讗讬驻讻讗 讜讚讗讬 拽砖讬讗 讚谞讛讬 讚讚讞讬拽 诇驻专砖 谞砖讘注 讜诇讗 专爪讛 诇砖诇诐 讛讬讬谞讜 砖诇讗 专爪讛 诇砖诇诐 拽讜讚诐 讛砖讘讜注讛 讗诇讗 诇讗讞"讻 注"砖 诪"诪 讝讛 讛讚讬谉 诇讗 谞讝讻专 讘驻讬专讜砖 讜讗讚专讘讗 讗讬 讛讜讬 砖转讬拽 诪讛讱 讘讘讗 讚住讬驻讗 讻"砖 讚讛讜讬 砖诪注讬谞谉 诇讛讱 讚讬谞讗 诪讘讘讗 讚专讬砖讗. 讜谞专讗讛 讚注讬拽专 讚讬谞讗 讗转讬 诇讗砖诪注讬谞谉 讚砖讬讬讱 诪讬讛讗 讻驻诇 诪讛讙谞讘 诇讘注诇讬诐 讛讬讻讗 砖谞讙谞讘 诪讘讬转 讛砖讜诪专 讜诇讗 谞讬诪讗 讚讛讙谞讘 驻讟讜专 诇讙诪专讬 讚诇讗 讘注"讚 讚讘注诇讬诐 讛讜讗. 讜注讜讚 讚住讚"讗 讚讘讻讛"讙 诇讗 拽专讬谞谉 讘讬讛 讜讙讜谞讘 诪讘讬转 讛讗讬砖 讻拽讜砖讬讬转 讛专讬讟讘"讗 拽诪"诇 讚讗驻"讛 讞讬讬讘. 讜注讬"诇 讚拽诪"诇 讚诇讗 诪讛谞讬 讛讜讚讗转 讛讙谞讘 诇讛砖讜诪专 讻讬讜谉 砖讛讻驻诇 诇讘注诇讬诐 讜讻讚讗讬转讗 讘驻专拽 讛讙讜讝诇. 讜注讬"诇 讚砖驻讬专 讗讬爪讟专讬讱 诇讗驻讜拽讬 诪讚专讘 讚讗诪专 讘驻专拽 讛讙讜讝诇 讚祝 拽"讜 讚砖讘讜注讛 拽讜谞讛 诇讙诪专讬 讜诪砖诪注 砖诐 诇讛讚讬讗 讚讗驻讬诇讜 讘驻拽讚讜谉 讗诪专 诇诪讬诇转讬讛 讚讗祝 注"讙 砖谞砖讘注 砖谞讙谞讘 诪诪谞讜 讜讘讗讜 讛注讚讬诐 砖讛讬讛 讘讬讚讜 讗驻"讛 驻讟讜专 诇讙诪专讬 讜讝讜讻讛 讘驻拽讚讜谉 讜讬诇讬祝 诇讛 讛转诐 诪拽专讗 讚讜诇拽讞 讘注诇讬讜 讜诇讗 讬砖诇诐 讜讗"讻 诪砖诪注 讚讻"砖 讛讬讻讗 讚讘拽讜砖讟讗 讗讬砖转讘注 砖讝讻讛 讘驻拽讚讜谉 注"讬 讛砖讘讜注讛 拽诪"诇 诪转谞讬转讬谉 讚诇讗 讗诇讗 讛拽专谉 讜讛讻驻诇 诇讘注诇 讛驻拽讚讜谉 讜诇专讘 讙讜驻讗 讬"诇 讚谞讛讬 讚讝讻讛 讘驻拽讚讜谉 讛讬讬谞讜 讛讬讻讗 讚讛讜讬 转讞转 讬讚讬讛 讘砖注转 讛砖讘讜注讛 诪砖讗"讻 讛讻讗 砖谞诪爪讗 转讞转 讬讚 讗讞专 注讚讬讬谉 讘专砖讜转讛 讚诪专讬讛 拽讗讬 讜拽"诇:


讘驻专砖"讬 讘讚"讛 讜诇讗 专爪讛 诇讬砖讘注 砖讘讜注转 砖讜诪专讬诐 砖诇讗 驻砖注 讘讛 讜砖诇讗 砖诇讞 讘讛 讬讚 注讻"诇. 讜讻讜讜谞转讜 讘讝讛 讚讜讚讗讬 砖讘讜注讛 砖讗讬谞讛 讘专砖讜转讜 爪专讬讱 诇讬砖讘注 讻讚讗诪专讬谞谉 诇拽诪谉 讘讙诪' 诪讬讛讜 诇驻讬 转讬专讜抓 砖谞讬 砖讻转讘讜 讛转讜住' 讘讚"讛 讛诪驻拽讬讚 讚讗讬讬专讬 砖讬讚讜注 诇谞讜 砖谞讙谞讘讛 讗"砖 讚讗讬谉 爪专讬讱 诇讬砖讘注 讻诇诇 讻砖诪砖诇诐 讜讻"谞 驻砖讟讗 讚诇讬砖谞讗 讚诪转谞讬' 讜诇讗 专爪讛 诇讬砖讘注 诪砖诪注 讚讘讛讻讬 讗讬讬专讬 砖诪砖诇诐 诇驻讬 砖讗讬谞讜 专讜爪讛 诇讬砖讘注 讗驻讬' 讘讗诪转 讜讗"讻 注"讻 讗讞专 讛转砖诇讜诪讬谉 诇讬讻讗 砖讘讜注讛 讻诇诇 讜拽"诇:


讘转讜住驻讜转 讘讚"讛 讛诪驻拽讬讚 讗讬转 讚诇讗 讙专住讬 讗讜 砖讗讘讚讜 讻讜' 注讻"诇. 讜讛谞"讬 讻转讘 诇讬讬砖讘 讛讙讬专住讗 讚讘讗讘讬讚讛 谞诪讬 谞"诪 诇注谞讬谉 讗诐 谞转讬讬拽专讛 讛讘讛诪讛 诇讗讞专 讛砖讘讜注讛 讚讛讜讬 讚谞驻拽讚 讚砖讘讞讗 讚讗转讗 诪注诇诪讗 讛讜讗:


讘讚"讛 讻讙讜谉 驻讬专讜转 讚拽诇 讻讜' 讜讗"转 讻讜' 讜讛诇讗 诪注讜转 讗讬谞谉 拽讜谞讜转 讻讜' 注讻"诇. 讜讬砖 诇转诪讜讛 注诇 拽讜砖讬讬转诐 讚讛讗 讟注诪讗 讚诪注讜转 讗讬谞谉 拽讜谞讜转 讛讬讬谞讜 诪讚专讘谞谉 砖诪讗 讬讗诪专 谞砖专驻讜 讞讬讟讬讱 讘注诇讬讬讛 讜讝讛 诇讗 砖讬讬讱 讛讻讗 讜注讜讚 讚讗诪专讬谞谉 讘驻专拽 讛讝讛讘 讚讘诪讬诇转讗 讚诇讗 砖讻讬讞讗 诇讗 讙讝专讜 专讘谞谉 讜讗讜拽诪讜讛 讗讚讗讜专讬讬转讗 讜讗讬谉 诇讱 诪诇转讗 讚诇讗 砖讻讬讞 讬讜转专 诪讛讛讬讗 讚讛讻讗 讜注讜讚 讚讬讜转专 讛讬讛 诇讛诐 诇讛拽砖讜转 讚讘砖注转 讛砖讘讜注讛 诇讗讞专 砖谞讙谞讘讛 讗讬谞讜 讬讻讜诇 诇讛拽谞讜转讛 讜诇诪讜讻专讛 诪讟注诐 砖讗讬谞讛 讘专砖讜转讜 讚拽讬"诇 讙讝诇 讜诇讗 谞转讬讬讗砖讜 讛讘注诇讬诐 砖谞讬讛诐 讗讬谞谉 讬讻讜诇讬诐 诇讛拽讚讬砖 讜诪砖诪注 讘讻诪讛 讚讜讻转讬 讚讻"砖 砖讗讬谞讜 讬讻讜诇 诇讛拽谞讜转讛 讻讚讗讬转讗 讘诪专讜讘讛 讙讘讬 诇讗 讻转讘讬谞谉 讗讜专讻转讗 注"砖 讘转讜住驻讜转 诪讬讛讜 讬"诇 讚转谞讗讬 讛讬讗 讻讚讗砖讻讞谉 诇专"诇 讘诪专讜讘讛 讚住"讞 讚讗诪专 砖讛拽讚讬砖讛 讘注诇讬诐 讘讬讚 讙谞讘 讜讗诪专讬谞谉 讚住"诇 讻转谞讗 讚爪谞讜注讬谉 讜诇驻"讝 诇讜诇讬 驻专砖"讬 讜转讜住驻讜转 砖讻转讘讜 讚讛诪拽砖讛 讗诪转谞讬' 拽讗讬 讛讬讛 讗驻砖专 诇讜诪专 讚讚讜拽讗 讗爪专讬讻讜转讗 拽讗讬 讚讘诇讗"讛 讛讬讛 讗驻砖专 诇讜诪专 讚诪砖注转 转砖诇讜诪讬谉 诪拽谞讬 诇讬讛 讜住"诇 讚讘讻讛"讙 诪注讜转 拽讜谞讜转 讜诪砖讜诐 诪讜讻专 讚讘专 砖讗讬谞讜 讘专砖讜转讜 谞诪讬 诇讬讻讗 讚住"诇 讻转谞讗 讚爪谞讜注讬谉 讗讘诇 诪讛讗讬 爪专讬讻讜转讗 诪砖诪注 诇讛讚讬讗 讚诪砖注转 讛驻拽讚讜谉 诪拽谞讬 诇讬讛 诪拽砖讛 砖驻讬专 诪讬讛讜 讗"讗 诇驻专砖 讻谉 讚谞讛讬 讚住"讚 讚讘砖注转 讛转砖诇讜诪讬谉 讬讻讜诇 诇讛拽谞讜转 诇讜 讙讜祝 讛驻专讛 讻讚讻转讬讘谞讗 诪"诪 讛讬讗讱 讬讻讜诇 诇讛拽谞讜转 诇讜 讛讻驻诇 诇诪驻专注 讚讻驻诇 讞诇 诪砖注转 讙谞讬讘讛 讜诪讛讗 讙讜驻讗 讛"诇 诇转讜住驻讜转 诇讛拽砖讜转 讚诇讗 拽讗讬 讗砖注转 转砖诇讜诪讬谉 讗诇讗 讗砖注讛 砖诪讻专讛 诇讜 讜讻诪"砖 专砖"讬 诇讛讚讬讗 诪讬 讬讬诪专 讜讚讜"拽:





诪专讗讬转 讛注讬谉

讻讚讚专讬砖 专讘讬 讬讛讜讚讛 讘专 讗诇注讗讬 诪讗讬 讚讻转讬讘 讛讙讚 诇注诪讬 驻砖注诐 讜诇讘讬转 讬注拽讘 讜讻讜'. 讗驻砖专 讚拽砖讬讗 诇讬讛 讚讗诪专讜 讘住驻专讬 驻专砖转 砖诇讞 讚讛拽讘"讛 诪讞砖讬讘 注讜谉 爪讘讜专 讻讞讟讗 讜讗"讻 诇诪讛 讗诪专 诇注诪讬 驻砖注诐 讜注讜讚 诪讛讜 讛讙讚 讚讗讬谉 讛讙讚讛 讗诇讗 讞讻诪讛 讻诪砖讝"诇. 诇讝"讗 讻讬 诇注诪讬 讗讬谞讜 讻讜诇诇讜转 专拽 诇转"讞 讜讛讙讚 讛讜讗 讞讻诪讛 讚诇驻讬 讞讻诪转诐 砖讙讙讜转 谞注砖讜转 讻讝讚讜谞讜转:


砖诪"转 讗讘讚 住讘专诐 讜讘讟诇 住讬讻讜讬讬诐. 讗驻砖专 讘诪"砖 诪专谉 讝"诇 讚讘讬讗转 讛讗讚诐 讘注讛"讝 诇住讙诇 诪爪讜转 讜转讜专讛 诇讗讜专 讘讗讜专 驻谞讬 诪诇讱 讚讘诇讗"讛 诪讗谉 讚讗讻讬诇 讚诇讗讜 讚讬讚讬讛 讘讛讬诇 诇讗住转讻讜诇讬 讜讝"砖 砖诪"转 讗讘讚 砖讘专诐 砖讘专 砖诪拽讜讬诐 讜讘讟诇 专讗讬讬转诐 讝讛讜 住讬讻讜讬讬诐 砖诇讗 讬讜讻诇讜 诇讞讝讜转 讘谞讜注诐 讛' 转"诇 讜谞专讗讛 讘砖诪讞转讻诐 砖讬砖诪讞讜 注诇 讛砖讻专 讜注诇 讛专讗讬讛:





驻转讞 注讬谞讬诐

讗诇讜 转诇诪讬讚讬 讞讻诪讬诐 砖讝讚讜谞讜转 谞注砖讜转 诇讛诐 讻砖讙讙讜转 讜讻讜'. 专讗讬转讬 讘住驻专 讞讚砖 讝讛 砖诪讜 砖诪谉 专拽"讞 诇讛专讘 诪讛专"专 讗诇注讝专 讗讘"讚 讚拽"拽 驻讬诇抓. 讜讻诪讜 专讙注 谞专讗讛 诇讬 诪讬讚 注讜讘专 讗专讞 讜专讗讬转讬 讗讙讘 专讛讟讗 砖讻转讘 讚祝 住"讙 注"讙 讚诇驻讬 驻砖讜讟讜 转诪讜讛 讜讻讬 讗转讙讜专讬 讗转讙讜专 讛注"讛 讜讻讜' 讗诇讗 讛"驻 讛转"讞 谞讞砖讘 诇讛诐 讻讝讚讜谞讜转 讻诇讜诪专 讗祝 讗诐 注砖讛 注讘讬专讛 讘砖讜讙讙 讬专讗 讜讞专讚 讻讗诇讜 注砖讛 讘诪讝讬讚 讜砖讘 讘转砖讜讘讛 砖诇讬诪讛 讗讘诇 讛注"讛 诇讛驻讱 讛讝讚讜谞讜转 拽诇讬诐 讘注讬谞讬讜 讻砖讙讙讜转 讜讗讬谞讜 诪转讞专讟 讘诇讘 砖诇诐 注"砖 讘讗讜专讱 讜讛驻砖讟 讗诪讬转讬 讜诇拽"诪 诪讛 砖转诪讛 讜诪讛 砖讛拽砖讛 讚讗诪讗讬 砖讙讙转 转诇诪讜讚 注讜诇讛 讝讚讜谉 讛诇讗 讬讛讬讛 讻注"讛 讜诇诪讛 讬讙专注 诇拽"诪 讚讛转"讞 讬讜讚注 诇拽专讜转 讜诇讛讘讬谉 讜诪砖讜"讛 讛讜讗 驻砖讬注讛 讗讘诇 讛注"讛 诇讗 讙诪讬专 讜诇讗 住讘讬专. 讜注讜讚 讻讬 诇驻讬 讙讚讜诇转 谞砖诪转 讛转"讞 讛讜讗 驻讙诐 讙讚讜诇 注"讚 讜住讘讬讘讬讜 谞砖注专讛 讜注讜讚 讚讬砖 住专讱 讞"讛 诪砖讗"讻 谞砖诪转 讛注"讛 讛讜讗 讘注砖讬讛 讜讗讬谞讜 驻讜讙诐 讻"讻 讜讚讜拽 讻讬 拽爪专转讬:





讞讬讚讜砖讬 讛专讬"诪

讗讜 砖讗讘讚讜 讻讜' 转讜住' 砖讟讜注谉 讻讜'. 诇讻讗讜' 诇"诇 转专讜讜讬讬讛讜 讘讬谉 诇驻讬' 讗' 讚转讜住' 讘讬谉 诇驻讬' 讘'. 讜讬"诇 讚住"讚 讚讛讗 讚诪拽谞讬 讻驻诇 砖注讬"讝 讬转专爪讛 讛谞驻拽讚 讬讜转专 诇砖诇诐 砖讬砖 诇讜 住驻拽 专讬讜讞. 讜讝讛 讚讜拽讗 讘讬讜讚注 注讻"驻 砖谞讙谞讘 诪砖讗"讻 讘诪住讜驻拽 砖讗讘讚. 讜讗讬 转谞讬 讟讜注谉 砖讗讘讚 讬"诇 谞讙讚 讛诪驻拽讬讚 讻谞"诇 砖讛住驻拽 专讞讜拽 诪拽谞讬 诪砖讗"讻 讗讜诪专 谞讙谞讘 砖住驻拽 专讬讜讞 拽专讜讘 讜讻注谞讬谉 诪"砖 讘砖"住 讚谞驻专砖 讻驻诇讬'. 讜讻谉 诇驻讬' 讘' 讚转讜住' 讬"诇 讻谞"诇 讚注诇 砖讬讛讬' 注讚讬诐 砖谞讙谞讘 拽专讜讘 讛住驻拽 专讬讜讞 讬讜转专 讻谞"诇. 讜诇讛驻' 讚砖讗讬谞讜 讘专砖讜转讜 注讬拽专 讜讛砖讗专 讙诇讙讜诇 诇讬讻讗 诇诪讬诪专 转讬' 讘'. 讜注"讻 转讜住' 住"诇 砖诇讗 驻砖注转讬 讙"讻 注讬拽专. 讜讗祝 讚讛讗 专"讛 讗诪专 讗诪转谞讬' 讜诪砖讘讬注讬谉 砖讗讬谞讜 讘专砖讜转讜 讗祝 砖砖讬诇诐 讜诪砖诪注 讘讗讬谉 注讚讬诐 砖谞讙谞讘. 讬"诇 讚拽讗讬 专拽 注诇 讙讜祝 讛讚讬谉. 讜讚讜讞拽:


讜讘驻砖讬讟讜转 讬"诇 讗讜 砖讗讘讚讜 讻讜' 砖谞讗讘讚 讚诇讗 讬讚注 讛讬讱 讗讜转讘讛讜 讚驻砖讬注讛 讛讜讗 讜讞讬讬讘 讜讛讜讗 讘专砖讜转讜 讜讻砖谞诪爪讗 讛讙谞讘 砖谞讙谞讘 讗讞"讻 诪专砖讜转讜. 讙"讻 拽谞讬 讻驻诇 讘诪讛 砖砖讬诇诐 讘注讚 砖谞讗讘讚 讜砖驻讬专 专讘讜转讗 讗祝 讚讞讬讬讘 诪讚讬谞讗. 讜讙诐 讚讗讬谉 讞' 砖诪讗 诇讗 谞讗讘讚 讻诇诇. 讚讘砖诇诪讗 谞讙谞讘 讗讬讙诇讗讬 讻砖谞诪爪讗 讙谞讘 砖讘讗诪转 诇讗 讘专砖讜转讜 讛讜讬 诪砖讗"讻 讘谞讗讘讚 拽诪"诇 讻讬讜谉 讚谞砖讘注 砖讗讬谞讜 讘专砖讜转讜 诪讛谞讬 诇讙讘讜转 讛讻驻诇 讻讜' 讜诪讬讜砖讘 讚专"驻 砖"讞 驻砖注转讬 讚讚讬讬拽 诇讛 诪诪转谞讬' 讜谞讙谞讘讜 讻讜' 砖讬诇诐 讜诇讗 专爪讛 诇讬砖讘注 讻讜' 转诪讜讛 讻诪"砖 转讜住' 诇诪讛 诇讗 讗砖诪注讬谞谉 专讘讜转讗 讗祝 讘驻砖注转讬 讚讞讬讬讘 诪讚讬谞讗 诪"诪 拽谞讬 讻驻讬诇讗. 讜讘' 转讬专讜爪讬 转讜住' 讗讬谞诐 诪讜专讜讜讞讬诐. 转讬专讜抓 讗' 讗讜专讞讗 讚诪讬诇转讗 讻讜' 转诪讜讛 诇诪讛 讛讚专讱 诇讟注讜谉 砖拽专 讗讚专讘讗 讻讬讜谉 砖专讜爪讛 诇砖诇诐 讗讜专讞讗 诇讜诪专 讛讗诪转. 讚讗讬住讜专讗 讗讬讻讗 讜注讻"驻 讙谞讬讘转 讚注转 砖住讜讘专 砖谞讜转谉 讘讞谞诐 讜讘讗诪转 讞讬讬讘. 讙诐 转讬' 专讬讘"谉 讗讬谞讜 诪讜讘谉 讚诇砖讜谉 讛诪砖谞讛 砖讛专讬 讗诪专讜 讻讜' 谞砖讘注 讜讬讜爪讗 诪砖诪注 砖讘讜注转 讗诪转 讜讙诐 住转诐 讙谞讬讘讛 讜讗讘讬讚讛 讛讜讗 讛驻讟讜专 讘砖"讞 讜诇注"讚 讬"诇 讚讗讚专讘讗 讘讻讛"讙 专讘讜转讗 讟驻讬. 讚讛讗 诇专"砖 驻' 诪专讜讘讛 讚拽讚砖讬诐 砖讞讬讬讘 讘讗讞专讬讜转谉 讞讬讬讘 讛讙谞讘 讻驻诇 讜讗专讘注讛 讜讞诪砖讛 讚讙讜专诐 诇诪诪讜谉 讻诪诪讜谉. 讜诪讛 讘讛拽讚砖 讚驻讟讜专 讜讗注驻"讻 讞讬讬讘 讛讙谞讘 诪砖讜诐 讙讜专诐 讻讜' 诪讻砖"讻 讻讗谉 讘谞驻拽讚 诪讛讚讬讜讟 讚讬讛讬' 讛讻驻诇 讜讚' 讜讛' 讚砖讜诪专 诪砖讜诐 讙讜专诐 诇诪诪讜谉 讚注"讬 讙谞讬讘转讜 谞转讞讬讬讘 讝讛. 讜讛"讗 诪砖"讛 讞讬讬讘 讜诪砖诇诐 诇谞驻拽讚 讗诐 讛讬' 砖讜诪专 砖讻专 讗讜 讘驻砖讬注讛. 讜诇讗 讛讜讬 讬讚注讬谞谉 讻诇诇 诇讚讬讚谉 讟注诪讗 讚拽谞讜讬讛 诪注讻砖讬讜 讻讚诪住讬拽. 讗讘诇 注讻砖讬讜 讘砖讜诪专 讞谞诐 讘讙谞讬讘讛 讚讘讗诪转 驻讟讜专 诇讗 讛讜讬 讻诇诇 讙讜专诐 诇诪诪讜谉 讚讛讗 驻讟讜专. 讜诇讗 诪讬讘注讬讗 诇讛驻讜住拽讬诐 讘讞诪抓 讚讗讞专讬讜转 驻砖讬注讛 诇讗 讞砖讬讘 讙讜专诐 诇诪诪讜谉 讗"讻 讜讚讗讬 诪讜讻讞 注讻砖讬讜 讚诇讗讜 诪讟注诐 讙讜专诐 诇诪诪讜谉 讚讛讗 砖讜诪专 讞谞诐 讛讜讗. 专拽 讚讗祝 诇讛驻讜住拽讬诐 讘讞诪抓 讚讙诐 讗讞专讬讜转 驻砖讬注讛 讞砖讬讘 讙讜专诐 讻讜'. 讜讗"讻 讙诐 讘砖讜诪专 讞谞诐 注讚讬讬谉 讬"诇 讻谞"诇. 讗讱 讝"讗 讚讻诪讜 讚讗诪专 驻"拽 讚驻住讞讬诐 诇讞讚 诇讬砖谞讗 讚注"讻 诇讗 讗诪专 专"砖 讗诇讗 砖诐 讚讘讙谞讬讘讛 讝讜 讙讜专诐 砖讬砖诇诐. 诪砖讗"讻 讘讞诪抓 讚注讚讬讬谉 诇讗 谞讙谞讘 注"砖. 诪诪讬诇讗 讙诐 诇讗讬讚讱 诇讬砖谞讗 讚诇专"砖 讗祝 讚讘注讬谉 讗诪专讬谞谉 讗诇讜 诪讬讙谞讘 讻讜' 讞砖讬讘 讙讜专诐 诇诪诪讜谉. 诪"诪 讛讬讬谞讜 讚讜拽讗 讻砖讛讜讗 讘注讬谉 砖讬讬讱 讙讜专诐 讻讜' 讗诇讜 诪讬讙谞讘 讘驻砖讬注讛 诇讛驻讜住拽讬诐 讛谞"诇. 讗讘诇 讻讗谉 砖讻讘专 谞讙谞讘 砖诇讗 讘驻砖讬注讛 讗"讻 讙诐 诇专"砖 诇讗 讞砖讬讘 讙谞讬讘讛 讝讜 砖讙谞讘 讚讘专 砖诇 讛砖讜诪专 诪砖讜诐 讗诇讜 诪讬讙谞讘 讘驻砖讬注讛 讚讛讗 讻讘专 驻拽注 讝讛 讛讙讜专诐 讚谞讙谞讘 砖诇讗 讘驻砖讬注讛 砖讛讜讗 驻讟讜专. 讜讙诐 诇专"砖 诇讗 砖讬讬讱 诇砖诇诐 诇砖讜诪专 诪讟注诐 讙讜专诐 讻谞"诇. 讜诪讜讻讞 砖驻讬专 讚讛讟注诐 诇讻砖转讙谞讘 讻讜' 拽谞讜讬讛 诇讱. 诪砖讗"讻 讗讬 讛讜讬 转谞讬 讘谞讙谞讘 讘驻砖讬注讛 讛"讗 讟注诪讗 诪砖讜诐 讚专"砖 讻谞"诇 讜讗"砖:


讬"诇 讚诪诪讬诇讗 砖诪注讬谞谉 讚讙诐 讘驻砖讬注讛 砖讞讬讬讘 讙"讻 诪拽谞讬 诇讬讛 讚讗诐 诇讗 讛讬' 拽讜谞讛 专拽 讻砖诪砖诇诐 讘讞谞诐 讗"讻 讻砖诇讗 谞砖讘注 讜砖讬诇诐 讬砖 住驻拽 砖诪讗 驻砖注 讜诇讗 拽谞讬 讛讻驻诇 讗"讻 诇讗 讛讬' 砖谞讬讛诐 讬讻讜诇讬谉 诇讙讘讜转 讻驻诇 诪讛讙谞讘 讚诇讻诇 讞讚 诪爪讬 诪讚讞讬 讻诪讜 讘' 讬讜住祝 讘谉 砖诪注讜谉 讚讗"诪 砖讟"讞 注诇 讗讞专讬诐. 诇讘注诇讬诐 驻讟讜专 砖诪讗 诇讗 驻砖注 讛砖讜诪专. 讚讘注爪诪诐 讗讬谉 讬讜讚注讬谉. 讜诇砖讜诪专 砖诪讗 驻砖注 讜讗祝 讚砖讬诇诐 诇讗 拽谞讬 讻驻讬诇讗 讚讛讗 讛转讜专讛 注砖转讛 讝讛 诇住驻拽. 讜讗祝 讚讛砖讜诪专 谞讙讚 讛讙谞讘 讛讜讬 讘专讬 讜砖诪讗 诪"诪 讛讗 拽讬"诇 讚诇讗讜 讘专讬 注讚讬祝 讜讗祝 讚讬"诇 讻诪讜 讞谞讜谞讬 注诇 驻谞拽住讜 砖讻转讘 讛砖"讱 讻讬讜谉 讚注讻"驻 诇"讗 讞讬讬讘 诇讬讻讗 讞讝拽转 诪诪讜谉 讜讘专讬 注讚讬祝 讜讻谉 讻讗谉. 讝"讗 讚讘拽谞住 诇讗 砖讬讬讱 讝讛 讻讬讜谉 讚讻诇 讻诪讛 讚诇讗 诪讞讬讬讘讜 诇讬讛 讘"讚 讗讬谉 砖讜诐 讞讬讜讘 注诇讬讜 讗祝 诇爪讗转 讬讚讬 砖诪讬诐. 砖驻讬专 诪爪讬 诪讚讞讬 讜讬砖 讞讝拽转 诪诪讜谉 砖讗讬谞讜 讞讬讬讘 讜讙诐 诇讘' 诪讚讞讬 讜诇讗 讬讜讻诇讜 诇讞讬讬讘讜 讜诪诪讬诇讗 讗讬谉 讞讬讜讘 讜讗讜拽讬 诪诪讜谞讗 讘讞讝拽转讜 讻谞"诇. 讜诇诪住拽谞讗 讚讛驻专讛 拽谞讜讬讛 诇讜 讬"诇 讚诪讜拽诪讬谞谉 诪住驻拽 讗讞讝拽转 诪专讗 拽诪讗 讜讗讜诪专 驻砖注 讜诇讗 拽谞讗讜 讜诪诪讬诇讗 讙诐 讛讻驻诇 诇讘注诇讬诐 讻讬讜谉 砖讚谞讬谉 注诇 讛驻专讛. 讜讻讛讗 讚讛讚专讗 讗专注讗 讜讛讚专讬 驻讬专讬. 讜砖驻讬专 诪讜讻讞 讚讙诐 讗讬 讘讗诪转 驻砖注 讛拽谞讛 诇讜 讻谞"诇:


讜诪讬讜砖讘 诪讛 讚拽砖讛 诇专讘讗 讚讗祝 谞砖讘注 讜砖讬诇诐 诪拽谞讬 诇讬讛 诇讬转谞讬 专讘讜转讗 讗祝 谞砖讘注 讜砖讬诇诐. 讜诇讛谞"诇 讗"砖 讚讗讬 谞砖讘注 讛"讗 诪砖讜诐 讚诪讛讬诪谉 注"讬 讛砖讘讜注讛 砖诇讗 驻砖注 讜讛"讗 讚讗讬 驻砖注 讗讜 诇讗 谞砖讘注 诇讗 拽谞讬 讻诇诇. 讜拽诪"诇 砖驻讬专 讙诐 讘诇讗 谞砖讘注 讻谞"诇:


讬"诇 讚拽诪"诇 讚讛讜讬 砖"讞 讚讛讗 诇讻讗讜专讛 诇诪讗讬 讚诪住讬拽 讻砖转砖诇诐 讻讜' 驻专转讬 拽谞讜讬讛 诪注讻砖讬讜 讗"讻 讻诪讜 诇讜拽讞 讻诇讬 讻讚讬 诇讘拽专讜 讻讜' 讛讜讬 砖讜诪专 砖讻专 讘讝讘讬谞讬 诪爪讬注讗 讚讛讜讬 讛谞讗讛 讚诇讜拽讞 砖讘讬讚讜 诇拽谞讜转 讻砖讬专爪讛. 讗"讻 讙诐 讘谞驻拽讚 讻讬讜谉 砖讬砖 诇讜 讝讻讜转 讻砖讬讙谞讘 讜讬专爪讛 诇拽谞讜转讛 诇诪驻专注 讬讻讜诇 诇拽谞讜转 讜讛讻驻诇 讜讚' 讜讛' 砖诇讜. 讜讛住驻拽 讝讛 砖"驻 砖讜讘 讬讛讬' 砖讜诪专 砖讻专 讻谞"诇. 讘驻专讟 诇爪专讬讻讜转讗 讚讗诪专 讘讛诪讛 讚谞驻讬砖 讟专讞讗 诪砖"讛 诪拽谞讬 诇讬讛 讛讜讬 诇讬讛 砖讻专 砖诪讬专讛 讜讛讗 讘讗诪转 讛讜讬 砖"讞. 讗讱 讛讞讬诇讜拽 讚砖诐 谞讛谞讛 砖讞驻抓 砖诇 讛讘注诇讬诐 住驻拽 讝讛 诪讛 砖讘讬讚讜 诇拽谞讜转讜 讚讛讗 讛拽谞讬谉 诪讻讗谉 讜诇讛讘讗 讗"讻 注讻砖讬讜 砖注讚讬讬谉 砖诇 讛讘注诇讬诐 讜讬砖 诇讜 讛谞讗讛 砖讬讜讻诇 诇拽谞讜转讜 讛讜讬 砖讜诪专 砖讻专. 讗讘诇 讘讝讛 砖讛讜讗 转谞讗讬 讚诪注讻砖讬讜 讗"讻 讗诐 讬砖诇诐 讜讬转拽讬讬诐 讬讛讬' 砖诇讜 讗讝 诇诪驻专注 讜诇讗 讛讬' 讻诇诇 砖讜诪专 砖诇 讛诪驻拽讬讚. 讜讻砖诇讗 讬转拽讬讬诐 讜诇讗 讬砖诇诐 讗讬谉 诇讜 讛谞讗讛. 讗"讻 诇注讜诇诐 讗讬谉 诇讜 砖讻专 诪讞驻抓 砖诇 讛诪驻拽讬讚 讻诇诇. 讜讻谉 谞专讗讛 讚诇讗 诪爪讬谞讜 讘转谞讗讬 砖讘讬讚讜 诇拽讬讬诪讜 讜讻砖诇讗 谞转拽讬讬诐 讬讛讬' 砖讜诪专 砖讻专 诪砖讜诐 讘讬讚讜 诇拽讬讬诪讜 讻讬讜谉 讚讗诐 讬拽讜讬诐 讛讬' 砖诇讜 诇诪驻专注. 讗"讻 砖驻讬专 拽诪"诇 讚讗祝 讚讛讻驻诇 砖诇讜 讻砖诪砖诇诐 诪"诪 砖"讞 讛讜讗 讜讘讬讚讜 诇讬砖讘注 讗诐 专爪讛 讻讜' 砖讛专讬 讗诪专讜 讻讜'. 讜讘讝讛 诪讬讜砖讘 转诪讬讛转 转讜住' 讛讗 注讘讚讬 诇拽谞住 讘注讬讗 讘砖"住 讙诐 诇专讘谞谉. 讜转讬' 讚拽讗讬 讗转"诇 讚诇讗 诪讛谞讬 转诪讜讛 诪"诪 诪讗讬 驻专讬讱 讜讙诐 专"讝 讜专讘讗 讗讬讱 讛讻诇 诇住"讚. 讜诇诪"砖 讬"诇 讚讛谞讛 注讚讬讬谉 拽砖讛 诇诪讗讬 讚讗诪专 专讘讗 讻诇砖讜谉 讘' 诇讻砖转讙谞讘 讻讜' 住诪讜讱 诇讙谞讬讘转讱 拽谞讜讬讛 讻讜' 讚砖讜讘 讬讛讬' 砖"砖 讚讛讗 讻诇 讝诪谉 砖讛讜讗 讚讘注诇讬诐 讗祝 砖诪砖诇诐 讗讞"讻 讜诪"诪 讬砖 诇讜 讛谞讗讛 讝讜 砖讬讻讜诇 诇拽谞讜转 注诐 讛讻驻诇 讜讝讛 讛拽谞讬谉 讛讜讗 诪砖注转 讛讙谞讬讘讛. 讜砖讜讘 讬讛讬' 砖讜诪专 砖讻专. 讜讘驻专讟 讗讬 讘讗诪转 驻砖注 讜讞讬讬讘 讛讜讬 注讻"驻 讝讘讬谞讬 诪爪讬注讗 讜讗驻砖专 讞专讬驻讗 诪讛 讚诇讗 讗讟专讞讬讛 诇讘"讚 讜诪砖诇诐 讜拽讜谞讛 注"讬 讝讛 诪住诪讜讱 诇讙谞讬讘转讛 讻谞"诇. 讜讛讗 讘讗诪转 讗讬谞讜 专讜爪讛 诇讛讬讜转 砖讜诪专 砖讻专 讜讗讬谞讜 诪拽讘诇 专拽 讻砖"讞. 讜诪诪讬诇讗 谞讬诪讗 讚讗讬谞讜 谞拽谞讛 讻诇诇. 讚讗讬谉 住讘专讗 诇讜诪专 讚讛讗讜诪讚谉 讚注转 讬讛讬' 讻讗诇讜 讛转谞讛 砖讜诪专 砖讻专 诇讛讬讜转 讻砖讜诪专 讞谞诐 讚讝讛 诇讬转讗. 讗讱 诇讗 拽砖讛 讚讗讬 讗诪专讬谞谉 住诪讜讱 诇讙谞讬讘转讱 讗诐 讻谉 注讚 讗讝 讬讻讜诇讬谉 砖谞讬讛诐 诇讞讝讜专 讘讛诐 讻讻诇 拽谞讬谉 讚诇讗讞专 诇'. 讜讙诐 讛诪驻拽讬讚 讬讻讜诇 诇讞讝讜专 讜讗讬谉 讻讗谉 讛谞讗讛. 讜讗"讻 诪诪讬诇讗 诇讗 拽砖讛 讗讬 诪注讻砖讬讜 诇讗 讛讜讬 砖讜诪专 砖讻专 讚讛讬' 砖诇讜. 讜诇诇讬砖谞讗 讚住诪讜讱 诇讙谞讬讘讛 砖讜讘 讛讜讬 讗讞专 诇' 讚讬讻讜诇 诇讞讝讜专 讜讗讬谞谞讜 讘讬讚讜 诇拽谞讜转讜 讘注"讻 讚诪驻拽讬讚 讛讙诐 砖讬砖 诇讚讞讜转:


讜讗"讻 讗"讗 诇讜诪专 讻拽讜砖讬讜转 转讜住' 讚诪拽谞讛 讛驻专讛 诇讻驻诇 讚讛讜讬 讻讚拽诇 诇驻讬专讜转. 讚讗诐 讻谉 砖讜讘 拽讜谞讛 谞驻拽讚 诪讬讚 讘诪砖讬讻转 讛驻专讛 拽谞讬谉 讝讛 诇讻驻讬诇讗 讜讗"讬 讛诪驻拽讬讚 诇讞讝讜专 讜讗注驻"讻 讙讜祝 讛驻专讛 讚诪驻拽讬讚 讗诐 讻谉 砖讜讘 讬讛讬讛 砖"砖 讚砖驻讬专 讗讬转 诇讬讛 讛谞讗讛 诪驻专讛 讚诪驻拽讬讚 诪讛 砖拽讜谞讛 诇讻驻讬诇讗 讗诐 讬专爪讛 诇砖诇诐 讚讛讗 讞诇拽 讝讛 谞转谉 诇讜 讘注讚 讛砖诪讬专讛 砖讬讛讬讛 砖诇讜 诇讻驻诇 讗诐 讬专爪讛 讜讬砖诇诐. 讜讛讗 讻讬讜谉 砖讗讬谞讜 专讜爪讛 诇讛讬讜转 专拽 砖讜诪专 讞谞诐 讗讬 讗驻砖专 诇讜诪专 讻谞"诇 驻专讛 诇讻驻讬诇讗 专拽 讗讜 讚拽谞讗讛 诇讙诪专讬 诪注讻砖讬讜 讗讜 住诪讜讱 诇讙谞讬讘讛 讻谞"诇. 讜诇讻讱 讛拽讚讬诐 讛爪专讬讻讜转讗 讘讛诪讛 讚谞驻讬砖 讟讬专讞讗 讻讜' 讚讘诇讗 讝讛 讛讬讛 讗驻砖专 讚诇讗 讞砖讬讘 讝讛 讘注讚 讛砖诪讬专讛. 诪砖讗"讻 诇讛谞"诇 讚诪拽谞讛 诇讜 专拽 讘砖讘讬诇 讚讟专讞 驻专讬讱 砖驻讬专 讻谞"诇:


砖诐 讜诇讗 专爪讛 诇讬砖讘注 砖讛专讬 讗诪专讜 讻讜'. 诪砖诪注 注讻"驻 讚讜拽讗 砖讛讬讛 讬讻讜诇 诇驻讟讜专 注爪诪讜 讗祝 讘砖拽专 讻驻讬专讜砖 讛转讜住驻讜转 讗讘诇 讘讬砖 注讚讬诐 砖谞讙谞讘 讘驻砖讬注讛 讚讗"讗 诇驻讟讜专 诇讗 拽谞讬 讻驻讬诇讗 讜讻讚讗诪专 讘讙诪专讗 讗讬 讘注讬 驻讟专 讻讜' 讜讘讬专讜砖诇诪讬 讗诪专 讚讙诐 讘注讚讬诐 拽谞讬 注讬讬谉 砖诐. 讜拽砖讛 诇砖讜谉 讛诪砖谞讛. 讜讻谉 讙诪专讗 讚讬讚谉 诪砖诪注 砖诇讗 讻谞"诇 讜注讬讬谉 讘驻讜住拽讬诐 讜讙诐 住讘专转 讛讬专讜砖诇诪讬 拽砖讛 诇诪讛 讬拽谞讛 诇讜 讻讬讜谉 讚讘诇讗 讝讛 讞讬讬讘 诇砖诇诐. 讜讬"诇 讚诇讻讗讜专讛 讘谞讙谞讘 讘驻砖讬注讛 诇诪讛 讬砖诇诐 讻诇诇 讛讙谞讘 讻驻诇. 讛讗 讻讚讗诪专 讘砖讜诪专 砖讻专 讚诇讗 诪砖讻讞转 诇讛 讘讟讜注谉 讟注谞转 讙谞讘 讻驻诇. 讚讛讗 诇讗 讘注讬 诇诪驻讟专 谞驻砖讬' 讜讗祝 讗讬 拽驻抓 讜谞砖讘注 讞讬讬讘 诪"诪 驻讟讜专 注讬讬谉 砖诐. 讜讗祝 注讻"驻 讻驻专 诇讜 讙讜祝 讛讞驻抓. 讜注"讻 讻讬讜谉 讚诪砖诇诐 诇讗 诪讬讞讬讬讘 讻驻诇 注诇 讙谞讬讘转 讙讜祝 讛讞驻抓 讚讛讜讬 讻讚讘专 砖讗讬谞讜 砖讜讛 诪诪讜谉. 讜讻诪讜 讚诇讗 诪讞讬讬讘 砖讘讜注转 讛转讜专讛 砖讗讬谞讜 讘专砖讜转讜 讻砖诪砖诇诐 讻谞"诇. 讜讗诐 讻谉 诇讻讗讜专讛 讘谞讙谞讘 讘驻砖讬注转 讛砖讜诪专 讚讞讬讬讘 诇砖诇诐 讜拽讬讬"诇 讚讘专 讛讙讜专诐 诇讗讜 讻诪诪讜谉 讚诪讬. 讜讗"讻 诇砖讜诪专 诇讗 诪讞讬讬讘 讛讙谞讘 诇砖诇诐 讚讛讜讬 专拽 讙讜专诐 诇诪诪讜谉 讗诐 讻谉 诇讘注诇讬诐 讙诐 讻谉 诇讗 讬转讞讬讬讘 讚诇讛诐 诇讗 讙谞讘 专拽 讙讜祝 讛讞驻抓 讘诇讬 讛驻住讚 诪诪讜谉 讚讛砖讜诪专 讞讬讬讘 诇砖诇诐 诇讛诐. 讜诪讗讬 讞讬诇讜拽 讘讬谉 砖讞讬讬讘 讛讜讗 注爪诪讜. 讗讜 讞讬讜讘 讛砖讜诪专 讻谞"诇. 诪"诪 讬砖 诇讘注诇讬讜 讚诪讬 讛讞驻抓 讻谞"诇:


讗讱 讬"诇 诇讛谞"诇 讘讟讜注谉 讟注谞转 讙谞讘 讚驻讟讜专 讚讙诐 讘讙谞讘 砖讙谞讘 讞驻抓 讜讛谞讬讞 诪注讜转 转讞转 讛讞驻抓 讘专砖讜转 讘注诇讬诐 讚驻讟讜专 诪讻驻诇. 讚讞诪住谉 讚讬讛讬讘 讚诪讬 诇讗 讞讬讬讘讛 转讜专讛 讻驻诇. 讜诪讛讗讬 讟注诪讗 讟讜注谉 讟注谞转 讙谞讘 驻讟讜专 讻讬讜谉 讚讞讬讬讘 讚诪讬' 讘砖"砖. 讗讘诇 讝讛 砖讙谞讘 诇讙诪专讬 讚讙谞讘 诪讬拽专讬 砖讜讘 讗祝 讚讬砖 诇讘注诇讬诐 讚诪讬讛诐 诪砖讜诪专 诪"诪 讛讜讗 讙谞讘 诪讬拽专讬 讜诇讗 讞诪住谉 讜讞讬讬讘 讻驻诇. 诪"诪 讗讬谞讜 诪讜讻专讞. 讜讬"诇 讻讬讜谉 砖讗讬谞讜 诪驻住讬讚 讛砖讬讜讬 诇讗 诪讬拽专讬 讙谞讘 砖讛驻住讬讚讜 讚讘专 讛砖讜讛. 讜讻讬讜谉 讚诇诪"砖 驻讜住拽讬诐 砖讟专讜转 讜讞讜讘讜转 讬讻讜诇 讙"讻 诇砖诇诐 讚讛讜讬 砖讜讛 讻住祝. 讗诐 讻谉 诪讛 砖注诇 讬讚讬 讙谞讬讘转讜 注讚讬讬谉 讬砖 诇讘注诇讬诐 讞讬讜讘 注诇 讛砖讜诪专 讗诐 讻谉 讛讜讬 讻讬砖 诇讛诐 讚诪讬 讛讞驻抓 讗讱 讛讬讻讗 讚讗讬谉 讛讞讬讜讘 讘专讜专 讜讗驻砖专 诇砖讜诪专 诇讛驻讟专 讘砖讘讜注讛 砖讜讘 讜讚讗讬 讛讙谞讘 讞讬讬讘 讻讚讗诪专 驻专拽 讛讙讜讝诇 讘讞诪抓 讗诇讜 诪讬讙谞讘 讻讜' 讜讻谉 诪讜讚讛 砖讞' 讗谞讬 注诇讬讜 讚讛讜讬 讻驻讬专讛. 讗祝 诇讚讬讚谉 讚拽讬讬诪讗 诇谉 讚诇讗 讻专"砖 讚讙讜专诐 诇诪诪讜谉 讻诪诪讜谉 讚诪讬. 诪讻诇 诪拽讜诐 讘讝讛 砖讛讞驻抓 砖诇讜 专拽 诇注谞讬谉 讗讬 讛讜讬 讻驻讬专转 诪诪讜谉 讘讝讛 住讙讬 讗诐 讗驻砖专 砖讬讛讬' 讻驻讬专转 诪诪讜谉 讗诇讜 诪讬讙谞讬讘 讻讜' 讘拽讬讬诪讗 讘讗讙诐 注讬讬谉 砖诐. 讗诐 讻谉 砖驻讬专 讞讬讬讘 讛讙谞讘 讚砖驻讬专 讬砖 砖讬讜讜讬 诪诪讜谉 讚讗诐 讬驻讟专 讛砖讜诪专 注爪诪讜 讘砖讘讜注讛 讬讛讬讛 讙谞讬讘讛 砖讬砖 讘讜 诪诪讜谉 讻谞"诇 讗讘诇 讘讬砖 注讚讬诐 砖驻砖注 讚讗讬 讗驻砖专 诇驻讟讜专 砖讜讘 讬"诇 讚讛讬' 驻讟讜专 讛讙谞讘 [讻谞"诇 讚诇讗 讙谞讘 讝讛 砖讬砖 讛驻住讚 诪诪讜谉 讻谞"诇]. 讗诪谞诐 讻讬讜谉 讚讛砖讜诪专 拽谞讗讜 诇诪驻专注 讚讛讜讬 讻讗讜诪专 诇讻砖转讙谞讘 讻讜' 拽谞讬' 诪谞讬' 诪注讻砖讬讜 讗诐 讻谉 砖驻讬专 讞讬讬讘 讛讙谞讘 讻驻诇 讚讛讗 讙谞讘 砖诇 讛砖讜诪专 砖讛驻住讬讚讜 诇讙诪专讬 讚谞讙讚讜 讬砖 砖讜讬' 讻谞"诇. 讜诇讻讱 砖驻讬专 诪砖诇诐. 讜讗"讻 诪讬讜砖讘 住讘专转 讛讬专讜砖诇诪讬 讚砖驻讬专 诪拽谞讛 诇讜 讗祝 讻砖讛讬' 注讚讬诐 砖驻砖注 讜谞讙谞讘 讗祝 讚讗讬 讗驻砖专 诇砖讜诪专 诇诪讬驻讟专 谞驻砖讬讛. 讚注"讻 诇讗 爪专讬讻讬谉 诇讟注诐 讝讛 讚讗讬 讘注讬 驻讟专. 专拽 讛讬讻讗 讚讗驻砖专 砖讬驻讟专 讛砖讜诪专 讜讗诐 讻谉 讗诐 诇讗 讬拽谞讛 诇砖讜诪专 讬讛讬讛 讛讻驻诇 砖诇 讘注诇讬诐 讜诪驻住讬讚讬诐 讜诇诪讛 讬拽谞讜 诇砖讜诪专. 专拽 讘讝讛 砖讜讘 讛讟注诐 诪砖讜诐 讗讬 讘注讬 驻讟专 谞驻砖讬讛 诪砖讜诐 讛讻讬 诪拽谞讬 诇讬讛 讻讚讬 砖讬砖诇诐 诇讛诐 讜诇讗 讬驻讟专 注爪诪讜. 讗讘诇 讘注讚讬诐 讻谞"诇 讚讗诐 诇讗 谞拽谞讜 诇砖讜诪专 诇讗 讬砖诇诐 讻诇诇 讻驻诇 讙诐 诇讛诐 讻讬讜谉 讚砖讜诪专 讞讬讬讘 讜讗讬 讗驻砖专 诇驻讟讜专 讻谞"诇. 讗诐 讻谉 砖讜讘 讘诇讗 讝讛 诪拽谞讬诐 诇砖讜诪专 讚讗讬谉 诇讛诐 讛驻住讚 讻诇诇. 讜讗诐 讻谉 讻诇诇 诇讗 讘注讬 驻讟专 谞驻砖讬讛 讻谞"诇. 讜讗诐 讻谉 诪诪讛 谞驻砖讱 诪拽谞讬诐 诇砖讜诪专 讘讬谉 讬讛讬讛 注讚讬诐 讗讜 诇讗 讚讻砖诇讗 讬讛讬' 讜讬砖 诇讛诐 讛驻住讚 砖讜讘 诪拽谞讬诐 诪砖讜诐 讗讬 讘注讬 讻讜' 讜讗诐 讬讛讬' 注讚讬诐 砖讜讘 讗讬谉 讛驻住讚 讻谞"诇. 讜转谞讬 砖驻讬专 讘诪砖谞讛 砖讬诇诐 讜诇讗 专爪讛 讻讜' 讚讛讬讻讗 讚讗讬驻砖专 诇讛讬驻讟专 讘砖讘讜注讛 砖讜讘 讗讬谞讜 诪拽谞讛 诇讜 专拽 诪砖讜诐 砖讛讬' 讬讻讜诇 诇驻讟讜专 注爪诪讜 讻谞"诇 讜讘讗讬谞讜 讬讻讜诇 讘诇"讝 拽谞讬 讻谞"诇:


讜讗"砖 诇砖讜谉 讛诪砖谞讛 诪砖诇诐 诇诪讬 诪砖诇诐 讻讜' 讜诪讬讜转专. 讜诇讛谞"诇 拽诪"诇 讚讻"砖 讘讬谉 讻讱 讜讘讬谉 讻讱 诪砖诇诐 讗祝 砖诇讗 讬拽谞讛 诇砖讜诪专 诪"诪 诪砖诇诐 诇砖讜诪专 诪砖讜诐 砖讛讬' 讬讻讜诇 诇驻讟讜专. 诪砖讗"讻 讻砖诇讗 讛讬' 爪专讬讱 诇砖诇诐 诇讘注诇讬诐 专拽 诇砖讜诪专 砖驻讬专 诪拽谞讛 讗祝 讘诇讗 讟注诪讗 讚砖讛专讬 讗诪专讜 讻讜' 讻谞"诇. 讜讬"诇 讚讘砖讜讗诇 讙诐 诇讬专讜砖诇诪讬 诇讗 拽谞讬 讚讻讬讜谉 讚诪爪讬 驻讟专 讘诪转讛 诪讞诪转 诪诇讗讻讛 讜诪"诪 诇讗 砖讬讬讱 讗讬 讘注讬 讻讜' 讚诇讗 砖讻讬讞:


讜诪"诪 砖讜讘 讬砖诇诐 诇讘注诇讬诐 讚讛讜讬 专拽 讙讜专诐 讻讬讜谉 讚诪"诪 讬讻讜诇 诇驻讟讜专 砖讜讘 诇讗 诪拽谞讬 诇砖讜诪专 讻讬讜谉 讚诇讗 砖讻讬讞 讜诇讗 讗诪专讬谞谉 讗讬 讘注讬 讻讜'. 讜诇讗 讛讜讬 转专转讬 讚住转专讬 讚诇注谞讬谉 讙讜专诐 讻讬讜谉 砖讬砖 爪讚 诇驻讟讜专 砖讜讘 讛讜讬 讻驻讬专讛 讻谞"诇. 诪砖讗"讻 讘讬砖 注讚讬诐:


讗诪谞诐 讘讗诪转 讗讬谞讜 讻谉 讚讛讗 拽讬讬诪讗 诇谉 砖讘讜注讜转 诇"讝 讚讻讜驻专 讘诪诇讜讛 砖讬砖 注诇讬讜 注讚讬诐 讞讬讬讘 讚讞砖讬讘 讻驻讬专转 诪诪讜谉 诪砖讜诐 讝讬诪谞讬谉 讚诪讬讬转讬 注讚讬诐 讻讜'. 讗诐 讻谉 讗祝 砖讬砖 注讚讬诐 砖驻砖注 诪"诪 讛讜讬 讛讙谞讬讘讛 砖讬讜讬 诪诪讜谉 谞讙讚 讛诪驻拽讬讚 讚讘砖注转 讙谞讬讘讛 诇讗 讛注讬讚讜 讜讛讜讬 诪诪讜谉 讻谞"诇 讜诇讗 讚诪讬 诇讟讜注谉 讟注谞转 讙谞讘 讚讻讘专 讛讜讚讛 讜讻诪讜 砖讻转讘讜 转讜住' 砖讘讜注讜转 诇"讙 注"砖:


专拽 讛讬专讜砖诇诪讬 讬"诇 讚住讜讘专 讻专讘讛 讛转诐 讚讻讜驻专 讘诪诇讜讛 砖讬砖 注诇讬讜 注讚讬诐 驻讟讜专 讚讛讜讬 讻驻讬专转 讚讘专讬诐 讜讗"讻 讬砖 诇讜诪专 讚诇讗 讞砖讬讘 讛驻住讚 诪诪讜谉 讻谞"诇. 诪砖讗"讻 诇讚讬讚谉 砖驻讬专 讙诐 讘讬砖 注讚讬诐 讛讜讬 讛驻住讚 讜讛讬讛 诪砖诇诐 诇讘注诇讬诐. 讜讬"诇 讚诇讗 诪拽谞讬 讻讬讜谉 讚诇讗 砖讬讬讱 讗讬 讘注讬 驻讟专 讻讜'. 讜讘诇"讝 讙诐 讻谉 讬砖 诇讞诇拽 讘讬谉 讟讜注谉 讟注谞转 讙谞讘 讘砖"砖 讚注诇 讻驻讬专转讜 讗转讛 诪讞讬讬讘讜 讜讛讗 讛砖讬讜讬 诪诪讜谉 诇讗 讻驻专 诇讜 讻诇诇. 诪砖讗"讻 讘讙谞讘 讚讛讙谞讬讘讛 讛讬讛 讚讘专 讛砖讜讛 诪诪讜谉 诇讙诪专讬. 讜讛讞讜讘 注诇 讛砖讜诪专 诪爪讚 讗讞专 诇讗 谞驻讟专 讛讙谞讘 注"讬 讝讛. 讜诪诪讬诇讗 讗祝 讛讬讻讗 砖驻讬专砖 讛诪驻拽讬讚 砖讗讬谞讜 诪拽谞讛 诇砖讜诪专 诪"诪 讞讬讬讘 讛讙谞讘 诇砖诇诐 讻驻诇 诇讘注诇讬诐 讻谞"诇:


砖诐 讘诪砖谞讛 讟讘讞 讜诪讻专 诪砖诇诐 讻讜' 诇诪讬 诪砖诇诐 讻讜' 拽砖讛 诇诪讛 诇讬讛 讻驻诇 诇讬砖谞讗 讛讬讛 诇讜 诇讜诪专 诪砖诇诐 诇诪讬 砖讛驻拽讚讜谉 讗爪诇讜. 讜讝讛 讛诇砖讜谉 诪砖诪注 讚讝讛 讘' 讚讬谞讬诐 讚拽讗 诪砖诪注 诇谉 讚诪砖诇诐 讜讙诐 砖诪砖诇诐 诇砖讜诪专. 讜讛讗 诪讛 砖诪砖诇诐 驻砖讬讟讗 讻谞"诇. 讜谞专讗讛 讚讬"诇 讚讛讗 诇讻讗讜' 拽砖讛 讻讬讜谉 讚拽讬讬诪讗 诇谉 讙讜谞讘 讗讞专 讛讙谞讘 驻讟讜专 讚诇讗 诪讬拽专讬 诪讘讬转 讛讗讬砖. 讜注"讻 讛讗 讚讞讬讬讘 讻讗谉 讛讜讗 诪砖讜诐 讚驻拽讚讜谉 讘专砖讜转讬讛 讚诪专讗 讗讬转讗 讜拽专讬谞谉 讘讬讛 诪讘讬转 讛讗讬砖 讻诪"砖 讛专讗"砖 驻专拽 拽诪讗 讚驻住讞讬诐 讚讞砖讬讘 讘讘转讬讻诐 诪讛讱 讻诇 注讬讬谉 砖诐:


讗诪谞诐 讻讬讜谉 讚拽讬讬诪讗 诇谉 讙' 砖讘讜注讜转 讻讜' 砖诇讗 砖诇讞 讘讛谉 讬讚 讜驻讬专砖"讬 讚讛砖讘讜注讛 砖诪讗 砖诇讞 讬讚 讜讛讜讬 讙讝诇谉 讜谞转讞讬讬讘 讘讗讜谞住讬谉 讻讜'. 讜讗诐 讻谉 讻诇 砖诇讗 谞砖讘注 讗诐 讻谉 讬砖 住驻拽 讝讛 讚砖诇讬讞讜转 讬讚 讜讗诐 砖诇讞 讬讚 拽讜讚诐 砖讜讘 讛讜讬 讙讜谞讘 讗讞专 讛讙谞讘 讚诇讗讜 讘专砖讜转 诪专讬讛 讜驻讟讜专 讛讙谞讘 诪讻驻诇 讜讚讜"讛 讜讗诐 讻谉 讘砖讬诇诐 讜诇讗 专爪讛 诇讬砖讘注 诇讗 讬讜讻诇 诇讛讜爪讬讗 讻诇诇 讻驻诇 诪讛讙谞讘. 专拽 讚谞讬诪讗 讻讬讜谉 讚讛讜讬 驻专转讜 拽谞讜讬讛 诪注讻砖讬讜 讻讜'. 讗诐 讻谉 谞注砖讛 砖诇 讛砖讜诪专 诇诪驻专注 讜讙谞讘 讗转 砖诇讜 诪讘讬转讜 讜讞讬讬讘 讻谞"诇. 讗讱 讗诐 讻谉 讛讗 诪转谞讬' 讗砖诪注讬谞谉 讘讛诪讛 诪砖讜诐 讚谞驻讬砖 讻驻诇讬讬讛讜 讜讛讗 诇讛谞"诇 诇讗 砖讬讬讱 讚讗诐 诇讗 讬拽谞讛 诇砖讜诪专 诇讗 讬讛讬讛 讻诇诇 诇讘注诇讬诐 讻驻诇 讚' 讜讛' 讜讗讬谉 讻讗谉 专讘讜转讗. 讜砖驻讬专 拽讗 诪砖诪注 诇谉 诪转谞讬' 讙讜祝 讛讚讬谉 讚诪砖诇诐 讻驻诇 讚' 讜讛' 讗祝 讗诐 讘驻讬专讜砖 诇讗 讛拽谞讛 诇砖讜诪专 讚诇讗 讻谞"诇 讜讗诪专 诇诪讬 诪砖诇诐 讻讜' 讚讙诐 讙讜祝 讛转砖诇讜诪讬谉 专讘讜转讗 讻谞"诇. 讜讛讟注诐 讚诇讗 诪讬驻讟专 讘讗诪转 讻谞"诇 讛讬讗 诇讗 诪讘注讬' 诇砖讬讟转 专"转 转讜住' 专讬砖 讘"诪 讚砖诇讗 砖诇讞 讬讚 讛讬讬谞讜 砖讗讻诇讜 讜讛讬讬谞讜 讚住"诇 讚讻砖讗讬谉 专讬注讜转讗 讜讚讗讬 诇讗 诪住驻拽讬谞谉 讘砖"讬 讚讘讙讝诇谞讗 诇讗 诪讞讝拽讬谞谉. 讜讛砖讘讜注讜转 砖讞讬讬讘 讛转讜专讛 诇砖讜诪专 讛讜讗 诪砖讜诐 讛讗讜诪讚谞讗 讻讬讜谉 砖讗讬谞讜 诪讞讝讬专 诪讛 砖讛驻拽讬讚 诪住转诪讗 讗讜 注讚讬讬谉 讘讬讚讜 讗讜 驻砖注 讗讜 讗讻诇讜. 讗讘诇 讗讬 讬讚注讬谞谉 砖谞讙谞讘 讗讬谉 砖讜诐 讗讜诪讚 注"讝 砖砖诇讞 讬讚 诪拽讜讚诐 讗讬谞讜 住驻拽 讻诇诇 诇讛砖讘讬注 讜讗诐 讻谉 讜讚讗讬 诇讗 拽砖讛 讻讗谉 讚讛讗 讬讜讚注讬谉 砖谞讙谞讘 讜砖讜讘 讗讬谉 住驻拽 讻诇诇 讘砖诇讬讞讜转 讬讚. 专拽 讙诐 诇专砖"讬 诇讞讚 转讬' 转讜住' 讙诐 讻谉 专拽 注诇 讬讚讬 讙诇讙讜诇 讜讻砖讬砖 注讚讬诐 砖谞讙谞讘 诇讗 讛讜讬 住驻拽 讙诐 讻谉 讗转讬 砖驻讬专. 专拽 诇转讬' 讗' 砖诇 转讜住' 砖诐 诇专砖"讬 讚诪讛 讚讗诪专讬谞谉 讬讘讬讗 专讗讬讛 讜讬驻讟讜专 讛讬讬谞讜 专拽 诪讘' 砖讘讜注讜转 讗讘诇 砖诇讗 砖诇讞 讬讚 讞讬讬讘. 讗诐 讻谉 注"讻 讚讗祝 砖讬讜讚注讬谉 砖谞讙谞讘 讜讗讬谉 砖讜诐 讛讜讻讞讛 砖砖诇讞 讬讚 拽讜讚诐 诪"诪 讛讜讬 住驻拽 讜诪砖诇诐 讻砖讗讬谞讜 谞砖讘注 讗诐 讻谉 诇讻讗讜专讛 讻"砖 砖诇讗 讬讜讻诇 诇讛讜爪讬讗 讻驻诇 讚' 讜讛' 诪住驻拽 讻讬讜谉 讚讘讻诇 谞驻拽讚 住驻拽 讻谞"诇. 诪"诪 谞专讗讛 讚讝讛 讗讬谞讜 讚讛讗 讜讚讗讬 讚讗祝 讚砖讜诇讞 讬讚 讜讛讜讝诇 讬诇拽讛 讘讬转讜专 诇诪"讚 讚诪砖诇诐 讛诪讜转专. 诪"诪 讜讚讗讬 讚讻诇 谞驻拽讚 砖诪讞讝讬专 讛讞驻抓 砖讛讜讝诇 诪砖注转 驻拽讚讜谉 讗讬谞讜 讬讻讜诇 诇讛砖讘讬注讜 砖诪讗 砖诇讞转 讘讜 讬讚 讜讗转讛 讞讬讬讘 讛诪讜转专. 讜注"讻 讚讚讜拽讗 讻砖讗讬谞讜 诪讞讝讬专 讛驻拽讚讜谉 讚诪"诪 讝讛 谞驻住讚 讜诇讻讱 讗祝 讚讬讜讚注讬谉 砖谞讗讘讚 诪"诪 讻讬讜谉 讚讗诐 砖诇讞 讬讚 拽讜讚诐 讛讜讬 砖诇讜 诇讗讜谞住讬谉 讗诐 讻谉 讛讜讬 住驻拽 讗诐 砖诇 讛讘注诇讬诐 谞讗讘讚 讗讜 讚砖讜诪专. 讜讗诐 讻谉 讛讜讬 讻讗讬诇讜 讛讘注诇讬诐 讗讬谞诐 讬讜讚注讬诐 砖谞讗讘讚 讻诇诇 砖诇讛诐 讚砖诪讗 砖诇讞 讬讚讜. 讜讻讬讜谉 讚讜讚讗讬 讛驻拽讬讚讜 讗爪诇讜 讜讗讬谞讜 诪讜讞讝专 诇讛诐 讛讜讬 讛住驻拽 砖诇讗 谞讗讘讚 讻诇诇 注诇 讬讚讬 砖砖诇讞 讬讚 讜讻诪讜 讞讝拽讛 讚讻讗谉 谞诪爪讗 讻讜' 讚讛讬驻讱 谞讜诇讚 讘专砖讜转 讛讗讜诪专 讻谞"诇 讛讟讬诇讛 转讜专讛 砖讘讜注讛. 讗讘诇 诪讞讝讬专 讛讞驻抓 专拽 砖讬讛讬讛 住驻拽 诪爪讚 注爪诪讜 砖诪讗 砖诇讞 讘讜 讬讚 讜讚讗讬 讗诪专讬' 讘讙讝诇谞讗 诇讗 诪讞讝讬拽讬谞谉 讚讛讗 诇讗 诪讛讬诪谉 讙谞讜讘讬谉 讗祝 讘诪讬讙讜 讻谞"诇. 讜讗诐 讻谉 谞讙讚 讛讙谞讘 砖讜讜讚讗讬 讞讬讬讘 讻驻诇 讜讗专讘注讛 讜讞诪砖讛 讗讬谞讜 驻讜讟专讜 讻诇诇 住驻拽 讝讛 砖诪讗 砖诇讞 讬讚 讚讘讙讝诇谉 诇讗 诪讞讝拽讬谞谉 讜讻谞"诇. 讜砖驻讬专 拽讗 诪砖诪注 诇谉 讚诪砖诇诐 讻谞"诇:


讗诪谞诐 讘讬谉 讛砖讜诪专 讜讛讘注诇讬诐 诇讻讗讜专讛 讛讗 讗祝 讚诪住讬拽 诇讻砖转讙谞讘 讜转砖诇诐 讻讜' 诪"诪 讗诐 讘讗诪转 砖诇讞 讘讛 讬讚 拽讜讚诐 诇讗 拽谞讬 诇诪驻专注 讻讬讜谉 砖谞注砖讛 讙讝诇谉 拽讜讚诐 砖谞讙谞讘 讗讬谞讜 讘讻诇诇 谞注砖讛 讻谞"诇. 讜讗祝 砖讛讬讛 讬讻讜诇 诇讻驻讜专 砖诇讗 砖诇讞 讘讛 讬讚 诪"诪 诇讗 讗诪专讬谞谉 讝讛 讘讙讝诇谉 砖讘砖讘讬诇, 砖诪砖诇诐 诪拽谞讛 诇讜 讛讞驻抓 讻谞"诇:


讜讗"讻 讻讬讜谉 砖诇讗 谞砖讘注 讝讛 讗祝 砖砖讬诇诐 诇讗 谞拽谞讛 讛讻驻诇 讜讬讛讬讛 讚讘注诇讬诐 讚诇注谞讬谉 讛讻驻诇 注讚讬讬谉 讛住驻拽 砖诪讗 砖诇讞 讘讛 讬讚 拽讜讚诐 诇专砖"讬 讻谞"诇 讜诇讗 拽谞讛 讛驻专讛 讜讛讻驻诇 讗祝 砖砖讬诇诐. 讜讛讗 讻砖讗讬谞讜 谞砖讘注 讚讛讚讬谉 讚讞讬讬讘 诇砖诇诐 诪砖讜诐 住驻拽 讚砖诇讬讞讜转 讬讚 讗祝 讚谞砖讘注 讘' 讛砖讘讜注讜转. 讗诐 讻谉 讻"砖 讚诪住驻拽 讝讛 诪讜拽诪讬谞谉 讛驻专讛 讘讞讝拽转 诪专讗 拽诪讗 讚砖诇讞 讬讚 讜诇讗 拽谞讗讛 讛砖讜诪专 讜诪诪讬诇讗 讻驻诇 讗专讘注讛 讜讞诪砖讛 讚讘注诇讬诐 讻讬讜谉 砖诇讗 谞砖讘注 讻谞"诇. 讜谞讙讚 讛讘注诇讬诐 注砖转讛 转讜专讛 讝讛 诇住驻拽 讙诪讜专 讻谞"诇. 讗讱 诇注谞讬谉 讻驻诇 讚讜"讛 诇讗 拽砖讛 讻诇诇 讚讛讗 讛讘注诇讬诐 讗"讬 诇讙讘讜转 诪讛讙谞讘 诪诪讛 谞驻砖讱 讗讬 诇讗 砖诇讞 讬讚 讛讜讬 讛讻驻诇 讚砖讜诪专 讜讗诐 砖诇讞 讬讚 驻讟讜专 诇讙诪专讬 诪讻驻诇 讻讙讜谞讘 诪讙谞讘 讻谞"诇. 讜讗诐 讻谉 砖讜讘 砖驻讬专 讛砖讜诪专 讙讜讘讛 讻驻诇 讗专讘注讛 讜讞诪砖讛 诪谉 讛讙谞讘 讚讘讬谞讜 讜讘讬谉 讛讙谞讘 诇讗 诪爪讬 驻讟专 谞驻砖讬讛 诪住驻拽 讝讛 讚砖诇讬讞讜转 讬讚 讻谞"诇. 讙诐 讞讝拽转 诪专讗 拽诪讗 讚诪驻拽讬讚 诇讗 诪讛谞讬 诇砖讜诪专 讻讚讗诪专 讘讻诪讛 讚讜讻转讬. 讜砖驻讬专 诇砖讜诪专 讻谞"诇:


讜诪讬讜砖讘 讘讝讛 讚注转 讛专诪讘"诐 讚讙讜祝 讛驻专讛 讞讜讝专转 诇讘注诇讬诐 讜转诪讜讛 讚讛讗 拽谞讜讬讛 诇讜 诪注讻砖讬讜 讻谞"诇 注讬讬谉 砖诐 讜诇讛谞"诇 砖驻讬专 讚诇注谞讬谉 讙讜祝 讛驻专讛 诪讜拽诪讬' 讗讞讝拽转 诪专讗 拽诪讗 讚讛讗 诇讗 谞砖讘注. 讜住驻拽 砖诇讬讞讜转 讬讚 讜诇讗 砖讬讬讱 砖讬砖讘注 注讚讬讬谉 讚诇讗 讗诪专讛 转讜专讛 诇讬砖讘注 讜诇讬讟讜诇 讻谞"诇 专拽 诇驻讟讜专 讻谞"诇:


注讜讚 讬"诇 诇砖讜谉 讛诪砖谞讛 诇诪讗讬 讚讘注讬 住讜祝 诪专讜讘讛 讘讛讜讚讛 讛讙谞讘 诇讘注诇讬诐 讚驻讜讟专转讜 诪讻驻诇 讚诪"诪 讞砖讬讘讬 讘注"讚 讻讜' 讛讬讻讗 讚注讘讚转 诇谉 讻讜' 注讬讬谉 砖诐. 讗诐 讻谉 砖驻讬专 讗诪专 诪砖诇诐 讗讝 诪砖诇诐 诇谞驻拽讚 诪砖讗"讻 诇注谞讬谉 诇驻讟讜专 诪转砖诇讜诪讬谉. 诇讝讛 讞砖讬讘 讛诪驻拽讬讚 注讚讬讬谉 讘注诇讬诐 砖驻讜讟专转 讛讜讚讗转 讙谞讘 讘转讘讬注转 讛诪驻拽讬讚 讻谞"诇:


注讜讚 讬"诇 讚讛谞讛 拽砖讛 诇诪讗讬 讚诪住讬拽 谞注砖讛 讻讜' 讞讜抓 诪讙讝讜转讬' 讻讜'. 讜讛讗 讗"讬 诇砖讬讬专 讚讘专 砖诇讘"诇 讙"讻 讘砖讬讬专 诇注爪诪讜 拽讬"诇 讚诪讛谞讬 讚砖讬讬专 讘讙讜祝 讛驻专讛 诇讙讝讜转讬讛 讻谞"诇. 讜讗"讻 诇诪"讚 驻' 诪专讜讘讛 讚讞讬讜讘讗 讚讗专讘注讛 讜讞诪砖讛 讚讜拽讗 诇讗讞专 讬讗讜砖 讚讗讛谞讬 诪注砖讬讜 砖讛讜注讬诇 讛诪讻讬专讛 注"砖 讜讚讬讬拽 诪讝讛 讚住转诐 讙谞讬讘讛 讬讗讜砖 讘注诇讬诐 诪讚讞讬讬讘 讚讜"讛 讜诇讗 讘注讬 诇讗讜拽诪讬' 讘砖诪注讜谞讬' 讚讗讬讬讗砖 讚住转诪讗 讻讜' 注"砖. 讜住讜祝 诪专讜讘讛 讘注讬 讘诪讻专 讛讙谞讘 讞讜抓 诪讙讝讜转讬讛 讗讬 讞讬讬讘 讚讜"讛 讚诪讻讬专讛 讻讜诇讛 讘注讬谞谉 讜住诇拽讗 讘转讬拽讜 注"砖. 讜讗"讻 讻讬讜谉 讚拽讬"诇 讬讗讜砖 砖诇讗 诪讚注转 诇讗 讛讜讬 讬讗讜砖. 讗"讻 讘讙谞讘 诪讛谞驻拽讚 讛讘注诇讬诐 诇讗 讬讚注讜. 讜讙诐 讻诇 砖讗讬谞讜 谞砖讘注 砖讗讬谞讜 讘专砖讜转讜 讛讘注诇讬诐 诇讗 诪转讬讗砖讜 讻诇诇 讚砖诪讗 诇讗 谞讙谞讘 讜讘讬讚讜 讛讜讗 讻讚讗诪专 驻' 讗"诪 讘住诇注 砖谞驻诇 讻讜' 讚讗讬谞讜 诪转讬讗砖 讻砖讬讻讜诇 诇讛讟讬诇 砖讘讜注讛 讻谞"诇. 讜讗"讻 讛讗 讚讞讬讬讘 讛讙谞讘 讚讜"讛 诇诪"讚 讚讞讬讜讘讬' 诇讗讞专 讬讗讜砖 注"讻 诪砖讜诐 讬讗讜砖 讚砖讜诪专 砖讬讚注 砖谞讙谞讘 讜讻讬讜谉 讚谞注砖讛 讜讛讜讬 砖诇讜 诇诪驻专注 诪讛谞讬 讬讗讜砖 讚讬讚讬讛 讜诪诪讬诇讗 讗讛谞讬 诪注砖讬讜 讚诪讻讬专转 讛讙谞讘 讻谞"诇. 讗讱 讻讬讜谉 讚砖讬讬专 讛诪驻拽讬讚 讛驻专讛 诇讙讝讜转讬讛 讻谞"诇. 讗"讻 讻讬讜谉 讚讛讜讗 诇讗 谞转讬讗砖 讗讬谞讜 诪讜注讬诇 诪讻讬专转 讛讙谞讘 讛驻专讛 诇注谞讬谉 讛驻专讛 诇讙讝讜转讬讛 砖讝讛 砖诇 讛讘注诇讬诐 砖诇讗 谞转讬讗砖讜 讜砖讜讘 讛讜讬 讻诪讻专讜 讞讜抓 诪讙讝讜转讬讛 讚诇讗 诪讞讬讬讘 讚讜"讛 讻诇诇 讻谞"诇:


讗讱 诇讗 拽砖讛 诇"诪 诇专讘谞谉 讚讛讙讜讝诇 讚砖讘讞 砖注"讙 讙讝讬诇讛 讚讙讝诇谉 讚拽谞讛 讘砖讬谞讜讬' 讗"讻 砖驻讬专 诪讛谞讬 讛诪讻讬专讛 诇讙讬讝讛 讚讗讞"讻 专拽 讗祝 诇诪"讚 讚砖讘讞 讻讜' 讚谞讙讝诇 讛讬讬谞讜 诪拽谞住讗 讜诇讟讜讘转讜 谞讬转拽谉 讜诪爪讬 讗诪专 讗讬 讗驻砖讬 讘转拽谞转 讞讻诪讬诐 讜讞讬讬讘 讗专讘注讛 讜讞诪砖讛 讜诇讗 诪讬驻讟专 讘砖讘讬诇 讛转拽谞讛 讻谞"诇. 讜砖驻讬专 拽诪"诇 专讘讜转讗 讚诪砖诇诐 讗专讘注讛 讜讞诪砖讛 讻谞"诇:


砖诐 诇诪讬 砖讛驻拽讚讜谉 讗爪诇讜. 讗讬谞讜 诪讚讜讬拽. 讜谞"诇 讚讗转讬 诇诪注讜讟讬 拽讬讬诪讗 讘讗讙诐 诇诪住拽谞讗 讚讚讜拽讗 讻砖讛讬' 讛驻拽讚讜谉 讗爪诇讜 讘砖注转 讙谞讬讘讛. 讗讜 讬"诇 讚讗转讬 诇诪注讜讟讬 讟讜注谉 讟注谞转 讙谞讘 讜谞诪爪讗 讘讬讚讜 讚诇讗 诪讬驻讟专 讘谞砖讘注 讜砖讬诇诐 诇专讘讗 讜诇讗 讗诪专讬谞谉 讻讬讜谉 讚谞注砖讛 讜讛讬讛 砖诇讜 诇诪驻专注 讗讬谉 讞讬讜讘 讻驻诇 注诇讬讜 讚砖诇讜 讻驻专. 讚讝"讗 讚诇讗 诪拽谞讬' 诇讬讛 专拽 讻砖谞讙谞讘 诪讗讞专 诇讗 砖讬讙谞讜讘 讘注爪诪讜 讗祝 砖讬砖诇诐. 诇讻讱 转谞讬 诇诪讬 诪砖诇诐 讻讜' 讘讗讞专 讚讜拽讗 讻谞"诇:


砖诐 谞砖讘注 讜诇讗 专爪讛 诇砖诇诐. 拽砖讛 诪讗讬 拽诪砖诪注 诇谉. 讜讬"诇 讚拽诪砖诪注 诇谉 讚诪砖诇诐 讜拽专讬谞谉 讜讙讜谞讘 诪讘讬转 讗讬砖 讘驻拽讚讜谉 讻讜'. 讜讗祝 砖讙讜专诐 诇诪诪讜谉. 讜讙诐 砖讗讬"诇 砖诪讗 砖诇讞 讘讜 讬讚 讜诇讗 转讜注讬诇 讛砖讘讜注讛 诇讬讟讜诇 讻驻诇. 讚诇讗 讛讗诪讬谞讛 转讜专讛 专拽 诇驻讟讜专 讜诪专讬砖讗 诇讗 诪讜讻讞 讚砖诐 讬"诇 讚拽谞讛 讛谞驻拽讚 诇诪驻专注 诪砖讗"讻 诇讗 砖讬诇诐. 讜讙诐 诇讗讘讬讬 拽诪"诇 讛讚讬讜拽讗 讚专爪讛 讗祝 讚诇讗 砖讬诇诐 讻专"讬 讚住讙讬 讛专讬谞讬 诪砖诇诐. 讜诇专讘讗 讻讚讗诪专 讘"拽 拽"讞 讚诇讗 专爪讛 讛讗 砖讬诇诐 讗祝 砖谞砖讘注 拽讜讚诐 拽谞讛 讻谞"诇. 讙诐 诇专讘 讚砖讘讜注讛 拽讜谞讛 讛讬讬谞讜 诇驻讟讜专 讗祝 讘驻拽讚讜谉 讗讘诇 诇讗 砖讬讟讜诇 讗祝 讘砖讘讜注转 砖拽专 诪讛讙谞讘 讚砖讗讬谞讜 讘讬讚 讛谞驻拽讚 讻谞"诇. 转讜住驻' 讻讙讜谉 驻讬专讜转 讚拽诇 讻讜'. 讜讗诐 转讗诪专 讛讬讱 讬拽谞讛 讛讻驻诇 讘诪注讜转 砖砖讬诇诐 讜讛讗 诪注讜转 讗讬谉 拽讜谞讜转 讗诇讗 诇诪讬 砖驻专注 讻讜' 注"砖. 讜转诪讜讛 讗讬讱 诪驻专砖讬诐 转讜住驻讜转 诇拽讜砖讬讬转诐. 诪讛 注谞讬谉 拽谞讬谉 诪注讜转 讜诪砖讬讻讛 讜讻驻诇. 讛讗 讞讜讘 注"驻 讗讬谞讜 谞拽谞讛 讗诇讗 讘诪注诪讚 讙' 讜注诇 讗讞专 砖讬讘讗 诇讬讚讬 讙讜讘讬讬谞讗 讻讬讜谉 讚诇专"诪 拽讬讬诪讬谞谉 讜讗讝 讘注谞讬谉 讛讗 诪注讜转 讗讬谞讜 谞拽谞讛 讘诪注讜转 讚诪讟讘注 讗讬谞讜 谞注砖讛 讞诇讬驻讬谉 讻讜'. 讜讙诐 讻砖讗讬谉 诪讛 诇诪砖讜讱 讛讗 诪注讜转 拽讜谞讛 讻诪讘讜讗专 讘砖"住. 讜讙诐 诇讗 砖讬讬讱 谞砖专驻讜 讞讟讬讱 讻讜':


讜谞专讗讛 讚转讜住' 住讜讘专讬诐 讙诐 注讻砖讬讜 讚诪拽谞讛 驻专讛 诇讻驻诇 讘砖注转 转砖诇讜诪讬谉. 讜讗祝 砖讻讘专 谞转讞讬讬讘 讛讻驻诇 讗讝 讻砖讙谞讘 讜讗讬谉 砖讬讬讻讜转 诇拽谞讬谉 讛驻专讛 诪"诪 讬"诇 讻讬讜谉 讚拽谞住 诪讞讬讬讘 讘砖注转 讛注诪讚讛 讘讚讬谉 讜砖讬讬讱 诇转砖诇讜诪讬 讛驻专讛 讚讗诪专讛 转讜专讛 砖谞讬诐 讬砖诇诐 讛讜讬 讻注讚讬讬谉 讛讜讗 砖讘讞 砖诇 讛驻专讛 讻诪讜 讬讜拽专讗 讜讻讛"讙. 砖谞讬转讜住祝 注诇讬讛 讘讛注诪讚讛 讘讚讬谉 讻驻诇 砖讜讬讜 讻讬讜谉 讚注讘讚 诇拽谞住 讞砖讬讘 讬讜爪讗 诪讙讜祝 讛讚讘专 讻讚拽讬讬诪讬谞谉 注讻砖讬讜 讜砖驻讬专 谞拽谞讛 诇讜 讘诪注讜转 砖诪砖诇诐 讛驻专讛 讜讛讻驻诇 砖讬讘讗 讗讜 诪注讜转 讛讬讛 拽讜谞讛. 讜讗祝 讚注转讛 砖谞讙谞讘 讛讜讬 讚讘专 砖讗讬谞讜 讘专砖讜转讜 讜砖谞讬讛诐 讗讬谞谉 讬讻讜诇讬谉 诇讛拽讚讬砖讜 讻讜'. 讬"诇 讗讜 讚住讘专 讻爪谞讜注讬谉 注讻砖讬讜. 讗讜 讚讻讬讜谉 讚诇专"诪 拽讬讬诪讬谞谉 诪讛谞讬 讛拽谞讬谉 注诇 讻砖讬讘讗 诇专砖讜转讜 讜讗祝 讚讛砖转讗 诇讗 诪讛谞讬 诪"诪 诪讛谞讬 注诇 讗讞"讻 讻讬讜谉 讚讗讚诐 诪拽谞讛 讚讘专 砖诇讗 讘讗 诇注讜诇诐 讜诇讗 讙专注 诪诇讻砖讗拽讞谞讛 讻讜'. 讜诇讻讱 讛拽砖讜 专拽 讚诪注讜转 讗讬谞讜 拽讜谞讛 讛驻专讛. 讜诪诪讬诇讗 讛讻驻诇 诇讞讜讚 讗"讗 讚诪讟讘注 讗讬谞讜 谞注砖讛 讞诇讬驻讬谉. 讗讜 讚住讘专讜 讻讚注转 专诪"讗 住' 专"讙 住注讬' 讬' 讚讚讘专 讛谞拽谞讛 注诐 讚讘专 砖讗讬谞讜 谞拽谞讛 拽谞讬 讛讻诇. 讜专拽 讛讬讻讗 讚讗驻砖专 诇讛拽谞讜转讜 专拽 砖拽谞讬谉 讝讛 讗讬谞讜 诪讜注讬诇. 讜诪砖讗"讻 讚讘专 砖诇讗 讘讗 诇注讜诇诐 注诐 讚讘专 讛讘讗 讻诪"砖 住诪"注 砖诐 讜讗"讻 诇专"诪 讚讗讚诐 诪拽谞讛 讻讜' 诪讛谞讬 拽谞讬谉 讛驻专讛 注诐 讛讻驻诇 诇讻砖讬诪爪讗 讛讙谞讘 讜讬讘讗 诇讙讜讘讬讬谞讗 讗祝 讗讬 诇讗 谞讬诪讗 讻谞"诇 讜讗讬谉 讛讻驻诇 砖讬讬讱 诇驻专讛 专拽 讻砖讗专 诪讟讘注 诪"诪 诪拽谞讛 诇讜 讛驻专讛 讜诪注讜转 讘诪注讜转 砖讛讬讛 拽讜谞讛 讛驻专讛 诪诪讬诇讗 拽谞讬 讛讻诇 讚讛讗 诪讟讘注 讗驻砖专 诇拽谞讜转 讗讝 讻砖讻讘专 讘讗 讜砖驻讬专 拽谞讬 讛讻诇 讻谞"诇. 讙诐 注讻砖讬讜 诪讟注诐 讗讚诐 诪拽谞讛. 讜讛拽砖讜 讚诪注讜转 讗讬谉 拽讜谞讛 讙诐 讛驻专讛 讻谞"诇. 讜砖讬讬讱 讙诐 谞砖专驻讜 讞讟讬讱 讗讝 讻砖讘讗 诇讙讜讘讬讬谞讗 讜转讛讬讛 讗爪诇 讛讘注诇讬诐 讗诐 讬讛讬讛 讛诪注讜转 拽讜谞讛 诇讗 讬爪讬诇 诪砖讗"讻 讗讬 诇讗 拽谞讬 讬讻讜诇 诇讞讝讜专 讗祝 砖砖讬诇诐 讻谞"诇 讜讗"讻 讗祝 讚注讻砖讬讜 诇讗 砖讬讬讱 讜讙诐 讗讬谉 诪讛 诇诪砖讜讱 诪"诪 讻讬讜谉 讚注讻砖讬讜 讗讬谞讜 讘专砖讜转讜 砖谞讙谞讘 专拽 讚诪讛谞讬 诪砖讜诐 讗讚诐 诪拽谞讛 讜讬讞讜诇 讗讝. 讜讛讗 讗讝 砖讻讘专 讬砖谞讜 诇驻专讛 讗讬谉 诪注讜转 拽讜谞讛 讚讗驻砖专 诇诪砖讜讱 讻谞"诇. 讜讗"讻 讛讜讬 讻诪砖讜讱 讻讜' 诇讗讞专 诇' 讚讻诇转讛 讻讜'. 讜专拽 讘讻住祝 诇讗 讻诇转讛 讚讗讬转谞讛讜 讗讘诇 讻讗谉 讛讜讬 讻诇转讛 讛拽谞讬谉 讻住祝 讚讗讝 讻砖讘讗 诇注讜诇诐 讗讬谉 讻住祝 拽讜谞讛. 讜注转讛 讗"讗 诇拽谞讜转 讻谞"诇:


讗讱 注讚讬讬谉 拽砖讛 讛讗 拽讜讚诐 砖讘讗 诇注讜诇诐 讬讻讜诇 诇讞讝讜专 讙诐 诇专"诪 讗"讻 讛拽谞讬谉 专拽 注诇 讻砖讬讘讗 诇讙讜讘讬讬谞讗. 讬讻讜诇讬谉 诇讞讝讜专 拽讜讚诐. 讜诇诪讬 诪砖诇诐 诪砖诪注 砖讗讬谞讜 讬讻讜诇 诇讞讝讜专. 讜讬"诇 讙"讻 讚住转诪讗 讻诇 讻诪讛 砖诇讗 讛注讬讚讜 注讚讬诐 讘讘"讚 讗讬谉 讛讘注诇讬诐 讞讜讝专讬诐 讚注讚讬讬谉 住驻拽 讜讻砖讛注讬讚 讞砖讬讘 讛讘讛诪讛 讘专砖讜转讜 讗讞专 砖讞讬讬讘讜 讘"讚 讜讗"讬 诇讞讝讜专 讚讘讗 诇注讜诇诐:


讗讱 讘讟讘讬讞讛 拽砖讛 讚拽谞讗讜 讙谞讘 注"讬 砖讬谞讜讬 讜讗讬谉 讛讘讛诪讛 讞讜讝专转 专拽 讚诪讬诐. 讜诪讟讘注 讗讬谞讜 谞拽谞讛 讚诇讗 讘讗 讛讘讛诪讛 诇讬讚讬 讙讜讘讬讬谞讗 讜诇讗 讘讗 诇注讜诇诐 讻诇诇. 讜爪"诇 讻转讬' 讛谞"诇 讗讜 讚讞砖讬讘 讛讻诇 砖讘讞 讚讙讜祝 讛讘讛诪讛. 讗讜 讚讗驻砖专 诇专"诪 讬讻讜诇讬谉 诇讛拽谞讜转 讚讘专 砖讗讬谞讜 讘专砖讜转讜 讙"讻 注诇 讛住驻拽 讗诐 讬讘讗 讜讞诇 讛拽谞讬谉 诪讬讚 讜讻诪讜 砖讬讻讜诇讬谉 诇诪讻讜专 讻转讜讘讛 讘讟讜讘转 讛谞讗讛 讜讞诇 诪讬讚 诪讻讬专转 住驻拽 讝讛. 专拽 诪讛 砖讗讬专砖 讻讜' 诇讚讬讚谉 讗讬谞讜 讬讻讜诇 诇诪讻讜专 讙诐 讛住驻拽 讚讞砖讬讘 砖讗讬谉 诇讜 注讻砖讬讜 讝讻讜转 讜讛转讞诇讛 讻诇诇. 诪砖讗"讻 诇专"诪 讚住驻拽 诇讻砖讗讬专砖 讗讜 讻砖讗拽讞谞讛 讞砖讬讘 讝讻讜转. 讬讻讜诇 诇诪讻讜专 讙诐 讚讘专 砖讗讬谞讜 讘专砖讜转讜 讛讬讬谞讜 讛住驻拽 砖讬砖 诇讜 砖讬讻讜诇 诇讘讗 诇讙讜讘讬讬谞讗 讚谞讬讛讜 讚讗讬谞讜 讘专砖讜转讜 讛讜讚讗讬 讗讘诇 讛住驻拽 讛讜讗 讘专砖讜转讜 讚讛讗 讬砖 诇讜 住驻拽 讝讛 诇讙讘讜转 诪讛讙谞讘 讜砖驻讬专 讞诇 讛拽谞讬谉 诪讬讚 注诇 讛驻专讛 讜讙诐 诇讛拽谞住 讗诐 讛讬讛 注讘讬讚讬 讚讗转讬 讻谞"诇:


讜诪讛"讟 谞专讗讛 诪"砖 转讜住' 讬讘诪讜转 爪"讙 讚讘讗讜诪专 诇讻砖讗拽讞谞讛 拽谞讜讬讛 诇讱 诪注讻砖讬讜 谞拽讬讟 诪注讻砖讬讜 讻讚讬 砖诇讗 讬讛讬讛 讻诇转讛 讻讜' 注"砖. 讚转诪讜讛 讚讘讚讘专 砖诇讗 讘讗 诇注讜诇诐 讚讙诐 诇转讜住' 讬讻讜诇 诇讞讝讜专 诪讛 诪讛谞讬 诪注讻砖讬讜 讛讗 讗"讗 诇讞讜诇 注讻砖讬讜. 讜诇诪"砖 讬"诇 讚诇专"诪 讞诇 诪注讻砖讬讜 讻谞"诇. 讜讬"诇 讚讜拽讗 诪讜讻专 驻讬专讜转 讻讜' 住转诪讗 讬讻讜诇 诇讞讝讜专 拽讜讚诐 讚住转诪讗 讗讬谞讜 讞诇 注讚 砖讬讘讗 诇注讜诇诐 讚诇讗 诪讻专 讛住驻拽 专拽 讛讜讚讗讬 讜讝讛 讻砖讘讗 诇注讜诇诐. 诪砖讗"讻 讘驻讬专砖 诪注讻砖讬讜 讬讻讜诇 诇讞讜诇 讻谞"诇. 讗讜 讚驻讬专讜转 讛讜讬 讚讘专 砖诇讗 讘讗 诇注讜诇诐 讜讗讬谉 讞诇 注转讛. 讗讘诇 诇讻砖讗拽讞谞讛 讞砖讬讘 讛专诪讘"诐 讚讘专 砖讗讬谞讜 讘专砖讜转讜 注"砖. 讬"诇 讚讞诇 讚讛住驻拽 讘专砖讜转讜 讻谞"诇. 讜拽爪转 讚讜讞拽. 讜讗讬 谞讬诪讗 讻谞"诇 讗"讻 诇讗 拽砖讛 拽讜砖讬转 转讜住' 讻讬讜谉 讚讞诇 注转讛 讻砖诪讜讻专 讘诪讛 砖砖讬诇诐 讜讛讗 注转讛 讗讬谉 诪讛 诇诪砖讜讱 讜砖驻讬专 诪注讜转 拽讜谞讛. 讜讙诐 诇讗 砖讬讬讱 谞砖专驻讜 讞讟讬讱 讻谞"诇:


讜驻砖讟 诇砖讜谉 讛讙诪' 诪砖诪注 讚诇住"讚 注讻砖讬讜 诪拽谞讛 讘砖注转 转砖诇讜诪讬谉. 讜诇讚讬注讛 砖讘讞"诪 住' 专"讙 讚诪注讜转 讜拽专拽注 讻讜' 讘讞诇讬驻讬谉 讜讻讛"讙 拽谞讬 讛讻诇 专拽 讘住' 专"讬 讚讘专. 砖诇讗 讘讗 诇注讜诇诐 砖讗讬谉 拽谞讬谉 讘讜 砖讬讞讜诇 注"砖. 诪讬讜砖讘 讛讙诪' 讻讗谉 讻驻砖讟讬讛 讚住"讚 讚讗转讬 诪转谞讬' 讻爪谞讜注讬谉 讚讬讻讜诇讬谉 诇讛拽谞讜转 讚讘专 砖讗讬谞讜 讘专砖讜转讜. 讜诪诪讬诇讗 讙诐 讛讻驻诇 讻讬讜谉 讚讗讚诐 诪拽谞讛 讚讘专 砖诇讗 讘讗 诇注讜诇诐 诪砖讻讞转 讘讬讛 拽谞讬谉 讜讗驻砖专 讚诪讛谞讬 讘讬讛 诪注诪讚 讙' 讻砖讗专 讞讜讘 讻讬讜谉 讚讗讚诐 诪拽谞讛 讻讜'. 讜专拽 砖讗讬谞讜 谞拽谞讛 讘拽谞讬谉 讝讛 讚转砖诇讜诪讬 诪注讜转 讜讻讬讜谉 讚讛驻专讛 砖驻讬专 谞拽谞讛 诇爪谞讜注讬谉. 讜诪诪讬诇讗 谞拽谞讛 讘诪注讜转 砖砖讬诇诐 讚讗讬谉 诪讛 诇诪砖讜讱 讚讗讬谞讛 讘专砖讜转讜 讜诪注讜转 拽讜谞讛 讜砖讜讘 讻砖诪拽谞讛 讛讻驻诇 讙"讻 注诐 讛驻专讛 讘拽谞讬谉 诪注讜转 讛讜讬 讻讚讬谉 讛谞"诇 讚住' 专"讙 砖拽谞讛 讙诐 讛讻驻诇 讻谞"诇. 讜诇讻讱 驻专讬讱 专拽 讚诇讻"注 讛讻驻诇 讗讬谞讜 谞拽谞讛 讚讛讜讬 讚讘专 砖诇讗 讘讗 诇注讜诇诐 讗"讻 诇讗 诪讛谞讬 诇拽谞讜转讜 注诐 讛驻专讛 讻讛"讗 讚住' 专"讬 讻谞"诇:


讜拽讜砖讬讗 讘' 砖诇 转讜住' 讚讗讬 讘砖注转 转砖诇讜诪讬谉 讗讬讱 讗诪专 诪讬 讬讬诪专 讚诪讬讙谞讘讗 讛讗 讻讘专 谞讙谞讘讛. 讜诇注"讚 讬"诇 讚讛谞讛 注讜讚 拽砖讛 讚诪砖诪注 讚诪住讬拽 谞注砖讛 讻讗讜诪专 讻讜' 讚诇住"讚 诇讗 爪专讬讱 诇谞注砖讛. 讜讛讗 讙诐 诇住"讚 爪专讬讱 诇讜诪专 谞注砖讛 注讻"驻 讘砖注转 转砖诇讜诪讬谉 讚讛讗 诇讗 讗诪专 讻诇诇 砖诪拽谞讛 诇讜 讻谞"诇. 讜谞讜转谉 讛诪注讜转 专拽 讘注讚 讛砖讘讜注讛 讻谞"诇:


讜诇讻讗讜专讛 讬"诇 讚讗"爪 注讻砖讬讜 诇谞注砖讛 讻讜'. 讚讛讗 讗讬 讗诪专讬谞谉 讚诇讗 诪拽谞讬 诇讬讛 讻驻讬诇讗 讜讛拽专谉. 讜讗祝 砖诪砖诇诐 讻驻砖注 讜讻讛"讙 诪"诪 讗讞"讻 砖谞诪爪讗 讞讜讝专 诇讘注诇讬诐 讜讻谉 讛讻驻诇 诇讘注诇讬诐. 讜讗"讻 诇讻讗讜专讛 诇讛驻讜住拽讬诐 讚讙诐 砖讟专讜转 讻砖讗专 砖讜讛 讻住祝 讜讬讻讜诇 诇讬转谉 讘讚诪讬诐 讻驻讬 讛砖讬讜讬 诇诪讻讜专 讜讻诪"砖 转讜住' 驻' 诪专讜讘讛 讚讘砖讟专讜转 诇讻"注 讚讘专 讛讙讜专诐 诇诪诪讜谉 讻诪诪讜谉 讚讬讻讜诇 诇诪讻专诐 诇讻诇 注讜诇诐 讛讜讬 讻砖讗专 砖讜讛 讻住祝. 讜讻谉 讟讜讘转 讛谞讗讛 讚讻转讜讘讛 讗祝 砖讛讬讗 住驻拽 砖诪讬谉 讛住驻拽 讻诪讛 砖讜讛 讜讝讜诪诪讬谉 诪砖诇诪讬谉 砖讬讜讬 讛住驻拽 诇诪讻讜专 讻谞"诇. 讜讗"讻 讘讙谞讬讘讛 讗讬 诇讗讜 讬讗讜砖 讘注诇讬诐 讚砖讬讬讱 讙"讻 谞拽讬讟谞讗 诇讬讛 讗"讻 住驻拽 讝讛 砖讜讛 注讚讬讬谉 诪诪讜谉 砖讬诪爪讗 讛讙谞讘 讜讬砖诇诐 拽专谉 讜讻驻诇. 讗"讻 讘谞讙谞讘 讘驻砖讬注讛 讬讻讜诇 讛谞驻拽讚 诇砖讜诐 住驻拽 讝讛 诇讘注诇讬诐 讘转砖诇讜诪讬谉 砖讬砖 诇讛诐 注讚讬讬谉 住驻拽 讝讛 讗祝 砖谞讙谞讘 砖诪讗 讬诪爪讗 讙谞讘 讜讬砖诇诐 拽专谉 讜讻驻诇. 讜讬砖诇诐 诇讜 专拽 讛诪讜转专. 讜讬谞讻讛 砖讬讜讬 讝讛 砖砖讜讛 讛住驻拽 讻谞"诇. 讚讘砖诇诪讗 诇讚讬讚谉 讚拽讬"诇 讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 讗讜 讗讬谞讜 讘专砖讜转讜 讗"讻 讗讬谉 讬讻讜诇讬谉 诇诪讻讜专 讝讛 讛住驻拽. 诪诪讬诇讗 诇讗 讞砖讬讘 砖讜讛 讻住祝 讜讛讜讬 专拽 讙讜专诐 诇诪诪讜谉 诪诪讬诇讗 讗讬谞讜 讬讻讜诇 诇讬转谞讜 讘讞讜讘讜 诇诪驻拽讬讚 讙"讻 讻讬讜谉 砖驻砖注 讗讜 讗讬谞讜 谞砖讘注 讻谞"诇 讗讘诇 注讻砖讬讜 讚拽讬讬诪讬谞谉 诇住"讚 讻专"诪 讚讗讚诐 诪拽谞讛 讚讘专 砖诇讗 讘讗 诇注讜诇诐 讜讙诐 讗讬谞讜 讘专砖讜转讜 讻爪谞讜注讬谉 讜讻讛"讙. 讻诪讜 砖诪拽谞讛 诇砖讜诪专 讝讛 讘砖注讛 砖诪砖诇诐 讻谉 讬讻讜诇讬谉 讛讘注诇讬诐 诇诪讻讜专 诇讗讞专 住驻拽 讝讛 讻谞"诇. 讜砖讜讘 诪诪讬诇讗 讬讻讜诇 讙诐 讛谞驻拽讚 诇砖讜诪讜 讘讚诪讬诐 讻谞"诇. 讜诇砖诇诐 讛诪讜转专. 讗讱 讬"诇 讚讛讗 讻讜诇谉 讻讗讘讜转 诇砖诇诐 诪诪讬讟讘. 讜注讻"驻 诇讗讜 诪讬讟讘 讛讜讗. 讗讜 诇诪"讚 讗讜 讻住祝 讗讜 诪讬讟讘 讗讬谞讜 讬讻讜诇 诇讬转谉 讝讛 讘讞讜讘讜 讘注讚 诪讛 砖驻砖注 讻谞"诇:


讗诪谞诐 讛讗 拽讬"诇 砖诪讬谉 诇砖讜讗诇 讻讜' 讜诇谞讝拽讬谉 讜讻' 转讜住' 驻"拽 讚讘"拽 讚讗祝 讛讬讻讗 讚诇讗 拽谞讬 讘砖讬谞讜讬 讻讜' 诪"诪 讛讗 讘诪讝讬拽 讗讬谞讜 讞讬讬讘 专拽 诪讛 砖讛讝讬拽讜 诪诪讬诇讗 驻讞转 谞讘讬诇讛 讚谞讬讝拽 讚讝讛 诇讗 讛讝讬拽讜 讜讛谞讘讬诇讛 讛谞砖讗专 诪诪讛 砖讛讬' 诪诪讬诇讗 砖诇 谞讬讝拽. 讚诪注讜诇诐 诇讗 谞转讞讬讬讘 专拽 讛诪讜转专 砖讛讝讬拽讜 讻谞"诇 注"砖 讘讙诪'. 讜讗"讻 讻讬讜谉 讚诪讜讻专 诇拽谞住 诪讛谞讬 注讻砖讬讜 讜讛讬' 讬讻讜诇讬谉 讛讘注诇讬诐 诇诪讻讜专 讛驻专讛 讙诐 拽讜讚诐 砖谞讙谞讘 诇拽谞住 讜诇住驻拽 拽专谉 讜讻驻诇 讚讗诐 转讙谞讘 讜讬诪爪讗 讛讙谞讘 讬讛讬' 拽专谉 讜讻驻诇 砖诇 讛拽讜谞讛 讜讛讬' 砖讜讛 诪诪讜谉 讝讻讜转 讝讛. 讜讗"讻 注转讛 砖讻讘专 谞讙谞讘 讙"讻 注讚讬讬谉 谞砖讗专 讝讻讜转 砖诇 讘注诇讬诐 砖讬讻讜诇讬谉 诇诪讻讜专 讛住驻拽 讻砖讬诪爪讗 讻谞"诇. 讻讬讜谉 讚讗讚诐 诪拽谞讛 讚讘专 砖诇讗 讘讗 诇注讜诇诐 讻谞"诇 讗"讻 诇讗 讛讝讬拽讜 讻诇诇 讘驻砖讬注转讜 讝讻讜转 讝讛 诪讛 砖砖讜讛 讛住驻拽 讻谞"诇 讚注讚讬讬谉 讝讛 砖诇 讛讘注诇讬诐 讻谞"诇. 讜诪诪讬诇讗 讗"爪 讛谞驻拽讚 诇砖诇诐 专拽 讛诪讜转专 讜讬讻讜诇 诇砖讜诐 讝讻讜转 讝讛 讘讚诪讬讜 讻谞"诇:


讜讗"讻 诪诪讬诇讗 讻砖诪砖诇诐 讛讻诇 讜讗讬谞讜 诪谞讻讛 讝讛 讛住驻拽 砖驻讬专 拽讜谞讛 讛讜讗 讝讛 讛住驻拽 讚讛讗 谞讜转谉 讚诪讬诐 讘注讚 讝讛 讛住驻拽 讙"讻 讜讻讗诇讜 诪讻专讜 诇讗讞专 讻讬讜谉 砖诇讗 讛讬' 爪专讬讱 诇砖诇诐 讝讛 讛砖讬讜讬 住驻拽 讻谞"诇. 讜谞讜转谉 讛讻诇 诪诪讬诇讗 拽谞讛 讝讛 讛住驻拽. 讜讗"爪 诇讜诪专 谞注砖讛 讻谞"诇:


讜讗"讻 诪讬讜砖讘 拽讜砖讬转 转讜住' 讚驻专讬讱 砖驻讬专 讚讗驻讬诇讜 诇专"诪 讗讬谉 讗讚诐 诪拽谞讛 讻讜' 讚诇讗 注讘讬讚讬 讚讗转讬 讻讜'. 诪讬 讬讬诪专 讚诪讬讙谞讘讗 讚拽讜讚诐 砖谞讙谞讘 诇讗 讛讬' 讬讻讜诇 讛谞驻拽讚 讻诇诇 诇诪讻讜专 注诇 讻砖讬讙谞讘 讜讬诪爪讗 讚讛讬' 讙' 诪讬 讬讬诪专 讜讗祝 讗诐 讘' 诪讬 讬讬诪专 讞砖讬讘 注讘讬讚讬 讚讗转讬 讻诪"砖 转讜住' 讘诪讜讻专 注讘讚讜 讻讜' 专拽 讙' 诪"诪 讻讗谉 讬砖 讙' 拽讜讚诐 砖谞讙谞讘 讜诇讗 讛讬' 诇讜 讻诇诇 拽讜讚诐 砖谞讙谞讘 讝讻讜转 讝讛 砖讬讜讬 讛住驻拽 诇诪讻讜专 讻砖讬讙谞讘 讻谞"诇. 讜诪诪讬诇讗 讗祝 讚讗讞专 砖谞讙谞讘 讘驻砖讬注转讜 讬砖 专拽 讘' 诪讬 讬讬诪专 讚谞讬诪讗 讚讞砖讬讘 注讘讬讚讗 讚讗转讬 诪"诪 讝讛 谞讜诇讚 砖讜讘 讗讞专 砖讻讘专 谞讙谞讘 讜讛讝讬拽讜 讻诇 讛驻专讛 讜讞讬讬讘 诇砖诇诐. 讜诇砖讜诐 讝讛 讛住驻拽 讞讚砖 讘砖讬讜讬 砖讜讘 讗讬谞讜 讬讻讜诇 讚讛讗 诇讗讜 诪讬讟讘 讛讜讗. 讜砖驻讬专 爪专讬讱 诇砖诇诐 讛讻诇 讘注讚 讛驻砖讬注讛 讗讜 讛砖讘讜注讛. 讜诇讗 拽谞讛 讻诇诇 讛住驻拽 讻驻诇 讚讛讗 诇讗 讛拽谞讛. 讜谞注砖讛 诇讗 讗诪专讬谞谉 讻诇诇 诇住"讚. 讜砖驻讬专 讛讜爪专讱 诇砖谞讜讬 谞注砖讛. 讜诪诪讬诇讗 诪砖谞讬 讙诐 诇讚讬讚谉 讚讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 讜讗讬谞讜 讘专砖讜转讜 讻诇诇 讻谞"诇. 讜注讬讬谉 诪"砖 诇拽诪谉 砖诪讬讜砖讘 讘讝讛 讚讘专讬 讛专诪讘"诐 讝"诇. 讜诇诪"砖 诇注讬诇 讛驻讬' 讘诪砖谞讛 讗讜 砖讗讘讚讜 讻讜' 讜讗讞"讻 谞讙谞讘 诪讬讜砖讘 讻驻砖讟讬' 诪讬 讬讬诪专 讚诪讬讙谞讘 讻讜':


转讜住' 讛谞"诇 转诪讛讜 诪讛 驻专讬讱 讛讗 驻专讛 诇讻驻讬诇讗 诪讛谞讬 讚诪讘注讬' 诇讬' 讘诪讜讻专 注讘讚讜 诇拽谞住 讻讜'. 讜转讬专讜爪诐 讗讬谞诐 诪讜讘谉 讚诪谞"诇 诇讙诪' 诇讛拽砖讜转 讻讬讜谉 讚谞砖讗专 讘转讬拽讜 砖诐 注"砖:


讜诇注"讚 讘驻砖讬讟讜转 讬"诇. 讚讛讗 讗讬谞讜 诪讜讘谉 讛讚诪讬讜谉 砖诐 注讘讚讜 诇拽谞住 诇讚拽诇 诇驻讬专讜转讬讜 砖讛驻讬专讜转 讬讜爪讗讬诐 诪讙讜祝 讛讚拽诇 砖讬讬讱 砖拽讜谞讛 诪讬讚 讻讞 讝讛 讘讚拽诇 诪砖讗"讻 拽谞住 注"砖 讘专砖讘"讗. 讜谞专讗讛 讚转诇讬' 讘讛讗 讚讗诪专 讘砖"住 谞讚专讬诐 讚祝 诪"讝 讚讞诇讬驻讬谉 讻讙讬讚讜诇讬谉 讚诪讬 讜诇讻讱 讞诇讬驻讬 讗讬住讜专讬 讛谞讗讛 讗住讜专讬谉 讻讙讬讚讜诇讬谉. 讜讘讙讚讜诇讬谉 讬砖 讞讬诇讜拽 讘讬谉 讚讘专 砖讝专注讜 讻诇讛 讗讜 诇讗 注"砖. 讜砖驻讬专 诪讚诪讬 诇讚拽诇 诇驻讬专讜转 讻砖诪拽谞讛 讞驻抓 诇讚诪讬讜 讚讞砖讬讘讬 讞诇讜驻讬 讚诪讬讜 讻讙讚讜诇讬谉 讛讬讜爪讗讬谉 诪讙讜祝 讛讚讘专:


讗讱 讛专"谉 讻' 砖诐 讚讞诇讬驻讬 讗讬住讜专讬 讛谞讗讛 专拽 诪讚专讘谞谉 讗住讜专讬谉 讚讛讜讬 讻讙讚讜诇讬谉 讚讝专注讜 讻诇讛 注"砖 讜讻"驻 讻诇 讛驻' 讚讞诇讬驻讬 讗讬住讜专讬 讛谞讗讛 讚专讘谞谉. 讗讱 讛讟注诐 驻砖讜讟 讚讘讬专讜砖诇诪讬 讛讜讘讗 讘专"谉 专讬砖 讞讜诇讬谉 讛讟注诐 砖讗讬谉 [转讜驻住讬谉] 讚诪讬讛谉. 讜讛讬讬谞讜 讚讻讬讜谉 讚砖讗专 讗讬住讜专讬 讛谞讗讛 讗讬谉 转讜驻住讬谉 讚诪讬讛诐 讗"讻 讻讬讜谉 讚讗讬住讜专讬 讛谞讗讛 讛诐 讜讗讬谉 诇讛诐 砖讬讜讬 讻诇诇 讗"讻 讛讚诪讬诐 砖谞讜转谉 讗讬谞诐 讚诪讬 讗讬住讜专讬 讛谞讗讛 讜讛讜讬 专拽 讙讜专诐 砖讬转谉 诇讜 诪诪讜谉 讝讛 讛讜讬 砖驻讬专 讻讙讚讜诇讬谉 讘诪讛 砖讝专注讜 讻诇讛 讚讗讬谉 讬讜爪讗讬谉 讻诇诇 诪讙讜祝 讛讞驻抓 专拽 讙讜专诐 诇诪诪讜谉 讜诇讻讱 讘讛拽讚砖 讜砖讘讬注讬转 砖转讜驻住讬谉 讚诪讬讛谉 讗住讜专 诪讛"转. 讜讗"讻 讘讚讘专 砖诪讜转专 讘讛谞讗讛 砖驻讬专 讛讚诪讬诐 砖谞讜转谞讬谉 讘注讚 讛讞驻抓 讻讙讚讜诇讬谉 讘诪讛 砖讗讬谉 讝专注讜 讻诇讛. 讚讛诪注讜转 讚诪讬 讛讞驻抓 讜讻诪讜 讘讛拽讚砖 讻谞"诇. 讜砖驻讬专 诪讛谞讬 讛拽谞讬谉 讛讞驻抓 诇讚诪讬讜 讻诪讜 讚拽诇 诇驻讬专讜转 讚讬讜爪讗 诪讙讜祝 讛讞驻抓 讻谞"诇. 讜讗"讻 砖驻讬专 诪讘注讬' 诇讬' 讘诪讜讻专 注讘讚讜 诇拽谞住 讚诪讛 砖讞讬讬讘讛 转讜专讛 诇' 砖诇 注讘讚 讛讜讗 讘注讚 砖讬讜讬 讛注讘讚 专拽 讚转讜专讛 讗诪专讛 讘讬谉 砖讜讛 诪注讟 讜讘讬谉 讛专讘讛 讬砖诇诐 讚诪讬讜 讚讘专 拽爪讜讘 讗讘诇 注讻"驻 讛转砖诇讜诪讬谉 讚诪讬 讛注讘讚 讜讞砖讬讘 砖驻讬专 讬讜爪讗 诪讙讜祝 讛注讘讚 讻讞诇讬驻讬谉 讛转讜驻住讬谉 讚诪讬讛诐 讜诪讛谞讬 讛拽谞讬谉 诇驻讬专讜转 讗诇讜. 讗讜 讚讻讬讜谉 讚诇讗 注讘讬讚讬 讚讗转讬 讗讬谉 讝讻讜转 讝讛 讘注讜诇诐 讻诇诇 讻诇 砖讛注讘讚 拽讬讬诐. 讜诇讗 讞砖讬讘 讻诇诇 讝讻讜转 砖讬讜讻诇 诇诪讻专讜. 讛讬讬谞讜 讚拽讗 诪讘注讬' 诇讛讜. 讗讘诇 驻专讛 诇讻驻诇 讚讜"讛 砖讛拽专谉 诪砖诇诐 讻砖注转 讛讙谞讬讘讛 讜讛讻驻诇 讞讬讜讘 谞讜住祝 讻砖注转 讛注诪讚讛 讘讚讬谉 讗"讻 讗讬谉 讛讻驻诇 讚诪讬 砖讬讜讬 讛讞驻抓 讻诇诇 专拽 砖拽谞住讛 讛转讜专讛 诇砖诇诐 讚诪讬诐 讗诇讜 讻诪讜 砖砖讜讛 讛讞驻抓 讘砖注转 讛注诪讚讛 讘讚讬谉. 讚讛讗 讛讞驻抓 讞讜讝专 诇讘注诇讬讜. 讜讛讜讬 诪诪砖 讻讚讘专 砖讗讬谉 转讜驻住 讚诪讬讜 讻谞"诇. 讜讛讞驻抓 专拽 讙讜专诐 诇诪诪讜谉 诇注谞讬谉 讛讻驻诇 讜砖驻讬专 诇讻"注 讗讬谉 讬讻讜诇 诇讛拽谞讜转 讛驻专讛 诇讻驻讬诇讗 讻谞"诇:


讜注讜讚 讚讟讘讞 讚讞讬讬讘 讗专讘注讛 讜讞诪砖讛. 讜讻' 转讜住' 驻' 诪专讜讘讛 诇诪"讚 讗讬谞讜 诇砖讞讬讟讛 讗诇讗 讘住讜祝 讜讛讗 讻讬讜谉 讚砖讞讟 诪拽爪转 拽谞讗讜 讘砖讬谞讜讬 诇讙诪专 讚讬讚讬' 讟讘讞 诪"诪 讻讬讜谉 讚诇注讜诇诐 讻谉 讘讛讻讬 讞讬讬讘讛 专讞诪谞讗 注"砖. 讜讗"讻 讝讛 讛讞讬讜讘 讛讜讗 讻讙讚讜诇讬谉 讘讝专注讜 讻诇讛. 讚讻讘专 讗讬谞讜 砖诇讜 讙讜祝 讛驻专讛 讜讗讞"讻 谞注砖讛 讞讬讜讘 讝讛 讚讗专讘注讛 讜讞诪砖讛 讻谞"诇:


讗讱 讘讗诪转 讙诐 讘讻驻诇 诪讬讜砖讘 讻谞"诇. 讜专讗讬' 讚讛讗 诇专"砖 拽讚砖讬诐 砖讞讬讬讘 讘讗讞专讬讜转谉 诪砖诇诐 讻驻诇 诇讘注诇讬诐. 讜诇诪讛 诇讗 讞砖讬讘 谞讛谞讛 诪讛拽讚砖 讛讻驻诇 砖诇讜拽讞讬诐 讛讘注诇讬诐 诪讙谞讘 讘注讚 讘讛诪转 讛拽讚砖. 讚谞讛讬 讚讞讬讜讘讗 诪砖讜诐 讚讘专 讛讙讜专诐 讻讜' 讜讝讛 讛讜讗 砖诇 讛讘注诇讬诐 讝"讗 讚诪"诪 讙讜祝 讛讘讛诪讛 讚讛拽讚砖. 讜讚讜"讛 诇讗 讛讬' 讞讬讬讘 注诇 讛讬讝拽 诪诪讜谉 专拽 讘注讚 讙讜祝 讛驻专讛 讜讙诐 讻驻诇 诪讝讬拽 驻讟讜专 专拽 砖讝讻讜转 讝讛 讞砖讬讘 砖诇讜 讙讜祝 讛讘讛诪讛 讗讘诇 讛讻驻诇 讘注讚 讙讜祝 讛讘讛诪讛 讜讻"砖 讚讜"讛. 讜讛讜讬 谞讛谞讛 讻砖讗专 驻讬专讜转 讚讘讛诪转 讛拽讚砖 讚诪讜注诇. 讜讻诇 讛驻讬专讜转 讜讻诇 讙讚讜诇讬 讛拽讚砖 注讻"驻 讗讬住讜专讗 讗讬讻讗 诪讛"转 注"砖 讘讘"讘 讜注"讻 讚讻驻诇 诇讗 讞砖讬讘 讻诇诇 讙讬讚讜诇讬谉 砖讗讬谞诐 讞诇讬驻讬 讚诪讬诐 讻谞"诇. 讜诪讛"讟 讻转讜讘讜转 驻' 讛讗"砖 讚讙讜谞讘 讘讛诪转 诪诇讜讙 讛讻驻诇 诇讗砖讛 讚驻讬专讗 讚讗转讬 诪注诇诪讗 诇讗 转拽讬谞讜 诇讬' 注"砖:


讜诪讛"讟 谞专讗讛 诇注"讚 讘诪拽讚砖 讘讗讬住讜专讬 讛谞讗讛 讚讗讬谞讛 诪拽讜讚砖转 讚讛拽砖讜 转讜住' 讚讻讬讜谉 讚讗驻专谉 诪讜转专 转转拽讚砖 讜讻谉 砖诇讗 讻讚"讛 注"砖 讚转讬' 转诪讜讛讬诐 讚诇讗 诪讞诇拽讬谞谉 讻诇诇 讘讬谉 讗驻专讜 砖"驻 讗讜 诇讗. 讜讻谉 诇诪讛 讗讬住讜专讬 讛谞讗讛 诇讗 讘专砖讜转讬' 讛讗 诪爪讬 诇讛谞讜转 讻谞"诇 讜讬砖 诇讜 讝讻讜转 讝讛. 讜诇讛谞"诇 诇讗 拽砖讛 讚讝讛 讗"讬 诇讛拽谞讜转 讻诇诇 讻讬讜谉 讚诪讛 讚诪讜转专 讛讗驻专 注"讻 砖讗讬谞讜 讙讚讜诇讬 讛讗讬住讜专 讜诇讗 讞诇讜驻讬讜 讻诇诇 讻讬讜谉 砖谞砖专祝. 诪诪讬诇讗 讗讬谞讜 讬讻讜诇 诇诪讻讜专 讛讞驻抓 诇讗驻专讜 讻诇诇 讻谞"诇:


砖诐 讙诪专讗 讜讗驻讬诇讜 诇专"诪 讻讜'. 诇讻讗讜专讛 诇讚讬注讛 讘砖"注 住' 专"讞 讚诇讻砖转诇讚 拽谞讛 讘讻诇 讚讘专 砖诇讗 讘讗 诇注讜诇诐 讻驻讬' 诇讻砖讬讘讗 诇注讜诇诐 注"砖. 讗"讻 谞讬诪讗 讚诪拽谞讛 诇讻砖讬讘讗 诇注讜诇诐. 讜讗讬 诪砖讜诐 讚讗"讻 讬讻讜诇 诇讞讝讜专 讘讜 拽讜讚诐 砖讘讗 诇注讜诇诐. 讗"讻 诇诪讛 谞讬讞讗 诇讬' 诇砖"住 诇专"诪 讗诐 讛讬' 注讘讬讚讬 讚讗转讬 讛讗 诪"诪 拽讜讚诐 砖讘讗 诇注讜诇诐 诇讻"注 讬讻讜诇 诇讞讝讜专 讜注"讻 讚诪讬讬专讬 讘诇讗 讞讝专 讘讜. 讗"讻 诇专讘谞谉 讙"讻 讬"诇 讻驻讬' 诇讻砖讬讘讗 诇注讜诇诐 讻讬讜谉 讚诪爪讚 讛讗讜诪讚谞讗 讚谞讬谉 讻驻讬专砖 讻谞"诇:


讜讬"诇 讚讛讗 转谞讬 诇诪讬 诪砖诇诐 讻讜' 讜诪讜讻讞 讚诪讞讜讬讘 讛讙谞讘 诇砖诇诐 诇谞驻拽讚 讜讗讬谉 讛诪驻拽讬讚 讬讻讜诇 诇讞讝讜专 拽讜讚诐 讛转砖诇讜诪讬谉 注讻"驻. 讜讛讗 讗讝 讗祝 砖谞转讞讬讬讘 讻讘专 讜注诪讚 讘讚讬谉 诪"诪 讛讗 讞讜讘 讗讬谞讜 谞拽谞讛 讗诇讗 讘讻转讬讘讛 讜诪住讬专讛 讗讜 诪注诪讚 讙' 诇讻"注 讗"讻 讘砖诇诪讗 诇专"诪 讚讗讚诐 诪拽谞讛 讚讘专 砖诇讗 讘讗 诇注讜诇诐 讗祝 砖讬"诇 拽讜讚诐 砖讘讗 诇注讜诇诐 诪"诪 讘讗 讘讘"讗 诪讬讚 讻砖讘讗 诇注讜诇诐 拽谞讛 讝讛. 讗"讻 诇讗 谞注砖讛 讻诇诇 讞讜讘 讚诪驻拽讬讚 讜讻诪讜 讘讻转讜讘 注诇 砖诐 讛拽讜谞讛 讚讗"爪 讻转讬讘讛 讜诪住讬专讛. 讜专拽 讞讜讘 砖讻讘专 砖诇讜 讗"讬 诇讛拽谞讜转讜 讘诇讗 讻转讬讘讛 讜诪住讬专讛 讗讘诇 讝讛 砖讛拽谞讛 拽讜讚诐 诪讬讚 讻砖注诪讚 讘讚讬谉 讜谞讜诇讚 讛讞讬讜讘 讘讗 诇注讜诇诐 讜谞转讞讬讬讘 诇谞驻拽讚. 讜砖驻讬专 诪讛谞讬 讜讗"讬 诇讞讝讜专 讘讜 拽讜讚诐 砖砖讬诇诐. 讜转谞讬 砖驻讬专 诇诪讬 诪砖诇诐 讻讜'. 讗讘诇 讻讬讜谉 讚诇讗 注讘讜讚讬 讚讗转讬 讜讗讬谉 诪拽谞讛 讚讘专 砖诇讗 讘讗 诇注讜诇诐 专拽 诇讻砖讬讘讗 诇注讜诇诐 诪讛谞讬 诇讻砖转诇讚. 讜讝讛 讞诇 讗讞"讻 讻砖讘讗 诇注讜诇诐. 讜讛讬讬谞讜 讻砖注诪讚 讘讚讬谉 讜谞转讞讬讬讘 诇诪驻拽讬讚 讗讞"讻 讜拽谞讛 讛谞驻拽讚 讜讗讝 讻讘专 讞讜讘 砖诇讜 讜讗讬谞讜 拽讜谞讛 专拽 讘讻转讬讘讛 讜诪住讬专讛 讻谞"诇. 讜专拽 讗讞专 砖讻讘专 砖讬诇诐 诇诪驻拽讬讚 讜拽谞讛 诪诪讬诇讗 讬讻讜诇 讛诪驻拽讬讚 诇讞讝讜专 拽讜讚诐 砖砖讬诇诐 讜讛讗 转谞讬 诇诪讬 诪砖诇诐 讻讜' 讜讗"砖:


讜诪讬讜砖讘 讛诇砖讜谉 诇诪讬 诪砖诇诐 讙"讻 讚讗诇"讛 住"讚 讚诪砖诇诐 诇诪驻拽讬讚 讜讛讜讗 讬转谉 诇谞驻拽讚 讚住"讚 讚讗讝 拽谞讬 讻砖讘讗 诇讬讚讜 讻谞"诇. 讜拽诪"诇 讚诪讞讜讬讘 诇谞驻拽讚 讻谞"诇. 讙诐 讚讛讜讬 住"讚 讚讛讗 讬讻讜诇讬谉 诇讞讬讬讘 注爪诪讜 讘讚讘专 砖诇讗 讘讗 诇注讜诇诐 讜诪讞讬讬讘 注爪诪讜 诇讬转谉 诇谞驻拽讚 讛讻驻诇. 讜拽诪"诇 诇诪讬 诪砖诇诐 讻讜' 讚讛讞讬讜讘 诇谞驻拽讚 讻谞"诇:

